
O teologie a propovăduirii — 
propovăduirea Teologiei 


u este simplu joc de cuvinte, ci o desprin- 

dere de înţelegere după prima lectură a tex- 
tului amplu pe care efortul laborios al traducăto- 
rului și cercetătorului Dragoş Boicu, ni-l aduce 
la dispoziţie. Un Petru Chrysologul — sfânt și 
leader de comunitate! — autentic învăţător de 
credinţă, un evaluator prin retorică şi stil avântat 
al adevărului cuprins în propovăduirea Domnu- 
lui lisus Hristos. Propovăduirea sa corespunde în 
întregime modului în care, peste secole, Hugo 
Rahner socotea predica drept o dimensiune ac- 
tivă de reflectare a fundamentului dogmatic al 
învățăturii de credință, recuperatoare a tonusu- 
lui kerygmei apostolice și a formei ei primare: 
să predici în același fel și cu acele cuvinte cu 
care Dumnezeu Însuşi, Întrupat în mijlocul oa- 
menilor, cu simplitate și profunditate ingenuă, 
S-a făcut cunoscut?. Acest filon pur kerygmatic 


! Folosim termenul în sensul definit de Mario Danielli, 
Paternita e Leadership. Lautorita nelle comunita religiose, 
Edizioni AdP, Roma, 2015, 149 pg. 

Hugo Rahner, Una Teologia della Predicazione, Morcelli- 
ana, Brescia, ed. a II-a, 2015, p. 9, 11-12. 

m-a entuziasmat mereu în lectura pe care, în 
timp, Sfântul Petru Chrysologul mi-a oferit-o. 
Pentru că nu pot decât subscrie ideii pe care o 
exprimă Jean-Claude Larchet: „Se poate spune 
că teologia a luat mai întâi forma catehezei. De- 
sigur, cateheza este un domeniu vast care tra- 
tează diferite aspecte ce ţin de credinţa creştină 
şi de viața duhovnicească, dar este evident că 
discursul despre Dumnezeu ocupă aici un loc 
esenţial și că totul se rezumă la El. Cateheza era 
la începuturi un atribut care ţinea de slujirea epi- 
scopului, întrucât învăţarea este unul dintre atri- 
butele lui majore. Ea se desfășura în cadrul bi- 
sericii: pentru credincioşi, în timpul Liturghiei, 
iar pentru catehumeni, în afara Liturghiei. (...) 
Multe opere patristice (de exemplu, cele ale Sf. 
Chiril al lerusalimului sau ale Sf. loan Gură de 
Aur) au formă de omilii, a căror finalitate este 
una clar catehetică. Unele lucrări ale marilor te- 
ologi, precum Expunerea credinţei ortodoxe a 
Sf. loan Damaschin, ţin de acest gen al teolo- 
giei catehetice, destinate să-i formeze nu doar 
pe copiii şi adulţii care deveneau creştini, ci pe 
toţi credincioșii care doreau să-și aprofundeze 
credinţa; teologia aceasta putea avea totodată şi 
destinaţia de a face cunoscută credinţa ortodo- 
xă celor din afara Bisericii”5. Din acest punct de 


* Jean-Claude Larchet, Ce este Teologia? Notiuni de me- 
todologie în practica și în predarea Tcologiei Ortodoxe, Ed. 
Basilica, Bucureşti, 2021, p. 16-17. 

vedere îl socotesc pe Sfântul Petru Chrysologul 
drept unul dintre precursorii pastoralei catehu- 
menale, textele prezentului volum fiind, într-un 
fel, repere în reprezentativitatea lui în domeniul 
omiliilor cu caracter catehetic (Sermones). 

În ciuda publicaţiilor remarcabile pe seama 
vieţii sale — traducătorul nostru, Dragoș Boi- 
cu, le propune în notele prezentării sale —, 
Sfântul Petru Chrysologul rămâne un mit 
deschis al inteligenţei dogmatice transferate în 
comunicarea pastorală a Bisericii. Pentru mine, 
personal, parcursul de la Imola, cetatea în care 
se naşte cel mai probabil la 380 (anul 460 mi se 
pare, totuși, prea târziu ca reper al nașterii), la 
Ravenna, cetatea Bizanțului de dincolo de Marc, 
unde se stinge la 31 iulie (sau 2 decembrie, după 
unii istorici) 450 (448, după ali istorici) d.Hr., 
reprezintă arcul de viaţă în care se înscrie vocaţia 
unui om a cărui propovăduire va marca istoria 
imediată și cultura teologică de astăzi”. Exprima- 
tă, cum nu se poate mai bine, în textul De zpos- 
tolo ubi dicit: obsecro inquit vos (Sermo 108, PL 


+ În sensul atât de bine reflectat de analiza lui Bernard 
Sesboue, Introduzione alla Teoolgia. Storia e întelligenza 
del dogma, Ed. Queiriniana, 2019, 153 pg. 

5 Întâmpina în 448 pe Sf. Gherman de Auxerre, sosit 
la curtea imperială pentru a primi onorurile acesteia, 
cf. Constance de Lyon, Vie de Saint Germain d Auxerre, 
editor Rene Borius, Paris, 1965. Către el, ca episcop al 
scaunului din capitala Imperiului, fac apel 'Teodoret de 
Cir și Eutihie, arhimandritul, ce fuseseră acuzaţi de erezie. 

52:499-500), în care descrie, cum nu se poate 
mai bine, modelul jertfei slujirii preoțești după 
acela al Mântuitorului Hristos astfel răspunzând 
chemării pe care Acesta a adresat-o firii omenești. 
În modelul Domnului, care Îşi pune viaţa pen- 
tru viaţa lumii, Sfântul Petru Chrysologul vede 
nevoia preotului de a trăi viaţa în Hristos fără 
excese și formalităţi inutile: „Dumnezeu caută la 
credinţa ta, nu la moartea ta. Însetează de rugă- 
ciunea ta, nu de sângele tău. Îşi astâmpără nevoia 
de tine prin voire, nu prin moarte!”. Hirotonit 
diacon şi apoi preot la Imola (Forum Cornelii), 
unde se şi născuse, de către Corneliu (ierarhul 
locului), este ales episcop la Ravenna-Cervia. 
În episcopat este contemporan cu Mercurial de 
Forli, Rufilius de Forlimpopoli, Sfântul Leon de 
Montefeltro, Gaudenţiu de Rimini sau Gemi- 
niano de Modena, care pot fi omagiaţi astăzi în 
catedralele lor de scaun episcopal, unde moaștele 
lor inspiră încă la mărturisire și împlinirea Evan- 
ghelici. Unul dintre motivele menţinerii sale în 
aura sfinţeniei va fi combaterea cu atenţie a ari- 
anismului care, în ultima capitală imperială, se 
aciuise și care dispunea de un locaș și un mag- 
nific baptisteriuf. Va fi susţinut şi de Papa Leon 
I şi stimat de către împărăteasa Galla Placidia, 
rămasă astăzi imortalizată în Ravenna prin Ma- 
usoleul său și multe alte ctitoriri. Aici predică 


6 Astăzi în utilizarea comunității românești a Bisericii 
Ortodoxe din Ravenna. 

Petru Chrysologul cele 176 de omilii — după 
unele date, 180 — care-i vor și da supranumele 
de Chrysologul — „cuvânt de aur”. Să amintim 
că vocea lui este cu atât mai valoroasă cu cât nu 
se manifestă într-o epocă lipsită de predicatori. 
Limităm doar la câţiva dintre ei linia propovă- 
duitorilor vremii: Paulin de Nola (432), Evagrie 
Apologetul (sec. V), loan Casian (435), Capre- 
olo (sec. V), Vicenţiu de Lerini, Secilius (cu su- 
perbele /mne Pascale, sec. V), Euheriu de Lyon 
— cu remarcabilele pagini despre înţelepciunea 
duhovnicească ori Instructiones. Dacă ar fi să nu- 
mesc monumentele de carte care m-au impresio- 
nat cel mai tare din cercetarea propovăduirii sale, 
trebuie să amintesc două monumente de editare: 
* Aurei Semones seu Homiliae, D. Petri Chryso- 
logi Archiepiscopi Ravennatis. Nunc recen- 
ter emendati & politioribus typis commi- 
si, luncta noviter capitum serie & materia- 
rum in hoc opusculo contentarum, Venetiis, 
MDLXXXVIII; 
e  Vlemorie storiche per servire alla vita di san 
Pietro Crisologo, raccolte ed umiliate all 
eminentissimo e reverendissimo princi- 


7 Cel mai amplu studiu asupra cronologiei vieţii sale, 
Zattoni Girolamo, Cronologia crisologhiana, în vol. Scritti 
Storici e Ravennati, Lonini, Ravenna, 1975, p. 309-318. 
% AfHăm texte reprezentative în vol. Zesti Mariani del Pri- 
mo Millenio, vol. 3, Padri e autori latini, a cura di Georges 
Gharib, Ermanno M. 'oniolo, Luigi Ganbero şi Gerardo 
di Nola, Citta Nuova, Roma, 1990. 


11 


pe il signor Cardinale d. Gregorio Barna- 
ba Chiaramonti, vescovo' Imolaconte, ec. 
dall'aiutatnte maggiore Giulio Papolti, pa- 
trizio imolese, Imola, nella stamperia dell Se- 
minario, 1792 (unicul exemplar fiind con- 
servat la Biblioteca Statală din Lucca). 
Suntem dinaintea primelor încercări de 
aşezare a Sfântului la îndemâna credincioşilor, 
după cele de bază pe care ni le indică Dragoş Boi- 
cu în prefaţarea traducerii sale. Se realizau, cel mai 
probabil, şi sub impulsul canonizării lui de către 
papa Benedict al XIII-lea în 1729, ca Doctor al 
Bisericii'0. Aveau să urmeze în epoca modernă tra- 
ducerile din 1953!! şi 19781, iar în ultimii ani, 


excelentele ediţii publicate între 1996 şi 199713. 


” O lucrare care impresionează, de asemenea, este aceea 
realizată de D.L. Baldisseri, San Piero Crisologo, Archives- 
covo di Ravenna, Stabilimento Tipografico Imolese, Imo- 
la, 1920, care preia în parte multe din datele volumului 
Memorie storiche. 

'9 În arealul german se vor impune două lucrări: Her- 
mann Dapper, Der bl. Petrus von Ravenna Chrysologus, 
Posen, 1871, şi |. Looshorn, „Der hl. Petrus Chrysologus 
und seine Schriften”, în Zeizschrifi fiir katholische Theolo- 
gie, vol. III:2 (1879), p. 238-265. 

1! San Pier Crisologo, / CLXXVII Sermoni, 3 vol., edit. 
A. Pasini, Cantagali, Siena, 1953. 

12 Pier Crisologo, Orelia per [a vita guotidiana, €dit. 
Mario Spinelli, Nuova editrice, Roma, 1978. 

15 Opere di San Pietro Crisologo (Scittori dell'Area San- 
tambrosiana- Scriptores circa Ambrosium), Biblioteca 
Ambrosiana/Citta' Nuova Editrice, vol. I, Sermoni 1-62 

Desigur, ultima ediţie este o recuperare extrem 
de valoroasă, dispunând și de textul latin al omi- 
liilor Sfântului Petru Chrysologul. Că lucrarea sa 
omiletică a fost circumscrisă în linia catehezelor 
de iniţiere creştină ne-o dovedesc o serie de stu- 
dii, unele mai vechi, precum cel al lui Rolando 
Ladino!f, altele mai apropiate de zilele noastre, 
precum studiul lui E. Irisoglio, care încadrează 
întreagă lucrarea sa omiletică în linia catehezelor 
populare!5, fără ca prin această încadrare să fi slă- 
bit poziţionarea Sfântului în arealul predicato- 
rial. De altfel opera sa a fost analizată în diferite 
ipostaze teologice. Astfel s-a subliniat modul în 
care acesta a valorizat rugăciunea Tatăl nostru!'$ 
ori rugăciunea în genere!” în opera sa de amvon. 
O lucrare recentă de teologie a predicii Sfân- 


bis (1996), vol. 1/2, Sermoni 63-124 (1997, 440 pg.) 
şi vol 3, Sermoni 125-179 (1997, 480 pg). Traducerea 
aparţine lui Gabriele Banterle. 

"4 Rolando Ladino, La iniciacion cristiana en San Pedro 
Crisologo de Ravenna, Pontifical Gregoriana University, 
Roma, 1969. 

15 E. Trisoglio, „La catechesi nei Padri della Chiesa. La 
catechesi popolare: san Pietro Crisologo”, în Rivisza La- 
salliana, nr. 761 2009, p. 7-24. 

!* Virgilio La Rosa, I/ commento al Pater Noster nei sermoni 
di S. Pier Crisologo, Pontifical Lateran University, Roma, 
1965. 

1 E. Lodi, La pregbiera în S. Pietro Crisologo, în vol. La 
preghiera nel tardo antico: Dalle origini ad Agostino; XĂVII 
Incontro di studiosi dell antichita cristiana, Roma, Insti- 
tutum Patristicum Augustinianum, 1999, p. 389-417. 

tului Petru Chrysologul este dedicată prezenţei 
Maicii Domnului în propovăduirea sa!'*. Dintre 
aspectele de pedagogie socială a propovăduirii 
sale reținem studiul lui Giuseppe Scime despre 
evrei și creştini în Omiliile Sfântului!?, iar în ce 
priveşte o analiză a stilului său predicatorial, pe 
care, sunt convins, îl veţi gusta din plin în textele 
care urmează, reținem studiul asupra... tăceri- 
lor sale din Omilii. Segmentările de text părând 
a fi dictate de acestea”. Figura centrală a ope- 
rei sale rămâne însă lisus Hristos”, Dumnezeul 
cel viu pe Care-L vestește urmașilor Sfântului 
Apolinarie cu puterea Duhului Sfânt. Celebre în 
vreme şi ajunse până la noi sunt Discursul (Ser- 
mo) 148 (PL 52:586BCD-597A), intitulat Des- 
pre Taina Întrupării ori minunatul text din Ser- 
mo 128 dedicat Martiriului Sfântului Apolinarie 
— rostit la sărbătoarea sa. În timp, chipul său 
a fost imortalizat nu doar de iconografii clasici 


15 Este vorba de teza lui Boguslaw Kochaniewicz, La 
Vergine Maria nei sermoni di san Pietro Crisologo, coll. 
Disertationes ad laurea în Pontificia Facultate Theologica 
„Marianum”, Ed. Marianum, Roma, 1998, 342 pg. Pri- 
ma parte a lucrării vizează activitatea sa de predicator. 

19 Giuseppe Scime, Gipdei e cristiani nei Sermoni di San 
Pietro Crisologo, Institutum Patristicum Augustinianum, 
Roma, 2003. 

% Vicenza Zangara, „I silenzi nella predicazione di Pietro 
Crisologo”, în Rivista di Storia e Letteratura Religiosa, nr. 
32/1996, p. 225-268. 

2 R. Benericetti, J/ Cristo nei sermoni di S. Pier Crisologo, 


Cesena, 1995, p. 57-66. 

ai Ravennei, ci şi de o serie de pictori precum 
Felice Giani (1758-1823), care, sub coordona- 
rea arhiepiscopului de Ravenna Antonio Cor- 
dochi, este primul care îl surprinde în postura 
de sfânt, Doctor al Bisericii, alături de Apolina- 
rie, Severius şi Orso”. Erau arătate publicului 
larg, în Duminica Floriilor din 1821, chipurile 
celor care, prin martiriu și mărturie, păstraseră 
vie credința Ravennei. Mai cu seamă că aflăm 
din Sermo 136 — ţinută în onoarea lui Adelfus, 
mitropolit de Aquileea — și din Sermo 175 că 
trecuse de la statutul de simplu episcop al celei 
de a VIII-a regiuni dependente de patriarhatul 
roman, fără prea mare reprezentativitate, cel de 
titular al unei episcopii care, deși ţinea de Roma 
ca și alți episcopi din regiunea Flaminia, avea 
propria autonomie primită prin edictul princi- 
pelui creștin Valentinian al III-lea și prin decre- 
tul Fericitului Petru — cel mai probabil Papa Sixt 
al III-lea — putea chiar să consacre (hirotonească) 
un oarecare episcop în Regio Emilia; ceea ce ne 
arată că Ravenna era un soi de Vicariat desprins 
de Roma în favoarea noii orientări a politicii 
imperiale”. Moartea lui îl găseşte ca episcop de 


* G. Viroli, / dipinti della Diocesi di Ravenna, Milano, 
1991, p. 82-89. 

% Amănunte în Guido Pettinati, ] Santi canonizzati del 
giorno, Udine, vol. VII, 1991, p. 333-336. A se vedea 
și Ignatius Smith, „St. Peter Chrysologus”, în Char- 
les George Hebermann (editor), Carholic Encyclopedia, 
15 vol., Robert Appleton Company, New York, 1907- 

Ravenna Neone — după ce finalizase înnobilarea 
baptiseriului început de episcopul Ursus, în sec. 
V, cu mozaicuri rămase încă mărturie — și moare 
la Imola, acasă, fiind înmormântat într-o mică 
basilică dedicată Sfântului Casian. Îndată după 
moarte primeşte numele de Chrysologul”. 
Traducerea propusă de Dragoş Boicu ono- 
rează această memorie. Atent la nuanţe și — 
ştiindu-l îndrăgostit de Sfântul Petru Crysolo- 
gul — atent la valoarea de adevăr duhovnicesc 
a spuselor propovăduitorului, el ne oferă două 
dintre cele mai importante cicluri omiletice al 
Sfântului: Omilii la Crezz/ Apostolic şi la Ru- 
găciunea Tatăl Nostru. Conturate ca o serie de 
discursuri ţinute public, nu te miră deloc vioi- 
ciunea exprimării, plasticitatea vorbirii directe, 
precum şi cordialitatea la sensurile adânci, Evan- 
ghelice, surprinse de la amvon”?. Recunosc că 


1914, accesibilă și online (https://www.newadvent.org/ 
cathen/11762c.htm). 

* Primele amănunte în Agne/lus Ravennas Liber Pontifi- 
calis Ecclesiae Ravennatis, edit. D. Mauskot Deliyannis, 
în Corpus Christianorum, Continuatio Medievalis, 199, 
Turnhout, 2006. 

% O sinteză asupra operei sale poate fi urmărită și în A. 
Di Bernardino, 7 padri latini, Torino, ed. a I-a, 1992, 
p. 544-549. Pentru înţelegerea contextului scriiturii sale 
se pot urmări analizele realizate de Pier Franco Beatrice, 
1 Padri della Chiesa, Edizioni Instituto Gaetani, Vicen- 
za, 2003, 302 pg. și Salvatore D'Elia, Lerteratura Latina 
Christiana, Bibliografia interamente rinnovatta e aggior- 
nata di Antonio A. Nazzaro, terza edizione, Jouvence, 

am resimţit nevoia lecturii lor în dialectul sobru 
din Emilia-Romagna, în limba vie a celor care, 
aşezaţi între Forli și Bologna, au dăruit un astfel 
de ritor al Adevărului dumnezeiesc. Nu doar că 
admirăm efortul realizat de tălmaci, ci îndrăz- 
nim să credem că nu se va opri aici. Şi poate că, 
nu foarte târziu în timp, Patrologia românească 
se va apleca atentă și asupra unui astfel de făuri- 
tor de verb catehetic, aproape de nevoile alfabe- 
tizării duhovnicești ale omului modern. Mult, 
mult mai aproape decât credem. 


Pr. Constantin NECULA 


Roma, 1999, 221 pg. Pentru amănunte privind parte 
din Părinţii Bisericii consemnați de către noi, a se vedea 
Elisabeth T. Barbier, La parristica, Ed. San Paolo, 1996, 
121 pg. 

Coordonate sumare: 
locul, persoana și epoca 


| 2 omiletului garantează „conţinutul” pe 
care îl „livrează”. Cel puţin așa pare la o pri- 
mă vedere, când succesul predicii este adesea aso- 
ciat cu renumele predicatorului. Negreșit, există 
persoane carismatice care prin discurs electrizea- 
ză masele, prin iscusinţa retorică impresionează 
auditoriul, prin erudiție şi elocinţă își îngenun- 
chează adversarii. Dar misiunea predicatorului 
nu este aceea de a epata și de a cultiva admiratori, 
ci de a schimba vieţi tâlcuind cuvântul Scripturii 
într-un mod accesibil credincioșilor. EI parcurge 
împreună cu ei sensurile textului sacru, explică 
semnificaţiile istorice și caută aplicarea morală 
concretă a Evangheliei în realitatea de zi cu zi. 
Prin urmare, semnul reușitei omiletului este o 
astfel de prefacere a vicţii, care se dovedeşte însă 
imposibil de cuantificat. 

Ceea ce poate fi măsurat totuși este im- 
pactul pe care unii predicatori l-au avut asupra 
posterităţii. Pe lângă criteriul obiectiv al Tradiţiei 
Bisericii, care asimilează şi transmite anumite 
colecţii de omilii esenţiale, nu putem exclude 

Coordonate sumare 


nici caracterul subiectiv, care a asigurat predilecţia 
pentru unii autori și perpetuarea unui anumit 
tip de predică — în baza unor afinități electi- 
ve —, stimulând, în special în Răsărit, apariţia 
compilaţiilor şi a pseudoepigrafelor. Pe de altă 
parte, acest fenomen nu cunoaște o amploare si- 
milară în Apus și, prin urmare, corpusul omi- 
letic al autorilor latini reflectă mult mai fidel 
conţinutul autentic și impactul predicilor lor. 

Între cei mai populari predicatori latini ai 
Antichității se numără și Sfântul Petru Chry- 
sologul, episcopul Ravennei. Aproape necunos- 
cut în spaţiul răsăritean astăzi, a fost apreci- 
at de timpuriu pentru elocvenţa și înflăcărarea 
din numeroasele lui cuvântări şi, din acest mo- 
tiv, în anul 1729, papa Benedict al XIII-lea l-a 
proclamat pe Sfântul Petru „Doctor Ecclesiae 
Universalis”. 

Dar, întrucât ştim foarte puţine lucruri des- 
pre biografia și activitatea omiletică a Sfântului 
Petru, putem încerca să realizăm o schiță plecând 
de la câteva precizări despre cetatea Ravennei în 
timpul împărătesei Galla Placidia. 


Ravenna — sedes regiae 


La scurtă vreme după moartea împăratului 
Teodosie cel Mare (7395), în partea apuseană a 
Imperiului Roman începe să se simtă un acut 
vid de putere. Sub cârmuirea nominală a fiului 


20 


Locul, persoana și epoca 


Honoriu, solidus (aur), 402-403 


cel mic al lui Teodosie, Occidentul se confrun- 
ta cu o suită de crize politice şi administrative, 
care au pus la grea încercare domnia lui Hono- 
riu, împăratul-copil care abia împlinise 10 ani. 
De aceea conducerea a fost încredinţată tutorelui 
său, Flavius Stilicho, care fusese ridicat la rangul 
de magister utriusque militiae praesentalis — Co- 
mandant suprem al oștilor lui Honoriu. Lupte- 
le cu goții lui Alaric din Moesia (395 şi 397), 
campania împotriva francilor (396) şi rebeliunea 
lui Gildo (398) au scos şi mai mult în evidenţă 
vulnerabilitatea Imperiului Roman de Apus în 
faţa triburilor germanice și berbere. Aceste ata- 
curi au deschis calea pentru invazia din anul 401 
a goților lui Alaric, care, profitând de plecarea 
lui Stilicho într-o campanie împotriva alanilor 
şi vandalilor, au asediat Mediolanum — reședința 
imperială unde se găsea Honoriu. După întoar- 
cerea lui Stilicho în Italia și ridicarea asediului, 
în cursul anului 402 Honoriu a mutat reședința 
imperială la Ravenna — o cetate obscură înteme- 

iată în vremea lui Octavian Augustus în preajma 
portului Classe!, pe țărmul adriatic al peninsulei. 

Dincolo de capacităţile defensive superioare 
pe care le oferea Ravenna, împrejmuită în bună 
parte de o mlaștină greu de traversat, transfera- 
rea curţii imperiale se pare că a fost realizată din 
motive mult mai complexe, care ţin de contextul 
ideologic şi, implicit, de rivalitatea politică din- 
tre Cetatea eternă şi Mediolanum, noua locaţie 
deţinând un rol complementar Romei?. Ca ur- 
mare, Ravenna și conurbia din care făcea parte 
alături de Classe şi Caesarea au trecut printr-un 
amplu proces de transformare, fiind înzestrate 
cu fortificaţii mai solide, edificii impunătoare şi 
infrastructura necesară pentru sedes regie: palat 
imperial, monetărie și clădiri administrative, pri- 
mind înfăţişarea unei capitale tetrarhice”, cum 
fusese până nu demult Mediolanum. 

Statutul politic și administrativ a impus, fi- 
resc, și un statut eclezial pe măsură, iar poziţia 


1 În acest port era staționată flota romană (c/asss). A se 
vedea Enrico Cirelli, „Roma sul mare e il porto augusteo 
di Classe”, în Federica Boschi (ed.), Ravenna e /Adriatico 
dalle origini alleta romana, Ante Quem, Bologna, 2013, 
p. 109-123. 

2 Salvatore Cosentino, „Ihe Structural Features of 
Ravenna's Socioeconomic History in Late Antiquity”, în 
idem (ed.), Ravenna and the traditions of late antique and 
early Byzantine crafismanship. Labour, Culture, and the 
Economy, DeGruyter, Berlin/Boston, 2020, p. 59. 

5 Ibidem, p. 61. 

e) Mausoleul lui Theodoric 


Marea Adriatică 


Caesarea 


Mlaştina 
[urmele vechiului 
port imperial) 


[==] 
Petriana 


Classe 


Ravenna în secolul al V-lea 

episcopului de aici a devenit tot mai importantă, 
fiindu-i acordate, trei decenii mai târziu, drep- 
turi mitropolitane care îi asigurau preeminenţa 
în nord-estul Italiei. În această calitate de la ju- 
mătatea veacului al V-lea, arhiereul Ravennei va fi 
responsabil de hirotonia și instalarea episcopilor 
din această parte a peninsulei, în ciuda opoziţiei 
manifestate de ierarhul din Mediolanum”. 
Până atunci Biserica din Ravenna nu se bu- 
curase de o atenţie deosebită şi nici nu avem 
informaţii despre evoluţia ei. Potrivit Iradiţiei, a 
fost întemeiată la finele secolului ] de către Sfân- 
tul Apolinarie, un ucenic al Apostolului Petru, 
dar prezenţa permanentă a unui episcop în aceas- 
tă cetate nu poate fi atestată documentar mai de- 
vreme de 343, când un anume Severus, episcop 
al Ravennei, este menţionat între participanţii 
la Sinodul de la Sardica. Cu toate acestea, L/- 
ber pontificalis ecclesiae Ravennatis — alcătuită de 
Andreas Agnellus în prima jumătate a secolului 
al IX-lea — menţionează o listă semnificativă de 
episcopi ai Ravennei, începând cu Aderitus, hi- 


+ Deborah Mauskopf Deliyannis, „Introduction”, în Ag- 
nellus of Ravenna, 7he book of pontifs of the church of 
Ravenna, translated with an introduction and notes by 
Deborah Mauskopf Deliyannis, Ihe Catholic University 
of America Press, Washington, D.C., 2004, p. 4. 

5 William B. Palardy, „Introduction”, in Archbishop of 
Ravenna Peter, Se/ected Sermons, vol. 2, translated by 
William B. Palardy, 'Ihe Catholic University of America 
Press, Washington D.C., p. 10-11. 

rotonit de Sfântul Apolinarie. În respectiva listă, 
Severus este al XI-lea episcop din această succesi- 
une neîntreruptă şi ale cărei origini sunt urmări- 
te prin intermediul izvoarelor orale și a Iradiţiei 
până la Sfinţii Apostoli“. Însăși existența acestui 
document atestă dorinţa de a consolida prestigiul 
pe care scaunul Ravennei încă îl mai pretindea în 
virtutea „autocefalici” și a autonomiei pe care o 
dobândise față de Roma prin decret imperial în 
a doua jumătate a secolului al VII-lea”. “Totuşi, 
privilegiile acordate Ravennei în prima jumăta- 
te a secolului al V-lea trebuie corelate cu dezvol- 
tarea mitropoliei de Aquileia, menite să reducă 
influenţa episcopilor din Milano, al căror presti- 
giu rivaliza cu cel al Papei:. 

Dar nu doar prerogativele arhiereului tre- 
buiau să se ridice la noul statut de reședință 
imperială, ci şi somptuoasele edificii ecleziale 
înălțate în Ravenna după instalarea lui Hono- 
riu şi a aparatului administrativ. Prima ctitorie 


* Agnellus, Liber Pontificalis Ecclesiae Ravennatis (LPR), 
13-18, edit. O. Holder-Egger, în Scr;prores rerum Lan- 
gobardicarum et Italicarum saec. VI-L, Hanover, 1878, 
p. 283-287. 

7 A se vedea şi Mario Mazzotti, „L autocefalia della chiesa 
di Ravenna (excursus storico)”, în Azi dei Convegni di 
Cesena e Ravenna, 1969, p. 391-401. 

* Ruggero Benericetti şi Carlo Truzzi, „Introduzione”, în 
Opere di San Pietro Crisologo. Sermoni, vol. 1 [1-62bis], 
edit. Gabriele Banterle, Biblioteca Ambrosiana/Citta 
Nuova Editrice, Milano/Roma, 1997, p. 18-19. 

mai însemnată a fost basilica Ursiana (407), de- 
numită astfel după episcopul Ursus (399-426), 
care deservea drept catedrală episcopală”, şi de 
aceea în vecinătatea ei fusese ridicat și un baptis- 
teriu octogonal'?. Tot în timpul lui Ursus începe 
şi zidirea bisericii Sfânta Cruce!! (417-424), pre- 
cum şi a monumentalei basilici dedicate Sfântu- 
lui Evanghelist loan, ambele ctitorii ale împără- 
tesei Galla Placidia, sora vitregă a lui Honoriu. 


Petrus — sanctissimus vir 


După moartea episcopului Ursus (713 apri- 
lie 426), papa Celestin I (432) a trebuit să hiro- 
tonească un nou episcop pentru Ravenna. Noul 
arhiereu trebuia să corespundă exigenţelor mora- 
le și intelectuale impuse de noul statut al cetăţii. 
O astfel de alegere ne sugerează că episcopul Ro- 
mei avea nevoie de un colaborator abil care să 
conducă viaţa spirituală a creştinilor din comu- 
nitatea din care făceau parte patricieni, membri 
ai administraţiei, dar și familia imperială. Acesta 
a şi fost motivul pentru care, după câţiva ani, 
înainte de 431, scaunul Ravennei a fost ridicat la 
rang, de mitropolie. Clericul ales pentru o astfel 


” Pentru o descriere amănunţită a monumentului, a se vedea 
Deborah Mauskopf Deliyannis, Ravenna în Late Antiguity, 
Cambridge University Press, Cambridge, 2010, p. 85-88. 
10 Jbidem, p. 88-100. 

11 Jbidemn, p. 70-74. 

de misiune a fost diaconul Petru din Forum Cor- 
nelii. Născut în această localitate (astăzi Imola, 
în Italia), în preajma anului 380, tânărul Petru a 
fost iniţiat în învăţăturile Evangheliei și a primit 
botezul din mâinile episcopului Cornelius din 
Imola. Ulterior, Petru s-a dedicat tot mai mult 
slujirii Bisericii, ajungând să fie curând hirotonit 
întru diacon de către același ierarh. Activitatea 
sa pastorală l-a făcut notoriu, determinându-l 
pe papa Celestin I să-l hirotonească episcop în 
Ravenna. 

Părintele Radu N. Vasile fixează anul naşterii 
în 406 d.Hr. şi decalează întreaga cronologie, 
plasând hirotonia lui Petru Chrysologul în tim- 
pul pontificatului lui Sixt al III-lea (432-440), 
care îl alege pe diaconul din Forum Cornelii 
pentru a-i lua locul episcopului loan Angelop- 
tes (Văzătorul de înger) '?. Dar aici este vorba de 
o confuzie pe care o face însuși Agnellus, auto- 
rul catalogului episcopal, atribuind supranumele 
de Chrysologus episcopului Petru al II-lea (494- 
519), care i-a urmat în scaun lui loan Angelop- 
tes (477-494)!5. Episoadele hagiografice se îm- 


pletesc cu tendinţa de a mistifica personalităţile 


"2 Pr. Radu N. Vasile, „Studiu introductiv”, în Sfântul Petru 
Hrisologul, Omi/ii tematice, traducere din limba latină și 
studiu introductiv de Pr. Radu N. Vasile, Anastasia, Bucu- 
rești, 1999, p. 6. 

15 Deborah Mauskopf Deliyannis, nota 1, în Agnellus of 
Ravenna, 7he book ofponti[[s of the church of Ravenna, p. 157. 

unor episcopi pe care autorul nu-i cunoaște sufi- 
cient și pentru a suplini lipsa de informaţii con- 
semnează istorioarele pioase cu iz legendar. Un 
astfel de episod este cel legat de patena pe care 
Sfântul Petru Crysologus o oferă basilicii Sfântul 
Casian din Imola'f, un artefact pe care se regă- 
sesc inclusiv caractere arabe!5, dovadă că discul 
era de dată ceva mai târzie. Din acest motiv, 
Carlo 'Iruzzi consideră că relatările lui Agnellus 
nu prezintă nicio informaţie notabilă, date mai 
credibile fiind identificate în omiliile Sfântului 
Petru!€. Singura certitudine este aceea că, după 
o pastoraţie de peste două decenii, în timp ce se 
vizita Forum Cornelii, episcopul Petru a murit 
(3 decembrie 450) şi a fost îngropat în localitatea 
sa natală'7. De asemenea, se mai poate deduce 


"1 Agnellus, LPR, 52, p. 314. 

15 Simone Assemani, I//ustrazione della Patena mistica 
creduta di $. Pier Grisologo la quale si conserva nella chiesa 
cattedrale d'Imola, Padova, 1814, p. XI-XV. 

1 Ruggero Benericetti și Carlo Truzzi, „Introduzione”, 
p. 22-23. Argumentul este reluat de William Pallardy, 
„Introduction”, p. 7. Cei doi cercetători confirmă ana- 
liza realizată de Alejandro Olivar cu câteva decenii mai 
devreme în capitolul „La cronologia de Pedro”, în Los 
Sermones de San Pedro Crisologo. Estudio critico, Abadia 
de Montserrat, 1962, p. 227-231. 

1 Pentru o biografie mai ancorată în contextul istoric, a se 
vedea Nicolae Corneanu, „Un mare predicator de limbă 
latină: Petru Hrisologul”, în idem, Sud; patristice. Aspecte 
din vechea literatură creştină, Ed. Mitropoliei Banatului, 
Timișoara, 1984, p. 168-174. O încercare de reconstitu- 

implicarea episcopului din Ravenna în disputa 
monofizită, cum reiese din scrisoarea pe care i-o 
adresează lui Eutihie în anul 449, reproşându-i 
abaterea de la dreapta credinţă!*. 

Şi în privinţa activităţii pastorale, informaţiile 
sunt mai degrabă conjuncturale, reconstruite din 
mănunchiul de predici păstrate de la Sfântul Pe- 
tru. Este vorba de circa 180 de piese omiletice 
transmise prin intermediul mai multor culegeri. 
O primă astfel de culegere ce cuprinde omilii- 
le Sfântului Petru Chrysologul este aşa-numita 
colecţie „prefeliciană” păstrată în Codex Ambro- 
sianus C. 77 sup. (a doua jumătate a secolului 
al VI-lea) şi Vaticanus Latinus 5758 (secolele VI- 
VII), grupaj ce mai poartă și numele de Collectio 
Severiana!?. În secolul al VIII-lea, la iniţiativa epi- 
scopului Felix al Ravennei (724), este alcătuită o 
nouă culegere de texte, ceva mai bogată, care este 
cunoscută drept Co/lectio Feliciana, transmisă prin 


ire a biografiei găsim și la Dariusz Kasprzak OFMCap, 
The Pastors of the 5th Century. A Comparative Study of 
the Pastoral Works of St. Peter Chrysologus and Salvian of 
Marseilles, The Pontifical University ot John Paul II în 
Krakow, Krakow, 2017, p. 70-82. 

'5 Emoro)i Ilerpov Emokonov 'IlatEvvnsăvriypapeioa 
npos Evrvyij Tov &pxiuav&pirnv (Epistola Petri Raven- 
natisnatis Episcopi ad Eutychem Abbatem). 

'9 Andrea Bizzozero, „Peter Chrysologus”, în Anthony Du- 
pont, Shari Boodts, Gert Partoens, Johan Leemans, Prez- 
ching în the Patristic Era: Sermons, Preachers, and Audiences 
în the Latin West, Brill, Leiden & Boston, 2018, p. 403. 

Codex Vaticanus Latinus 4952 (sec. XI) și Codex 
Romanus Vallicellianus B. 20 (sec. XII). Problema 
autenticităţii cuvântărilor a fost scrupulos anali- 
zată de către Alejandro Olivar în monografia sa” 
şi, ulterior, reluată în introducerea ediţiei critice a 
omiliilor Sfântului Petru Chrysologul”!. 

Scurtele predici sunt caracterizate de „redun- 
danţă retorică și rafinament stilistic”? şi reflec- 
tă pregătirea intelectuală a episcopului, dar mai 
ales argumentele teologice cu care acesta evidenția 
învăţăturile pericopei pe care o tâlcuia. Deși este 
cinstit cu supranumele de Chrysologus (Cuvân- 
tul de aur sau Predicatorul de aur”), în opinia 
unor autori omiliile păstrate nu par să justifice 
această denumire, cel puţin în privinţa formei”. 
Absența acestui cognomen la începutul veacului al 
VIII-lea, când a fost alcătuită așa-numita Co/leczio 


% Alejandro Olivar, Los Sermones de San Pedro Crisologo. 
O clasificare mai sintetică a textelor autentice, spuria și 
extravagantes, găsim la Andrea Bizzozero, „Peter Chryso- 
logus”, p. 405-410. 

” Petrus Chrysologus, Sermonumn collectio a Felice episcopo 
parata, sermonibus extravagantibus adiectis, edit. Alejan- 
dro Olivar, CCSL 24, 24A, 24B, Brepols, Turnhout, 
1975-1982. 

* Andrea Bizzozero, „Peter Chrysologus”, p. 412. 

% Pr. Radu N. Vasile, „Studiu introductiv”, p. IL. 

* Karl Baus, Hans-Georg Beck, Eugen Ewig, Hermann 
Josef Vogt, 7he Imperial Church from Constantine to the 
Early Middle Ages, translated by Anselm Biggs, Burns & 
Oates, London, 1980, p. 318. 

Feliciana, în care erau reunite predicile Sfântu- 
lui Petru, prin grija episcopului Felix de Ravenna 
(1724), indică mai degrabă faptul că respectivul 
supranume a fost adăugat cândva în a doua jumă- 
tate a secolului al VIII-lea sau începutul veacului 
următor”. Cel mai probabil, Agnellus este primul 
care îi atribuie supranumele de Chrysologus pen- 
tru înțelepciunea și erudiția sa”. 


Uni servientes, ut omnibus dominentur 


Dincolo de conţinutul exegetic şi moral, 
omiliile oferă informaţii despre relaţia dintre ie- 
rarh și curtea de la Ravenna, un raport care res- 
pectă tiparele „establishment”-ului teodosian, 
sacerdotul fiind atașat iniţiativelor casei imperi- 
ale. Petru Chrysologul contribuie la consolida- 
rea autorităţii Gallei Placidia, fiica împăratului 
Teodosie cel Mare, într-un context delicat: re- 
stabilirea dinastiei teodosiene în Apus după doi 
ani în care tronul fusese ocupat de uzurpatorul 
loan”. Acesta deținuse funcţia de prizmicerius 


% William B. Palardy, „Introduction”, p. 5, n. 21. 

% Agnellus, LPR, 47, p. 310: „Petrus XXI, pulcer aspectu, 
delectabilis forma. Ante eum nullus pontifex sapientia fuit 
similis sibi et post eum non surrexit. Multorum librorum 
volumina conditor, et velut irriguus fons ita in cum divina 
sapientia cotidie emanabar; unde pro suis eum eloquiis 
Chrisologum ecclesia vocavit, id est aureus sermocinator”. 
27 A se vedea Dragoş Boicu, Împăratul teodosian — patro- 
nul universalismului roman și al ecumenicităţii Bisericii, 


31 


Coordonate sumare 


Ioan, solidus (aur), 423-425 


notarium în timpul administraţiei lui Honoriu, 
după a cărui moarte (15 august 423) a fost pro- 
clamat august de către patricianul Flavius Casti- 
nus (magister utriusque militiae al Occidentului) 
la 20 noiembrie 423. Acţiunile lui Castinus și 
loan l-au pus în încurcătură pe împăratul Teodo- 
sie al II-lea, care intenţiona să restaureze unitatea 
Imperiului Roman sub conducerea unui singur 
împărat, motiv pentru care, iniţial, a refuzat să-l 
recunoască ca împărat pe Valentinian al III-lea, 
fiul Placidei şi vărul său”. În cele din urmă, tru- 
pele trimise în anul 425 din Constantinopol sub 
comanda lui Ardabur, Aspar și Candidianus au 
curmat domnia uzurpatorului, iar trupele apuse- 
ne l-au trădat pe tiran. În prezenţa generalilor ră- 


Doxologia, lași, 2018, p. 385-389. 

*% Emmanuel Soler, „LEglise catholique sous la Dynastie 
Thcodosienne: la gense d'une Eglise d'etat”, în Jean-Nocl 
Guinot şi Francois Richard (edit.), Empire Chritien et Egli- 
se aux IV et V siecles. Integration ou „concordat"? Le temo- 
ignage du Code Theodosien, Le Cert, Paris, 2008, p. 126. 

Valentinian al III-lea, solidus (aur), 430-445 


săriteni și a senatorilor, Helion, delegatul lui Ieo- 
dosie al II-lea, l-a proclamat la Roma drept ag: 
pe Valentinian al III-lea, în vârstă de doar 6 ani, 
în vreme ce Galla Placidia este desemnată regentă 
(23 octombrie 425). Moartea episcopului Ursus 
(7426), despre a cărui relaţie cu uzurpatorul loan 
nu avem informaţii, a survenit într-un moment 
delicat al domniei augustei Galla, care a trebuit 
să-l trimită, în același an, pe generalul Actius îm- 
potriva barbarilor și a foederaţilor răzvrătiți de pe 
cuprinsul Galiei. Între timp, Spania era devastată 
de vandalii care cuceriseră cetatea Hispalis (Se- 
villia), stăpânind-o între 426 şi 428%. 

În faţa acestor pierderi teritoriale, autorita- 
tea împăratului copil şi a mamei sale era puter- 
nic erodată și, pentru a-și consolida prestigiul şi 
puterea, Galla se apropie foarte mult de Biserică, 
după modelul augustelor din Constantinopol. 


* Guy Halsall, Barbarian Migrations and the Roman West, 
Cambridge University Press, Cambridge, 2008, p. 239. 

Pulcheria, solidus (aur), 423-429 


Ca văduvă, mamă și regentă a împăratului mi- 
nor, ca trebuia să asigure un echilibru între ideea 
de maternitate şi responsabilităţile politice“, dar 
acestea erau legitime doar în măsura în care erau 
garantate de relaţia ei personală cu divinitatea. 
Un astfel de criteriu era necesar pentru a evita 
asocierea ei cu lustina, altă augustă văduvă care 
a asigurat regența fiului ei, Valentinian al II-lea, 
între anii 383 şi 386, şi care a rămas în memoria 
colectivă ca Ar/anae haereseos alumna. 

Pentru a certifica ortodoxia credinţei ei, 
Galla încearcă să-și asocieze imaginea publică cu 
cea a Pulcheriei şi a Evdochiei, sora, respectiv 
soţia împăratului Teodosie al II-lea. Acest lucru 
îl face, pe de o parte, folosind, în intervalul 425- 
430, pentru reprezentările numismatice moti- 
vul 4 Deo coronata, care sugera că împărăteasa 


% Hagith Sivan, Ga/la Placidia: the last Roman empress, 
Oxford University Press, New York, 2011, p. 113. 

* Tyrannius Rufinus, Flistoriae ecclesiasticae libri duo, |, 
15,PL.214523, 

Galla Placidia, solidus (aur), 426-430 


poseda o stăpânire (Baoteia) sacră, dăruită de 
dextera Dei”. Ataşamentul ferm la credinţă şi 
devoţiunea creştină sunt evidenţiate de mono- 
grama lui Hristos sau crucea care împodobesc 
umărul drept al împărătesei. 

Pe reversul acestor piese era înfăţişată Vic- 
toria ţinând o mare cruce împodobită cu pie- 
tre preţioase (Long-Cross Solidi)?, motiv relu- 
at din monedele bătute cu efigia Pulcheriei în 
anii 420-422. Pe de altă parte, asemenea Evdo- 
chiei, Galla încearcă să-și manifeste patronajul 
asupra Bisericii, sprijind construcţia de noi edi- 
ficii împreună cu noul episcop al Ravennei, ca, 
prin această colaborare strânsă, să înlăture orice 
ameninţare a rivalităţii dintre puterea imperială 


* Kenneth G. Holum, Zheodosian Empresses. Women and 
Imperial Dominion in Late Antiquity, University ot Cali- 
fornia Press, Berkeley/Los Angeles/Oxford, 1982, p. 97. 
3 Idem, „Pulcheria's Crusade A.D. 421-422 and the Ide- 
ology of Imperial Victory”, în Greek Roman and Byzantine 
Studies, 211977, p. 166-167. 

şi cea sacerdotală. Împărăteasa spera să evite ast- 
fel un eventual conflict precum cel iscat de lus- 
tina cu Sfântul Ambrozie în Mediolanum”. Pe 
lângă ctitoriile deja menţionate — Sfântul loan 
Evanghelistul şi Sfânta Cruce —, numele Gallei 
este legat de basilica Szncize Crucis în Hierusalem 
din Roma, dar şi de cel al monumentalei biserici 
Petriana din Classe, a cărei zidire a fost începu- 
tă de Sfântul Petru Chrysologul?. Contribuțiile 
augustei o determină pe Deborah Mauskopf De- 
liyannis să considere patronajul bisericii drept 
principalul motiv al renumelui de care se bucura 
Galla Placidia*. 

Interesant este faptul că augusta foloseşte 
lăcașele de cult, la a căror edificare contribuie, 
pentru a promova un anumit tipar ideologic ce 
leagă imaginea împăraţilor de prezenţa sacrului 
într-o manieră suficient de diluată pentru a fi 
acceptată de creștinism, dar destul de evidentă 
pentru a fi receptată de supuși. Este vorba de 
introducerea portretelor imperiale în biserică, 


% Hagith Sivan, Ga//a Placidia, p. 114-115. 

% Agnellus, LPR, 24, p. 289: „Fundator ecclesiae Petria- 
nae, muros per circuitum aedificans, sed nondum omnia 
complens. Nulla ecclesia in aedificio maior fuit similis 
illa neque in longitudine nec in altitudine; et valde exor- 
nata fuit de preciosis lapidibus et tessellis variis decorata 
et valde locupletata in auro et argento et vasculis sacris, 
quibus ipse fieri iussit”. 

3% Deborah Mauskopf Deliyannis, Ravenna în Late An- 
tiquity, p. 62. 

un alt element pe care Galla Placidia l-a împru- 
mutat din Orient. În timp ce asigurase regența 
fratelui ei mai mic, Pulcheria experimentase 
deja o formă de impunere a imaginii ei publice 
în spaţiul sacru, portretul sau „icoana” ei fiind 
aşezată deasupra Sfintei Mese în Marea Biserică 
din Constantinopol”, loc care mai târziu a fost 
rezervat în planul iconografic pentru reprezen- 
tarea Sfintei Fecioare. Practic, imaginea Pulche- 
riei trona în biserică precum statuia auguștilor 
şi însemnele imperiale dominau hipodromul şi 
Senatul. Astfel, împărăteasa dobândea „mijloa- 
cele pentru a provoca/contesta (subtil, dar vizi- 
bil) constrângerile sociale ale epocii și de a făuri 
o persona publică ce revendica în chip evident 
încă din timpul vieţii recunoașterea propriei 
sfinţenii”*%, în mod analog felului în care Maica 
Domnului exemplifica sfinţenia unei vieţi dedi- 
cate lui Dumnezeu. 

La Ravenna, sub patronajul Placidici se dez- 
voltă o formă de iconografie menită să intro- 
ducă imaginea împăraţilor pentru a reaminti 
comunităţii că dinastia și imperiul se află sub 


% Barhadbshabba Arbaya, Fistoire ecc/&siastique, 27, în 
PO, vol. 9, Paris, 1913, p. 565. 

55 Antonia Atanassova, „Orthodox Women's Defense of 
the Theotokos: The Case of Empress Pulcheria and the 
Council of Ephesus”, în Philanbropy and Social Compas- 
sion în Eastern Orthodox Tradition: Papers of the Sophia 
Institute Academic Conference, New York, 2010, p. 138. 

protecţia lui Dumnezeu”, consolidând ideea 
unei monarhii de drept divin. Un exemplu grăi- 
tor îl constituie mozaicurile din basilica dedicată 
Sfântului Evanghelist loan, care, deși au fost în- 
Jăturate în cursul lucrărilor de renovare din anul 
1568, pot fi reconstituite din descrierea realizată 
de Girolamo Rossi la finele secolului al XVI-lea. 
Acesta menţionează o serie de 10 portrete impe- 
riale — posibil reprezentări de bust în medalion 
— pe intradosul arcului triumfal: Constantin cel 
Mare, Leodosie cel Mare, Arcadie, Honoriu, Le- 
odosie (NP), Valentinian I, Graţian, Constanțiu 
[probabil Constantin al III-lea, soţul Placidiei], 
Graţian (NP) şi loan (NP). Deasupra arcului 
triumfal se găsea scena care o înfățișa pe împă- 
răteasa Galla în corabia cuprinsă de furtună sal- 
vată de Sfântul Evanghelist loan cu inscripţia: 


% Deborah Mauskopf Deliyannis, Ravenna în Late An- 
tiquity, p. 63. 

+ Girolamo Rossi, Hieronymi Rubei Historiarum Rauen- 
natum libri decem, LL, ann. 433, Veneţia, 1590, p. 101: 
„Erant autem he imagines in arcu testudinis ad dexteram 
quinque, quibus sic erat adscriptum: D. Constantinus, D. 
Theodosius, D .Arcadius, D. Honorius, Theodosius Nep. 
Ad luam, D.Valentinianus, D. Gratianus, D. Costan- 
tius, Gratianus Nep. loannes Nep.” Deborah Mauskopf 
Deliyannis reia ipoteza că atributul Nep. este o lectură 
eronată a lui Rossi a abrevierii pentru pobi/issimus puer, 
titlu acordat fiilor lui Teodosie care au decedat în fragedă 
copilărie, cf. Deborah Mauskopf Deliyannis, Ravenna în 
Late Antiquity, p. 68. 

HOBIS A TEMPLO SANCIO VO JEMISALE 


Reconstituirea decorului din absida altarului a basiliciii San 
Giovanni Evangelista după descrierea lui Girolamo Rossi 


1. D. Constantinus 9. Gratianus NP 

2. D. Theodosius 10. Ioannes NP 

3. D. Arcadius A-B. Salvarea miraculoasă 
4. D. Honorius a Gallei şi a fiicei ei 

5. Theodosius NP C. Arcadie şi Eudoxia 

6. D.Valentinianus D. Teodosie şi Evdochia 
7. D. Gratianus E. Petru Chrysologul 

8. D. Costantius slujind cu îngerul 

„Galla Placidia Augusta pro se et his omnibus 
votum solvit” (Împărăteasa Galla Placidia a îm- 
plinit făgăduinţa pentru sine și toți aceștia). Ab- 
sida altarului are și ea un decor inedit, fiind re- 
prezentată, deasupra tronului episcopal, figura 
unui ierarh cu barbă înălțând ofrandă în faţa 
sfântului jertfelnic în vreme ce este asistat de un 
înger, scenă flancată de imaginile perechilor im- 
periale Teodosie al II-lea şi Evdochia, în dreapta, 
respectiv Arcadie și Eudoxia, în stânga“!. Dea- 
supra acestui registru erau alte două inscripţii, 
între care şi dedicaţia ce menţiona miracolul ce 
a dus la zidirea bisericii: „Sanctissimo, ac beatis- 
simo Apostolo loanni Evangelista, Galla Placidia 
Augusta cum suo filio Placido Valentiniano Au- 
gusto, et filia sua lusta grata Honoria Augusta, 
liberationis maris votum solvit”?. 

Aceasta este prima biserică din întregul Im- 
periu Roman în care poate fi documentată in- 
cluderea portretelor imperiale în ornamentaţia 
ei originală, programul decorativ evidențiind 
evlavia dinastiei teodosiene și relaţia specială pe 
care o au membrii ei cu Dumnezeu și Biseri- 
ca“, reprezentată de figura ierarhului care înalță 
ofranda euharitiscă. Agnellus îl identifică pe epi- 


“1 Girolamo Rossi, Flieronymi Rubei Historiarum Rauen- 
natum, p. 101. 

2 Ibidem. 

%3 Deborah Mauskopf Deliyannis, Ravenna în Late An- 
tiquity, p. 68-69. 

scopul din imaginea ce se găsea deasupra tronu- 


1*, care are rolul 


lui cu Sfântul Petru Chrysologu 
de mijlocitor între dinastie și divinitate, validând 
în același timp autoritatea și puterea pe care fa- 
milia imperială le revendică. Eugene Miintz ac- 
centuează importanța acestui mozaic, care nu era 
o simplă „imago clipeata”, ci un portret oficial 
în sensul cel mai realist, înfățișând persoana, nu 
doar atributele sale, surprinsă într-un moment 
în care exercită cel mai semnificativ gest al sluji- 
rii sale. Reprezentarea grafică a asocierii dintre 
episcopul Ravennei și dinastia teodosiană con- 
firmă relaţia deosebită dintre autoritatea secula- 
ră şi puterea sacerdotală pe care Galla Placidia 
încearcă să o creeze. Mai mult decât atât, predi- 
cile Sfântului Petru dau mărturie despre această 
relaţie când ierarhul face trimitere la împărătea- 
să sau familia imperială. Un astfel de pasaj este 
cel din Omilia CXXX, în care o menţionează pe 


Galla Placidia: 


“ Agnellus, LPR, 27, p. 291: „Et infra ecclesia beati loha- 
nnis euangelistae iussit Galla Placidia pro illius sanctitate 
eius efhgie tessellis exornari in pariete tribunali post ter- 
gum pontificis, supra sedem ubi pontifex sedet. Quae effi- 
gies ita facta: prolixam habens barbam, extensis manibus, 
quasi missas canit, et hostia veluti super altare posita est, 
et ecce angelus Domini in aspectu altaris illius orationes 
suscipiens est depictus”. 

% Rugâne Miintz, „Ihe Lost Mosaics of Ravenna”, în 7Pe 
American Journal of Archaeology and of the Fistory of the 
Fine Arts, vol. 1: 2-3 (1885), p. 121. 

„Este prezentă și maica imperiului creștin 
peren şi credincios, care, urmând și imi- 
tând sfânta Biserică în credinţă, în lucrarea 
milostivirii, în sfinţenie și în cinstirea Irei- 
mii, s-a învrednicit să nască, să îmbrăţişeze 
şi să aibă o augustă treime [de copii]” (Sermo 


CXXX.3). 


În Constantinopol, împărăteasa Pulcheria 
încercase deja să își afirme faoteia pe temeiul 
unui construct politic fundamentat pe noţiunea 
de napOevia (fecioria), percepută drept calea 
cea mai potrivită de a imita virtutea Maicii 
Domnului (îmizatio Mariae), şi, în baza relaţiei 
Baoilooa —- napOevos - Beorokos, pare să se 
fi considerat un corespondent terestru al Fecioa- 
rei Maria“. În cazul Gallei Placidia — văduvă de 
două ori —, mai potrivită era asocierea cu ima- 
ginea maternității Bisericii, ai cărei fii sunt „mai 
mulți decât ai celei cu bărbat” (Îs 54, 1), şi, ple- 
când de la această paralelă, Galla ajunge să îşi 
manifeste maternitatea asupra întregului impe- 
riu. Augusta din Ravenna devine ocrotitoarea 
supușilor din cuprinsul unui stat caracterizat de 
atributele „creștin”, „peren” și „credincios”. 

La fel, şi vlăstarele imperiale își legitimează 
dreptul de a conduce imperiul și lumea în virtutea 
relaţiei pe care o întreţin cu divinitatea, după cum 
subliniază Petru Chrysologul într-o altă omilie: 


1 Dragoș Boicu, Împăratul teodosian, p. 431-436. 

„ată sunt de faţă preaevlavioșii prinți, care 
slujesc Unuia ca să stăpânească peste toate, 
care îşi pleacă lui Dumnezeu capetele ca toa- 
te neamurile să îşi plece grumajii înaintea lor, 
care îi oferă daruri doar lui Dumnezeu, ca să 
dobândească tributurile tuturor popoarelor” 


(Sermo LXXXVB.3). 


Prin urmare, contribuţia episcopului Ra- 
vennei la consolidarea autorităţii imperiale într- 
o notă distinctivă a dinastiei teodosiene nu poate 
fi deloc neglijată. 

Aceste observaţii urmăresc să nuanţeze ac- 
tivitatea Sfântului Petru Chrysologul, limitată 
la câteva coordonate pastorale, exegetice şi doc- 
trinare pe care le reconstituim din colecţia de 
predici transmise. Aceleași omilii dau mărtu- 
rie despre activitatea mitropolitană, fiind con- 
semnate câteva hirotonii de episcopi sufragani 
[Marcellinus de Voghenza (Sermo CLXXV), 
Projectus de Imola (Sermo CLXV)], dar şi des- 
pre particularităţile liturgice ale cultului din Bi- 
serica Ravennei. 

Aspectele doctrinare sunt totuși abia punc- 
tate şi abordate într-o notă mai degrabă apolo- 
getică, fiind vizată apărarea dreptei-credinţe în 
faţa învățăturilor ariene, pelagiene, nestoriene 
sau eutihiene. Mai important este contextul în 
care sunt făcute aceste observaţii expuse prepon- 
derent în cadrul omiliilor dedicate tâlcuirii Sim- 

bolului de Credinţă (LVI-LXIIA) și a Rugăciunii 
domnești (LXVII-LXXII) rostite înaintea cate- 
humenilor care se pregăteau de primirea Bote- 
zului: competentes, electi sau photizomenoi, cum 
erau numiți în Orient. 

Asupra acestor două seturi de omilii“ stăru- 
ie volumul de faţă în încercarea de a reconstitui 
contextul în care au fost rostite cuvântările pre- 
mergătoare Botezului, analizând cadrul litur- 
gic şi particularităţile tradiţiei din Ravenna în 
iniţierea catehumenilor. 


Dragoş Boicu 


“7 O parte din aceste predici și introducerile lor au apărut 
în Dragoş Boicu, „Trei omilii (LX-LXII) ale Sfântului 
Petru Chrysologul despre Crezul Apostolic”, în Revista 
Teologică, nr. 41/2020, p. 208-230; idem, „A opta omi- 
lie despre Simbolul de Credinţă (LXIIA) a Sfântului Pe- 
tru Chrysologul (CPL 229a)”, în Anmarul Academic al 
Facultății de Teologie din Sibiu, vol. 2018-2019, Sibiu, 
2019, p. 51-61; idem, „Cele șase omilii (LXVII-LXXII) la 
Rugăciunea domnească ale Sfântului Petru Chrysologul”, 
în Revista Teologică, nr. 1/2021, p. 210-242. 

despre Crezul Apostolic (LVI-LXIIA) 


Introducere 


| Pee doctrinar prin excelenţă, Crezul sau 
imbolul de Credinţă reprezintă o formă 
condensată a învăţăturii creştine, cu un deose- 
bit accent pus pe hristologie. De-a lungul isto- 
riei, Biserica a formulat mai multe Simboluri 
menite să exprime concis și clar principalele 
dogme, dar în diverse contexte teologico-isto- 
rice, în perioade când diverse erezii urmăreau 
subminarea dreptei-credinţe“ă. Ca sinteză dog- 
matică, Crezul își va dovedi utilitatea în com- 
baterea eterodoxiei, dar și în instruirea catehu- 
menilor, devenind o componentă esenţială a 
identităţii creștinului. 

Dar, pe cât de important este Crezul pentru 
definirea spirituală a credincioşilor, pe atât de 
puţin reuşim să îi mai acordăm atenţia cuveni- 
tă. În loc de a vedea în Crez actul de adeziune la 
adevărul doctrinar, care, într-o anumită măsură, 
condiţionează participarea la anaforaua liturgi- 
că, de cele mai multe ori percepem Simbolul de 
Credinţă ca pe un fel de „intermezzo” sau un 


%3 Gina Luminiţa Scarlat, Comentarii la simbolurile de 
credință, Editura Andreiana, Sibiu, 2011, p. 9. 

element ce întrerupe crescendoul Liturghiei și, 
prin urmare, nu-i acordăm atenţia cuvenită. 

La nivel personal, aprecierea valorii Simbo- 
lului de Credinţă se reflectă, pe de-o parte, în 
gradul de prezenţă și de implicare în momentul 
rostirii lui, iar pe de altă parte, prin seriozitatea cu 
care ne asumăm învăţăturile cuprinse în el. Atât 
Jaroslav Pelikan“, câr și Karl Christian Felmy% 
subliniau că, potrivit principiului „lex orandi, lex 
credendi”, introducerea Crezului în Liturghie la 
începutul veacului al VI-lea confirmă că Litur- 
ghia este o expresie vie a dogmei, iar cultul divin 
este o unitate a învățăturii, rugăciunii și trăirii. 

Dar, din păcate, solemnitatea rostirii Crezu- 
lui a fost deturnată fie spre o atitudine indiferen- 
tă prin mărturisire formală, mecanică, absentă, 
fie spre o raportare pietistă, interpretându-l ca pe 
o rugăciune, ceea ce este cumva și firesc în opinia 
lui Karl Christian Felmy, întrucât Simbolul de 
Credinţă devine pentru mireni „un înlocuitor 
pentru rugăciunea euharistică pierdută pentru 


ei prin rostirea (acesteia) în taină'”!. 


* Jaroslav Pelikan, Credo. Ghid istoric şi teologic al cre- 
zurilor şi mărturisirilor de credință în traditia creştină, 
trad. Mihai-Silviu Chirilă, Polirom, Iași, 2010, p. 172, 
345-346. 

5 Karl Christian Felmy, De la Cina de Taină la Dumneze- 
iasca Liturghie a Bisericii Ortodoxe. Un comentariu istoric, 
trad. Pr. Prof. loan |. Ică, Deisis, Sibiu, 2004, p. 160-161. 
5 Ibidem, 161. 

Acum un deceniu, Părintele Daniel Benga 
sublinia absenţa unei monografii despre relaţia 
dintre Crez şi Liturghie, „în ciuda faptului că 
Simbolul Credinței este un element funda- 
mental al tuturor sinaxelor euharistice creştine 
tradiţionale”. Dar ceea ce ar putea scăpa chiar 
şi unei astfel de lucrări dedicate prezenţei Cre- 
zului în Liturghie este tocmai atitudinea faţă de 
acest rezumat doctrinar, reluat mai pe larg în 
rugăciunea euharistică. 


Context 


Din cele circa 180 de omilii ale Sfântului 
Petru Chrysologul se remarcă un grupaj de opt 
predici [LVI-LXIIA] care sunt dedicate explică- 
rii Simbolului de Credinţă Apostolic. Această 
mărturisire de credinţă făcuse obiectul mai 
multor tratate de la finele secolului al IV-lea și în- 
ceputul celui următor, cum sunt cele alcătuite de 
Niceta de Remesiana (1;/e// instructionis), Paulin 
de Nola (Explanatio symboli ad initiandos), Au- 
gustin de Hypo (De fie er symbolo) şi yrannus 
Rufinus (Commnentarius în Symbolo Apostolorum). 
Spre deosebire de aceste scrieri, textele Sfântului 
Petru reprezintă una dintre cele mai importante 


* Daniel Benga, Cred, mărturisesc şi aştept viata veșnică. 
O istorie teologică a Simbolului Niceo-Constantinopolitan, 
Basilica, Bucureşti, 2013, p. 260. 

colecţii de predici pe această temă a unui autor 
creştin din „epoca de aur” a literaturii patristice. 
Este foarte adevărat că textele cuprinse în acest 
mănunchi de exortaţii nu reprezintă propriu- 
zis omilii baptismale, unele putând fi conside- 
rate părţi ale unor mini-serii de cuvântări pe care 
episcopul Ravennei le expunea în faţa păstoriţilor 
săi, deopotrivă neofiţi și creştini cu vechime. 
Potrivit investigaţiilor călugărului benedic- 
tin Alejandro Olivar — editorul textelor Sfântului 
Petru —, în tradiţia manuscrisă anterioară alcătu- 
irii Collectio Feliciana (sec. VIII), în Codex Am- 
brosianus C. 77 sup. (a doua jumătate a secolu- 
lui al VI-lea) și Vaticanus Latinus 5758 (secolele 
VI-VII), care mai poartă şi numele de Co//ectio 
Severiana, i-au fost atribuite fără dubiu episco- 
pului din Ravenna șapte predici (LVI-LXII) în 
care este explicat Simbolul de Credinţă”. O opta 
a fost recuperată mult mai târziu, în secolul al 
XVIII-lea, de către Juan Francisco Bernardo Ma- 
ria de Rubeis (De Rossi)”, iar, după alte două 
veacuri, Alejandro Olivar” i-a atribuit cu destulă 


5 Alejandro Olivar, Los Sermones de San Pedro Crisologo, 
p. 171. 

* Juan Francisco Bernardo Maria de Rubeis, Disserta- 
fiones dude de vetustis liturgicis aliisque sacris ritibus, qui 
vigebant olim in aliquibus Forojuliensis provinciae ecclesiis, 
Veneţia, 1754, p. 228-246. 

55 Alejandro Olivar, „San Pedro Crisologo autor de la Ex- 
positio Symboli de Cividale”, în Sacris Erudiri, 12 (1961), 
p. 294-312. 

certitudine Sfântului Petru Chrysologul o scurtă 
expositio symboli anonimă (CPL 229a) care era 
în uzul Bisericii din Aquileia”. 

Cu excepţia primei cuvântări (LVI), celelal- 
te șapte omilii (LVII-LXIIA) ale Sfântului Petru 
Chrysologul respectă aceeași schemă de struc- 
turare a explicaţiilor făcute pe marginea fiecă- 
rui articol al Simbolului de Credinţă Roman, 
reluând în mare aceleași idei pe care le expune 
diferit în funcţie de specificităţile publicului în 
faţa căruia se adresa. 

De fapt, aceasta este o particularitate 
esenţială a textelor episcopului de Ravenna și, 
implicit, a acestor opt predici: atenţia pe care 
o acordă dispoziţiei auditoriului și capacităţii 
creştinilor prezenţi de a se concentra sau de a 
urmări întreaga exortaţie. Drept aceea, lungi- 
mea medie a predicilor Sfântului Petru Chry- 
sologul era de aproximativ un sfert de oră”. De 
altfel și enunţă într-una dintre predicile sale un 
principiu omiletic foarte important: „sermo- 
nis brevitas amica”. Din acest motiv, foarte 
adesea își curmă, uneori chiar abrupt, cuvân- 
tările, anunțând continuarea temei la o dată 


5 A se vedea pe larg în Dragoș Boicu, „A opta omilie des- 
pre Simbolul de Credinţă (LXIIA) a Sfântului Petru Chry- 
sologul (CPL 229a)”, în Anuarul Academic al Facultăţii de 
Teologie din Sibiu, vol. 2018-2019, Sibiu, 2019, p. 51-61. 
5 William B. Palardy, „Introduction”, p. 30. 

5 Sf. Petru Chrysologul, Sermo 132, PL 52:562. 

ulterioară. În cazul omiliilor la Simbolul de 
Credinţă se observă o constantă tendinţă de a 
scurta explicaţiile făcute pe marginea ultimelor 
4-5 articole, tocmai pentru a se încadra în acest 
interval scurt de timp. 

După cum am precizat deja, subiectul aces- 
tor cuvântări este Crezul Apostolic sau Simbolul 
de Credinţă Roman (R) — una dintre primele 
formule de credinţă care au prins contur în 
Occident şi care au fost acceptate și folosite ca 
vechi mărturisiri baptismale de către Biserica Ro- 
mei. Din această formulă de credință au derivat 
în decursul timpului mai multe mărturisiri sau 
simboluri, inclusiv Crezul Apostolic, al cărui zex- 
tus receptus (LI) a apărut în sud-vestul Galiei în 
secolul al VII-lea”. 

Menţionat din câte se pare şi de către Sfân- 
tul Ambrozie al Mediolanului, sursa principa- 
lă a textului Simbolului Roman în forma latină 
este tratatul Commentarius în symbolum aposto- 
lorum* (sau Expositio symboli apostolorum), al- 
cătuit de către Iyrannius Rufinus, preotul din 
Aquileia, în preajma anului 404. 

Chiar dacă se situează în limitele tradiţiei 


locale, mărturia pe care o oferă Rufin este foarte 
5 Pr. Prof. Daniel Benga, „Simbolul Apostolic”, în 
Dicţionar de Teologie Ortodoxă, Basilica, Bucureşti, 2019, 
p. 837. 

% Tyrannius Rufinus, Commentarius în symbolum aposto- 
lorum, PL 21:335-410; CCL 20, p. 133-182. 

importantă, cu atât mai mult cu cât susţine ori- 
ginea apostolică a Simbolului Roman, pe care îl 
consideră produsul colectiv al colegiului Apos- 
tolilor, alcătuit înainte de plecarea lor din Ieru- 
salim în misiunea de propovăduire a Evangheliei 
„până la marginea pământului” (FA 1, 8). Potri- 
vit acestei tradiţii atestate de Rufin, fiecare dintre 
Apostoli a contribuit cu formularea câte unui 
articol din cele 12 care alcătuiesc Simbolul“. 
Aceste articole au suferit modificări în funcţie 
de necesităţile și particularităţile comunităţilor 
creştine, în vederea clarificării învăţăturii sau 
a combaterii ereziilor şi a ereticilor. În acelaşi 
timp, Rufin își exprimă convingerea că, doar în 
Biserica Romei, vechiul Crez al Apostolilor a fost 
păstrat în „forma originală”? și „primitivă”%, 
însușindu-și afirmaţia Sfântului Ambrozie al 
Mediolanului, care îi scria papei Syricius: „Să 
se creadă în Simbolul Apostolilor, pe care Bise- 
rica romană îl păzeşte și-l păstrează întotdeauna 
neatins”. Rufin recunoaște că în cazul Biseri- 


% ].N.D. Kelly, „Introduction”, în Rufinus, A commentary 
on the Apostles' Creed, translated and annotated by ].N.D. 
Kelly, London, 1955, p. 13-14. 

 ].N.D. Kelly, Ezrb Christian Creeds, London, 31972, 
p. 105. 

4% Ibidem, p. 106. 

sî Sfântul Ambrozie de Milano, Epistola XLII.5, PL 
16:1125: „credatur symbolo Apostolorum quod ecclesia 
Romana intemeratum semper custodit et servat”. 

cii din Aquileia a fost nevoie de completări şi 
lămuriri „propter nonnullos haereticos”* şi de 
aceea evidenţiază aceste adaosuri sau completări, 
punctând diferenţele faţă de Simbolul Roman 
propriu-zis. 

Meritul identificării celor două variante de 
crez folosite în ritul creştin, la Roma, respectiv 
la Aquileia, îi revine arhiepiscopului anglican de 
Armagh, James Ussher (1625-1656), care le in- 
dicase deja în anul 1647 în lucrarea De Roman- 
de ecclesiae symbolo apostolico vetere aliisque fidei 
formulis, tum ab occidentalibus tum ab orientali- 
bus, în prima catechesi €% baptismo proponi solitis, 
diatriba. 

Același prelat anglican avea să identifice şi 
versiunea greacă a Simbolului în apologia epi- 
scopului Marcel al Ancyrei adresată în anul 340 
papei Iulian (337-352), păstrată de Epifanie al 


Salaminei în lucrarea PznarionS. 


% Tyrannius Rufinus, Commentarius în symbolum aposto- 
Drum, 3, PL 21:339; CCL 20, p. 136. 

s Republicat în 7he Whole Works of the Most Rev. James 
Ussher, D. D., Lord Archbishop of Armagh and Primate 
of All Ireland, vol. VII, edit. Charles Richard Elrington, 
Hodges, Smith, and Company, 1864. p. 297-343. 

S7 A se vedea pe larg contextul în care este alcătuită această 
scrisoare a episcopului Marcel de Ancyra în E]. Badcock, 
„Ihe Old Roman Creed”, în Journal of Theological Studies, 
vol. 23: 92 (1922), p. 362-389. 

s Epiphanius, Aversus FHaereses, 72, 2-3, editat de Karl Holl, 
GCS, vol. 37 [haer. 65-80], Leipzig, 1933, p. 257-258. 

Versiunea Versiunea 
greacă latină 
Marcel al Roma Aquileia 
Ancyrei (Rufinus) (Rufinus) 
Ilorevw Credo in Credo in 
ovv eic Beov Deum Patrem | Deo Patre 
naTEpa navTo- | omnipoten- omnipotente 
KpăTopa: tem; inuisibili et 
impassibili; 
Kali €eic et in Christum | Et in Christo 
XpLoTov lesum filium Jesu, unico 
In0odv, Tov eius unicum, | Filio euius 
viov avToV Tov | Dominum domino 
MOvovevi, Tov | nostrum, nostro, 
KVPLov NU&V, 
TOv qui natus est Qui natus 
yevvnOcvra de Spiritu est de Spiritu 
£K mvevuaros | Sanctoet Sancto ex 
ăylov ai Maria virgine, | uirgine Maria, 
Mapiac Tâs 
napOtvov, 
Tov Er qui sub Crucifixus sub 
Ilovriov Pontio Pilato | Pontio Pilato 
IlAdTov crucifixus est | et sepultus, 
oravpwOevra | et sepultus, Descendit în 
Kai rapEvra, inferna, 
TĂ Tpirn huspa | tertia die Tertia die 
AvaoTăvTa £k | resurrexit a resurrexit a 
TOV VEeKpOV, mortuis, mortuis, 

ăvafăvra ascendit in Ascendit in 
£iG TOVG caelis, coelis, 
OVPAvovs, 

Kai kaOnuevov | sedet ad Sedet ad 

2v 6ebuă Tod dexteram dexteram 
naTpoc, Patris, Patris, 


60ev Epxerau 
Kpivew vrac 


unde venturus 
est iudicare 


Inde uenturus 
est indicare 


Ka vekpovc vivos et uiuos et 
mortuos; mortuos; 
Kal £iG TO et in Spiritum | Etin Spiritu 
ăytov mvedua, | Sanctum, Sancto, 
&yiav sanctam Sanctam 
EKKANOiAv, ecclesiam, ecclesiam, 
ăqpeoiv remissionem | Remissionem 
AHAPTLOV, peccatorum, | peccatorum, 
0APKOG carnis resur- Huius carnis 
AVĂOTAOIV, rectionem. resurrectio- 
nem. 


lov aiwviov. 


Acelaşi text grec, dar transliterat într-un 


mod cu totul ingenios cu caractere anglo-saxo- 


ne, se regăseşte și în colecţia de texte denumită 
generic Psaltirea lui Erhelstan, alcătuită la înce- 
putul veacului al IX-lea, pe care o pune în va- 


loare același James Ussher“?. 


Faptul că varianta greacă nu pare a fi tradu- 


cerea unui text latin l-a determinat pe Markus 


% James Ussher, De Romanae ecclesiae symbolo apostolico, 


p. 304. ].N.D. Kelly, Ezrhy Christian Creeds, p. 104. 

Vinzent să considere că mărturisirea de credinţă 
a fost formulată 24 boc de Marcel al Ancyrei 
drept crez „personal”, iar Biserica Romei a adop- 
tat-o şi a introdus-o în uz”. Ceva mai direct, ar- 
hiepiscopul James Ussher susţinea, pornind de la 
diferenţele dintre versiunea latină și cea greacă, 
că textul redactat de Marcel este crezul baptis- 
mal folosit în Biserica Ancyrei, foarte asemănă- 
tor cu Simbolul Roman. Dar ].N.D. Kelly sub- 
liniază că, în epistola către papa Iulian, Marcel 
nu afirmă nicăieri că este crezul personal ori cel 
din dioceza sa, ci subscrie acestei formule pentru 
a-şi dovedi dreapta-credinţă în faţa episcopului 
Romei şi, pentru a-și argumenta poziţia teolo- 
gică, recurge la citarea crezului baptismal roman 
ca și cum ar fi rezumat cu acuratețe principiile 
dogmatice pe care le susţine episcopul Ancyrei”!. 

Indiferent dacă textul grec este considerat 
varianta originală sau o versiune a unui original 
latin, potrivit lui ].N.D. Kelly, ambele situaţii nu 
fac decât să evidenţieze vechimea Simbolului de 
Credinţă, care ar trebui urmărită până în prima 
jumătate a secolului al III-lea, când limba greacă 


70 Markus Vinzent, „Die Entstehung des «Râmischen 
Glaubensbekenntnisses»”, în Wolfram Kinzig, Christoph 
Markschies, Markus Vinzent (Hgg.), Zaz/fagen und 
Bekenntnis (Studien zur sogenannten „Iraditio Apostoli- 
ca”, zu den „Interrogationes de ide” und zum „Rămischen 
Glaubensbekenntnis”, DeGruyter, 1999, p. 198-200. 

7 ].N.D. Kelly, Early Christian Creeds, p. 108-109. 

era încă în uz în Biserica Romană”. Simbolul 
Roman prezintă tiparul, frazeologia și conţinutul 
caracteristice mărturisirilor de credință de la 
începutul secolului al III-lea, așa cum reiese și 
din similitudinile cu crezul cuprins în /radizia 
Apostolică, alcătuită de Ipolit spre finalul ponti- 
ficatului lui Zephyrinus (199-217 d.Hr.). 

Pornind de la similitudinile dintre versiu- 
nea greacă a Simbolului menţionat de Marcel al 
Ancyrei și lucrarea lui Ipolit, Liuwe H. Westra 
datează crezul din Tradiţia Apostolică în secolul 
al IV-lea, catalogând cele două texte drept versi- 
uni „surori” derivate dintr-o formulă de credinţă 
cristalizată ceva mai devreme, în preajma anului 
250 d.Hr., pe care o denumește convenţional 
„proto-Romanum””. 

Deși consideră Simbolul Roman în varian- 
tă greacă şi crezul lui Ipolit din Traditia Aposto- 
lică două formule de mărturisire independen- 
te până la un punct, ].N.D. Kelly explică și el 
asemănările dintre ele printr-o înrudire strânsă, 
convergând una spre alta, precum membrii unei 
familii”î. Pe de altă parte, această relație consti- 
tuie argumentul cel mai convingător că origi- 
nea Simbolului Roman trebuie căutată și mai 


7 ].N.D. Kelly, „Introduction”, p. 17. 

75 Liuwe H. Westra, 7he Apostles Creed. Origin, Elistory 
and Some Early Commentaries, Brepols, Turnhout, 2002, 
p. 65-68. 

7 ].N.D. Kelly, Early Christian Creeds, p. 119. 

devreme, în secolul al II-lea, când încă nu exista 
doar o singură formulă de credinţă care să deţină 
monopolul în practica baptismală?. Chiar și la 
acea dată timpurie, textul mărturisirii nu a fost 
o „improvizație artificială” întocmită pentru a 
răspunde unor necesități imediate, ci a fost pro- 
dusul unui proces evolutiv care, odată cristalizat, 
a rămas de neclintit în ciuda flexibilităţii for- 
melor liturgice. Acest lucru atestă, în opinia lui 
].N.D. Kelly, o anume autoritate și o vechime 
şi mai mare, fiind o formă de învăţătură „care 
a fost proclamată şi a fost primită de Biserica 
Apostolică””6. 

Utilizarea pe scară largă și receptarea Crezu- 
lui Vechi Roman se deduc din numeroasele expo- 
sitiones symboli care au la bază acest text. Lotuși, 
este interesant faptul că o abordare sistematică a 
explicaţiilor Sfântului Petru Chrysologul la Sim- 
bolul Roman a fost trecută cu vederea în litera- 
tura de specialitate, cu toate că predicile rostite 
de episcopul Ravennei reflectă felul în care era 
întrebuințată formula de credință, dar şi mo- 
dul în care era înţeleasă și, cel mai important, 
cum era explicată credincioșilor această mărturi- 
sire. O observaţie de căpătâi este aceea că textul 
crezului rostit la Ravenna este diferit de cel din 
Aquileia, dar este identic cu cel din Roma, cu 


75 Ibidem. 
7 .N.D. Kelly, „Introduction”, p. 18. 

excepţia adaosului „vitam aeternam”, care cores- 
punde articolului final al versiunii greceşti „lov 
aiwviov”. 

Exordiile care pregătesc aceste laconice 
explicaţii evocă de fiecare dată caracterul tai- 
nic (arcanum) al mărturisirii de credință, care 
trebuie interiorizat și crezut ca atare, nu afișat 
într-o înţelegere superficială. 

Chiar și când insistă asupra unei teme atât 
de importante, Petru Chrysologul dă dovadă 
de aceeași austeritate în exprimare, abţinându- 
se de la peroraţii istovitoare şi limitându-se la 
enunţarea informaţiilor strict necesare, chiar 
dacă acest lucru presupune repetarea aceluiași 
argument de la o predică la alta. Reluarea ide- 
ilor indică o cristalizare a interpretării Sim- 
bolului de Credinţă, existenţa unui tipar care 
era probabil dezvoltat mai pe larg în cateheze, 
un set de chei hermeneutice pe care venerabi- 
lul episcop al Ravennei le preda cu regularitate 
creştinilor din comunitatea sa. lar importanţa 
unor astfel de chei de interpretare ale Simbo- 
lului de Credinţă Roman era subliniată acum 
un deceniu de Preafericitul Părinte Patriarh 
Daniel, când afirma că orice explicare a Cre- 
zului Apostolic „este și o tâlcuire a Crezului 
Niceo-Constantinopolitan””. 


7 + DANIEL, „Cuvânt înainte”, în Fericitul Augustin, 
Despre credință şi Crez, trad. de Miruna Tătaru-Cazaban 

O tâlcuire rătăcită 


Invocând aceste idei recurente ale 
explicaţiilor Sfântului Petru Chrysologul la 
Crez, Juan Francisco Bernardo Maria de Rubeis 
(De Rossi) şi, două secole mai târziu, Alejan- 
dro Olivar' i-au atribuit cu destulă certitudine 
o scurtă expositio symboli anonimă (CPL 229a) 
care era în uzul Bisericii din Aquileia. De Rubeis 
publicase, în anul 1754, așa-zisul „Ordo scruti- 
nii catechumenorum"”?, descoperit într-un vechi 
manuscris de secol XIV din Cividale del Friu- 
|i50, în rânduiala căruia identifica această concisă 
explicaţie a Crezului pe care i-o atribuie Sfântu- 


lui Petru Chrysologul:!. 


şi Bogdan Tătaru-Cazaban, EIBMBOR, Bucureşti, 2010, 
p. Il. 

75 Alejandro Olivar, „San Pedro Crisologo autor de la 
Expositio Symboli de Cividale”, p. 294-312. 

” Juan Francisco Bernardo Maria de Rubeis, Disserza- 
fiones dude de vetustis liturgicis aliisque sacris ritibus, qui 
vigebant olim in aliquibus Forojuliensis provinciae ecclesiis, 
Veneţia, 1754, p. 228-246. 

5 Cividale del Friuli, Biblioteca del Museo Archeologico 
Nazionale, cod. 77 (CO), £. 26v-28r. 

31 Juan Francisco Bernardo Maria de Rubeis, Dissertazi- 
ones variae eruditionis, Vencţia, 1762, p. 19: „Quo vero 
hanc symboli ...expositionem attentius perpendo, eo ma- 
gis pronus existimo, ut eadem inter Chrysologi Sermones 
locum habere possit, proque ejusdem sancti Patris inedito 
Sermone habeatur. Stylus namque convenit apprime. Id 
vero colligendum mihi est, hanc Symboli expositionem 

Chiar și așa, De Rubeis era conștient că ada- 
osul credimus et vitam aeternam nu se găsea în 
vechiul Simbol Roman, dar textul mărturisirii 
este identic cu versiunea de Crez explicată de 
episcopul Ravennei, fapt care, împreună cu nu- 
meroasele paralele din predicile Sfântului Petru 
despre Crez, ar duce la concluzia că autorul aces- 
tui text anonim este chiar Petru Chrysologul?. 

Fără acces la originalul în manuscris, August 
Hahn se arăta destul de rezervat faţă de această 
atribuire, remarcând totuși asemănările cu ver- 
siunea Simbolului de Credinţă întrebuințată în 
omiliile Sfântului Petru”. 

La finele secolului al XIX-lea, Ferdinand Ka- 
ttenbusch aborda această cuvântare cu destulă 
rezervă, îndoindu-se că Sfântul Petru ar fi auto- 
rul ci. Din contră, considera textul mai degrabă 
o compilaţie din afirmaţiile episcopului de Ra- 
venna, şi nu o lucrare autentică. Ba mai mult, 
contestă indentitatea formei crezului din această 
expositio anonimă şi varianta folosită de Petru 


Chrysologul*“. 


ipsumque Romanum Symbolum, quod exponitur, jam 
quinto aut sexto seculo esse in usu potuisse in ecclesia 
Aquilejensi”. 

5 Ibidem, p. 20-21. 

5 August Hahn, Bib/iorhek der Symbole und Glaubensre- 
geln der alten Kirche, Breslau, 1842, p. 39-40. 

% Ferdinand Kattenbusch, Das apostolische Symbol: Die 
Grundgestalt des Taufsymbols, Hinrichs, 1894, p. 107. 

Pe de altă parte, Alejandro Olivar a adoptat 
opinia lui De Rubeis și a republicat textul omi- 
liei în câteva rânduri (196155, 19628 și 1975%7), 
incluzându-l în grupajul cuvântărilor Sfântului 
Petru despre Crez drept a opta omilie (LXII- 
bis sau LXIIA), atribuire care a fost unanim ac- 
ceptată de specialiști, până de curând. Mona- 
hul catalan este de opinie că asemănările dintre 
omiliile LVII-LXII şi LXIIA se pot constata atât 
la nivelul limbajului, cât și la cel al ideilor. O 
comparaţie amănunțită a frazeologiei şi o întrea- 
gă listă de argumente de ordin filologic îl con- 
duc la concluzia că „expositio Symboli” publi- 
cată de De Rubeis nu este o imitație, ci o omilie 
autentică a Sfântului Petru Chrysologul, tocmai 
pentru că autorul nu pare a fi un plagiator, ci 
stăpânește natural și perfect limbajul Sfântului 
Petru și tema pe care o abordează“?. A. Olivar 
respinge categoric ideea unei compilaţii din alte 
texte ale episcopului de Ravenna. Nici chiar di- 
mensiunea redusă a cuvântării LXIIA nu poate 
fi luată în considerare ca un contraargument al 


5 Alejandro Olivar, „San Pedro Crisologo autor de la 
Expositio Symboli de Cividale”, p. 310-312. 

5 Idem, Los Sermones de San Pedro Crisologo, p. 494-495. 
57 Petrus Chrysologus, Sermonumn collectio a Felice episcopo 
parata, sermonibus extravagantibus adiectis, edit. Alejandro 
Olivar, CCSL 24, Brepols, Turnhout, 1975, p. 354-355. 
s Alejandro Olivar, „San Pedro Crisologo autor de la 
Expositio Symboli de Cividale”, p. 308. 

acestei atribuiri. Este dificil de apreciat dacă, în 
forma actuală, textul de la Cividale reprezintă o 
formă abreviată a originalului, dar este cert că, 
iniţial, omilia ar fi cuprins o introducere mai 
mult sau mai puţin lungă, care nu s-a păstrat. 
Totuşi, spre deosebire de exordiul pierdut, nu 
este cazul să considerăm că s-au pierdut și con- 
cluziile, tocmai pentru că Sfântul Petru își înche- 
ie foarte abrupt comentariul explicând expresia 
„vitam aeternam”, exact cum procedează și în 
cazul omiliilor LVIII şi LXII”. 

Comparând textul din manuscris cu cel pu- 
blicat în două ediţii de Juan Francisco Bernardo 
Maria de Rubeis (1754%, 1762), dar şi cu cele 
trei ediţii publicate de Alejandro Olivar, Liuwe 
H. Westra trăgea concluzia că dintre cele 5 ediţii 
nu există două care să ofere o variantă identi- 
că, ci diferă toate între ele și conţin numeroase 
greșeli, care nu doar că nu au fost corectate, dar 
au atras la rândul lor alte erori în ediţiile urmă- 
toare, varianta de text din 1975 — varianta critică 
şi standard a traducerilor —, fiind considerată de 
departe cea mai proastă”. 

Determinat să conteste identificarea făcu- 
tă de Alejandro Olivar, Liuwe Westra afirmă că 


% Ibidem, p. 309. 

% ].RB.M. de Rubeis, Dissertationes duae de vetustis li- 
turgicis, p. 242. 

9! Idem, Dissertationes variae eruditionis, p. 19-20. 

” Liuwe H. Westra, Zhe Apostles' Creed. Origin, p. 423. 

există diferenţe reale între Simbolul conţinut 
de expositio şi varianta de Crez folosită de Petru 
Chrysologul, dar mai ales diferenţe de structură, 
formulare și accent între textul omiliilor episco- 
pului de Ravenna și cuprinsul tâlcuirii anonime. 
Cercetătorul olandez este chiar dispus să accepte 
opinia lui Kattenbusch, considerând textul ano- 
nim o compilaţie din fraze aparţinând lui Petru 
Chrysologul””. 

Pornind de la „autopsia” manuscrisului de 
secol XIV a sursei Ordo scrutinii catechumeno- 
rum, Liuwe Westra urmăreşte originea fiecărui 
termen din formula de credinţă care nu este 
identic cu varianta Sfântului Petru, postulând 
fie originea lor balcanică, fie influenţa spaniolă 
care s-au manifestat asupra Bisericii din nor- 
dul Italiei începând cu a doua jumătate a se- 
colului al V-lea, deci după moartea lui Petru 
Chrysologul. Un astfel de termen este „catho- 
licam”, care completează sintagma „sanctam 
ecclesiam”, pe care A. Olivar l-a păstrat doar 
în prima ediţie publicată a tâlcuirii Crezului 
(1961), omiţându-l din celelalte două. Dar „ca- 
tholicam” indică faptul că expositio Symboli nu 
a putut fi scris mai devreme de începutul seco- 
lului al VI-lea, iar de aici Liuwe Westra con- 
cluzionează că scurta cuvântare anonimă este 
un text din nordul Italiei, datând din a doua 


” Liuwe H. Westra, Ihe Apostles' Creed, p. 293-294. 

jumătate a secolului al V-lea sau din secolele 
VI-VII. 

Dezbaterea filologică și chiar paternitatea în 
sine a acestei concise explicaţii rămân totuși se- 
cundare, dacă ne concentrăm asupra textului şi 
a funcţiei pe care trebuia să o îndeplinească în 
familiarizarea catehumenilor și chiar a neofiților 
cu adevărurile de credință. Chiar dacă nu este 
scris de mâna tahigrafilor care notau predicile 
Sfântului Petru Chrysologul, fondul ideilor 
şi structura în sine sunt specifice episcopului 
de Ravenna, care poate fi considerat autorul 
de drept al textului pe care îl redăm în limba 
română. 


Text 


După conţinut, între cele 8 omilii la Sim- 
bolul Apostolic (LVI-LXIIA) se distinge una 
(LVI) cu caracter general și introductiv, care mai 
degrabă pregăteşte rraditio symbol, evidențiind 
importanţa deprinderii Crezului în procesul de 
încreştinare. Următoarele șase cuvântări (LVII- 
LXII) urmează o structură fixă și, după un exor- 
diu sumar, episcopul tâlcuieşte fiecare articol al 
Simbolului de Credinţă, explicaţii completate 
de îndemnuri și referinţe la așa-numita discipli- 
na arcana. Ultima piesă omiletică (LXIIA) re- 


* Ibidem, p. 297. 

prezintă restituirea relativ recentă, cu o evoluţie 
aparte, care s-a conservat strict ca o expunere a 
Simbolului Roman, fiind eliminate atât intro- 
ducerea, cât şi epilogul rostit de Sfântul Petru 
Chrysologul. 

Pentru a observa mai bine elemente- 
le recurente putem urmări fondul ideatic al 
conţinutului sintetizat în cele ce urmează. 


Sermo LVI 


Dacă admitem uneori naşterea prematură 
ca proces natural de forţare a barierelor ordinii 
biologice, cu atât mai mult trebuie să o accep- 
tăm şi ca rezultat al înrâuririi dumnezeiești, mai 
ales când o astfel de (re)naștere are loc în plan 
spiritual ($1), iar convertirea Sfântului Apostol 
Pavel și a eunucului reginei Candachia ilustrează 
această naștere mai înainte de vreme ($2). Astfel, 
şi catehumenii ce urmează să primească Botezul 
se află într-o stare în care, deşi nenăscuţi din 
pântecele Bisericii, experimentează viaţa de ru- 
găciune şi află conţinutul învăţăturii de credinţă. 
Totuşi, din pricina limitelor iniţierii lor, pen- 
tru moment este suficient să deprindă cuvinte- 
le Simbolului de Credinţă ($3). Acesta este un 
rezumat al credinţei noastre în care este cuprinsă 
toată taina mântuirii oamenilor ($4) și de ace- 
ca o astfel de credinţă trebuie așezată în tainiţa 
minţii şi în adâncul inimii ($5). 


67 


Sfântul Petru Chrysologul 


Sermo LVII 


Biologicul este limitat în redarea bogăției 
raţiunii şi cu atât mai mult este neputincios să ex- 
prime realităţile spirituale ($1) și este necesară o 
purificare pentru a putea să vorbim despre taine- 
le credinţei cuprinse în Crez ($2). Mărturisindu-L 
pe Dumnezeu- Iatăl, ajungem la esenţa monote- 
istă a realităţii spirituale în care ÎL recunoaştem 
pe Unul, Viul, Adevăratul Dumnezeu cel Singur, 
dar nu singuratic ($3), pentru că însuși atributul 
de “Tată indică faptul că are un Fiu. Combătând 
doctrina ariană, episcopul subliniază că nașterea 
are loc în afara timpului altfel am postula un 
proces de devenire al divinității imuabile, ceea 
ce este un non-sens ($4). Cele două nume ale 
Mântuitorului sunt „titlurile” care dovedesc ma- 
rea Sa bunătate: ca Uns, EI Însuși revarsă peste 
noi mirul dumnezeirii și ca Izbăvitor ne smulge 
din căderea noastră ($5). Nașterea supranaturală 
a Fiului de la Sfântul Duh și din Sfânta Fecioa- 
ră subliniază puterea dumnezeiască ce se unește 
cu virtutea ($6). Menţionarea lui Pilat nu este 
deloc întâmplătoare pentru că indică momentul 
istoric al „pătimirii” şi al morţii reale a lui Hris- 
tos ($7), Care înviază după trei zile — răstimp în 
care i-a răscumpărat pe cei din iad, a restaurat 
cele de pe pământ și a înnoit cele din cer ($8), în 
care Se înalță doar pentru a duce cu Sine ome- 
nitatea asumată și răscumpărată ($9). Șederea 

de-a dreapta este semnul puterii şi al majestăţii 
Fiului, iar prin judecată se mărturiseşte implicit 
nemurirea sufletului ($10). Mărturisirea Sfântu- 
lui Duh confirmă unitatea Sfintei Treimi ($11). 
Episcopul îi previne pe catehumeni că Simbolul 
trebuie păzit în inimă, fiind o pecete după care 
sunt recunoscuţi de Dumnezeu ($12). 


Sermo LVIII 


Învățătura creştină trebuie primită prin 
credinţă fără a-i aplica un model de înţelegere 
logică sau raţională ($1). În aşteptarea cuvintelor 
Simbolului, catehumenilor li se cere să își pregă- 
tească inimile și simţirile lăuntrice, ferindu-se de 
notarea Crezului pentru ca nu cumva conţinutul 
său să ajungă în posesia necredincioșilor care l-ar 
putea defăima şi batjocori ($2). Relaţia dintre 
Dumnezeu- Tatăl și Fiul este cu mult peste pute- 
rea noastră de înţelegere şi ar fi eronat să-i apli- 
căm atribute specifice existenţei umane ($3). 
Mântuitorul lisus este şi Hristos pentru că este 
uns de Sfântul Duh ($4), de la care Se și naște 
în trup, act prin care sfințește toată omenirea 
($5). Adeverită istoric prin menţionarea lui Pi- 
lat, jertfa Fiului dobândește o forță și mai mare, 
proporţională cu umilinţa îndurată ($6). Cele 
trei zile scurse între moartea pe cruce şi învi- 
ere prefigurează deplina slavă a Sfintei Treimi 
($7), în vreme ce înălțarea la cer a Fiului este 

o întoarcere acolo de unde nici nu Se mutase 
($8). Stânga — simbolul ncorânduielii — nu exis- 
tă în raport cu divinitatea, de aceea Fiul șade 
de-a dreapta, marca ordinii ($9), ce se reflectă şi 
mai deplin în actul Judecăţii finale ($10). Prin 
invocarea Sfântului Duh completăm mărturisi- 
rea celor trei Persoane într-o singură substanţă 
(911). De asemenea, mărturisim Biserica pentru 
că aceasta este unită cu Hristos ($12) și credem 
că prin iertarea dată semenilor ne vom împărtăşi 
şi noi înșine de iertarea și de unirea cu Mântui- 
torul nostru ($13). Învierea de obşte este nece- 
sară pentru împlinirea judecății finale ($14), şi 
astfel moare și moartea însăși, lăsând loc doar 
vieţii celei de veci ($15). 


Sermo LIX 


Răspunzând la chemarea Tatălui Ceresc, se 
cuvine să ne asumăm angajamentul credinţei 
sintetizat în Crezul pe care trebuie să-l repetăm 
pentru a-l putea păstra ($1). Dar pentru a as- 
culta și a învăţa Crezul este necesară o purifica- 
re trupească și sufletească deopotrivă ($2). Afir- 
mându-ne credința în Dumnezeu cel Atotpu- 
ternic abandonăm politeismul și idolatria ($3) 
şi îi recunoaștem calitatea de Tată care nu poate 
fi concepută după paradigme omenești, nici nu 
se cuvine să iscodim tipul relaţiei dintre EI şi 
Fiul ($4). Cele două nume ale Fiului Întrupar 

descoperă alegerea Sa prin ungerea cerească şi iz- 
băvirea pe care a adus-o pentru întreaga făptură 
($5). Fiind prin naşterea Sa divină Fiu al Tatălui, 
prin întrupare Îşi asumă şi natura omenească, 
astfel încât în Hristos încetează distincţia celor 
două esențe, împrumutându-și însușirile una 
alteia ($6). Naşterea supranaturală evidenţiază 
de la bun început caracterul divin al Celui năs- 
cut din Sfânta Fecioară de la Duhul Sfânt ($7). 
Răstignirea pe lemn readuce viața pierdută prin 
lemnul pomului cunoștinței binelui şi răului, 
iar îngroparea face din trupul Mântuitorului 
sursa învierii tuturor oamenilor ($8). Răstim- 
pul dintre moarte și înviere are de această dată 
o altă semnificaţie, simbolizând cele trei epoci 
ale omenirii: înainte de Lege, în Lege și în har 
($9). Înălţarea este doar o revenire în cele proprii 
($10), iar șederea de-a dreapta evidenţiază ma- 
jestatea și puterea egală pe care o posedă împre- 
ună cu atăl ($11). Certitudinea judecății finale 
trebuie să ne determine să ne pregătim vieţile 
pentru a o întâmpina cu nevinovăție ($12). Măr- 
turisirea Duhului Sfânt alături de Tatăl şi de Fiul 
arată că propovăduim o singură dumnezeire, pu- 
tere şi slavă în Treime ($13). Biserica este întărită 
de Hristos ($14), prin a Cărui lucrare păcatul 
strămoșesc nu mai are nicio putere ($15). Cicli- 
citatea fenomenelor din natura înconjurătoare 
dau mărturie despre iminenţa învierii trupuri- 
lor spre judecată ($16), după care este absolut 

necesar ca cel înviat să dăinuiască veșnic ($17). 
Simbolul este legământul nădejdii, un zălog al 
credinţei, pe care nu trebuie să-l împărtășim pro- 
fanatorilor sau celor rău-voitori ($18). 


Sermo LX 


Omilia pleacă de la premisa că nu doar 
împărăţia se ia „cu sila”, ci însăși credinţa se 
înșfacă, iar convertirea și izbăvirea stau sub sem- 
nul clipei de dorinţă sinceră prin care creștinul 
poate dobândi raiul şi viaţa eternă. Pregătiţi 
prin post, catehumenii au ajuns la momen- 
tul încredințării Crezului (zra4itio symboli), un 
angajament ce dă fermitate credinţei de o cli- 
pă care a declanșat convertirea, iar mărturisirea 
de credinţă devine astfel pridvor al mântuirii 
($1-2). Explicând pe rând fiecare articol al 
Simbolului Apostolic, Sfântul Petru arată că 
întreaga taină a Ireimii este mărturisită în chiar 
primul enunţ al Crezului. Astfel se afirmă uni- 
citatea lui Dumnezeu — o singură dumnezeire 
întreită în Persoane ($3). Modul succint, dar 
clar în care Petru Chrysologul prezintă relaţia 
dintre unicitatea fiinţei şi treimea persoanelor 
reflectă cel mai bine abordarea temelor dogma- 
tice de către episcopul Ravennei: nu le evită, dar 
nu insistă niciodată mai mult decât este necesar, 
mai ales când se adresează catehumenilor. Aceste 
teme ar urma să fie dezvoltate în Săptămâna Lu- 

minată, când neofiţii vor lua parte la catehezele 
mistagogice. De aceea își avertizează auditoriul 
să nu iscodească taina existenţei Tatălui, imagi- 
nând ierarhii sau cvuri înainte şi după nașterea 
Fiului. Sfântul Petru combate radical obiecțiile 
aduse de ereticii semiarieni — care speculează pe 
această temă pentru a-și argumenta învățătura 
eronată. Aceste iscodiri se sting dacă înţelegem 
că dumnezeirea nu e supusă regulilor sau logi- 
cii omenești, aspect subînţeles în chiar atributul 
„Atotputernic” ($4). Explicând semnificaţia nu- 
melor Mântuitorului, Sfântul Petru arată că pri- 
mul (Hristos) este numele tainei, iar al doilea (Li- 
sus) este al triumfului asupra păcatului. Cuvân- 
tul Întrupar este în același timp singurul nostru 
Domn, deoarece doar Hristos are și deţine prin 
natură calitatea de Fiu şi Domn ($6). Naşterea 
Mântuitorului este reală și se petrece în afara 
legilor firii, iar menţionarea pătimirii, morţii și 
îngropării într-un moment istoric distinct, iden- 
tificabil prin referința la Pilat, dă mărturie despre 
realitatea întrupării şi a morţii asumate nu din 
necesitate sau slăbiciune. Din contră, moartea 
lui Hristos dă mărturie despre puterea cu care 
a biruit moartea, iar în învierea lui Hristos este 
cuprins triumful întregii Treimi ($8-9). 
Şederea de-a dreapta Tatălui nu înseamnă 
că dumnezeirea are şi o stângă, ci evidenţiază 
puterea și cinstea pe care le are Fiul, Care va fi 
şi Judecător al întregii omeniri în Ziua de Apoi 

($10-12). Afirmarea divinității Duhului Sfânt 
completează învățătura triadologică ($13), în 
vreme ce menţionarea Bisericii stă sub sem- 
nul relaţiei extrem de intime dintre Hristos şi 
creştinii care alcătuiesc Trupul Lui în extensi- 
une comunitar-sobornicească ($14). Foarte in- 
teresantă este explicaţia învierii trupurilor, în- 
trucât tratează problema conservării specificului 
individual al fiecărei persoane reanimate în aju- 
nul Judecăţii de Apoi ($16). În remarcile fina- 
le, Sfântul Petru se referă la disciplina arcana, 
îndemnându-şi auditoriul să nu lase la îndemâ- 
na „intrușilor” conţinutul Crezului sau scurte- 
le explicaţii. Este evidenţiat caracterul vătămă- 
tor al acestor învățături pentru cei ncinițiaţi și, 
cu atât mai mult, pentru cei rău-intenţionaţi: 
„Fără doctor, cupa vieţii devine letală: astfel, tai- 
na credinţei este foarte periculoasă pentru cei 
vicleni fără credinţă” ($18). 


Sermo LĂXI 


Pentru întoarcerea la Dumnezeu este de 
ajuns o clipă, iar descoperirea credinţei este 
însoțită în mod necesar de mărturisirea credinţei. 
Apropiindu-se momentul Botezului (în noaptea 
de Înviere), precedat de mărturisirea solemnă a 
Crezului (redditio symboli) în Săptămâna Pati- 
milor, Sfântul Petru explică foarte succint Sim- 
bolul de Credinţă, rezumând „credinţa” ca astfel 

cei ce de-abia reușesc să reţină textul simbolului 
pot cunoaște pe scurt, prin explicaţiile sale, tai- 
na acestei mărturisiri ($1). Episcopul îi previne 
pe catehumeni să nu noteze cuprinsul cuvântă- 
rii, ci s-o interiorizeze, desăvârșind lucrarea de 
purificare a trupului și a inimii pentru a putea 
mărturisi cu adevărat Simbolul Apostolic. 

Mai întâi, trebuie primit prin credință 
întâiul articol al Crezului, fără a iscodi cele 
străine omului: „Este suficient a şti că Dumne- 
zeu există, iar cel ce caută (să afle) de unde ar 
veni și cât ar fi de mare Dumnezeu nu știe cine e 
Dumnezeu. Soarele întunecă privirea obraznică; 
iar apropierea necuvenită de Dumnezeu este sor- 
tită orbirii. Cel ce vrea să ÎL vadă pe Dumnezeu 
învaţă să păstreze măsura propriei vederi” ($3). 
Crezând în Dumnezeu cel Unic şi recunoscân- 
du-l calitatea de Tată Atotputernic, omului nu îi 
este deloc greu să înţeleagă că divinitatea există 
în afara timpului și a legilor naturale cărora sunt 
supuse cele create ($4). 

Explicând cele două nume ale Fiului întru- 
pat, Sfântul Petru arată că ele dezvăluie două lu- 
crări esenţiale: ungerea cu întreaga plenitudine a 
dumnezeirii şi răscumpărarea creaţiei. Întrupa- 
rea nu este rezultatul unei „însoţiri pământești, 
ci e o taină cerească”, și de aceca trebuie trecută 
sub tăcere ($5). 

Subliniind realitatea pătimirii şi a morţii 
Mântuitorului, episcopul arată că moartea nu a 

fost aparentă, iar suportarea ei nu este un semn 
de slăbiciune, ci din contră: „a refuza moartea e 
însuşirea specifică fricii omenești, a se scula din 
moarte este însușirea puterii dumnezeieşti” ($6). 
Înălţarea la cer are menirea unei consfinţiri a uni- 
rii firii dumnezeieşti cu cea omenească, „ducân- 
du-l pe om acolo unde EI Însuși a rămas întot- 
deauna” ($8). Mărturisindu-L pe Duhul Sfânt 
afirmăm credinţa în Sfânta Treime ($11), dar în 
același timp credem și în Biserica ce rămâne în 
perpetuă unire cu Hristos ($12). În final, Sfântul 
Petru se referă din nou la disciplina arcana, în- 
demnându-i pe catehumeni să păstreze aceste cu- 
vinte în memorie, fără a le aşterne pe hârtie, evi- 
tând divulgarea tainei credinţei ori încredințarea 
„secretului credinţei” celor necredincioși ($14). 


Sermo LĂII 


Episcopul îşi începe cuvântarea evocând 
eforturile celui ce se dedică educării pruncilor şi 
cere îngăduinţa auditoriului pentru a lăsa de-o 
parte obișnuitele artificii retorice pentru a cobori 
nivelul expunerii la puterea de înţelegere a cate- 
humenilor care erau de față ($1). 

Simbolul de Credinţă este martor şi garanţie 
ale legământului pe care Dumnezeu îl încheie cu 
omul. Deşi nu are nevoie de vreun semn pen- 
tru rememorarea acestei înțelegeri, Dumnezeu 
„doreşte un simbol pentru că Cel ce vine spre 

moartea ta nu disprețuiește să încheie o înţelegere 
cu tine. Doreşte un simbol pentru că Cel ce oferă 
întotdeauna totul a vrut să fie dator. Doreşte un 
simbol pentru că te cheamă în acest fel nu la ceva 
palpabil, ci la credință” ($3). În virtutea acestui 
simbol sau zălog al Legământului, creştinul poa- 
te aștepta să fie numărat între moștenitorii lui 
Dumnezeu, împreună-moștenitor cu Hristos, 
părtaş al Împărăției Cerurilor. 

Întâiul articol afirmă Atotputernicia lui 
Dumnezeu ($5) și calitatea de Tată ($6), dar 
suntem preveniţi că iscodirea relaţiei Lui cu 
Fiul şi cercetarea existenţei Tatălui anterioară 
apariţiei Fiului sunt inutile atâta timp cât cre- 
dem că Dumnezeu este Atotputernic și are, deci, 
puterea de a exista și de a acţiona într-un mod 
ce depăşeşte capacitatea omenească de înţelegere 
($7). Articolul II şi III sunt organic legate în- 
tre ele, exprimând două taine fundamentale: 
nașterea din veac din Tatăl și nașterea în timp 
din Fecioara Maria. Din nou sunt ridiculiza- 
te tentativele de a cuprinde în categorii logice 
omenești profunzimea divinității ($8). 

Jertfa de bunăvoie este apogeul chenozei, al 
micșorării de bunăvoie a Fiului Care Se lasă cu- 
prins de limite şi se expune unui tratament atât 
de crud doar pentru a ajunge mai lesne la făp- 
tura Sa: „De aceea a venit la inima ta, a venit la 
cugetul tău, Şi-a asumat sufletul tău, pentru că a 
căutat de la început să fie iubit de tine cu sufle- 

tul, cu inima și cu trupul” ($9). Vorbind despre 
învierea cea de-a treia zi, Petru Chrysologul arată 
cât de greu este de primit o astfel de învățătură 
atât de iudei, cât şi de eretici ($10). 

Restul articolelor urmează schema clasică: 
Înălţarea la cer este un act necesar pentru firea 
omenească și împlinirea răscumpărării ei ($11). 
Şederea de-a dreapta Tatălui nu este o poziţionare 
spaţială de vreme ce nu există stângă (simbol al 
răului, al neorânduielii) la Dumnezeu ($12). Ju- 
decata universală este și ca afirmată ca o necesi- 
tate ($13). Mărturisirea Duhului Sfânt confirmă 
şi desăvârșește credinţa în Sfânta Treime ($14). 
Biserica este indisolubil legată de Hristos ($15), 
iar iertarea păcatelor este condiţionată de ierta- 
rea (celorlalți și a sinelui) ($16). Învierea trupu- 
rilor în ziua Judecăţii de Apoi reprezintă dovada 
deplină a credinţei și este o altă manifestare a 
atotputerniciei lui Dumnezeu ($17), în vreme 
ce viaţa veşnică dă sens învierii trupurilor ($18). 


Sermo LĂIIA 


Afirmând credinţa într-un Dumnezeu, măr- 
turisim întreaga Sfântă Ireime ($1). Numele Fi- 
ului întrupat exprimă calitatea Lui de Mântuitor 
care a fost uns cu deplinătatea dumnezeirii ($2), 
şi doar EI este Fiul natural al Tatălui ce pose- 
dă în esenţa Sa atributele divinității ($3). Întru- 
parea se face printr-o unire cerească a Duhului 

Sfânt cu umanitatea în Fecioară, mai presus de 
înţelegere, un act ce se cere primit prin credinţă 
($4). Răstignirea Mântuitorului aduce reînnoirea 
firii noastre prin lemn, în vreme ce îngroparea 
confirmă realitatea morţii ($5). Dacă pătimirea 
este proprie omenităţii, învierea este dovada pu- 
terii dumnezeieşti ($6), iar înălţarea are meni- 
rea de a ne duce pe noi la cer ($7). Şezând de-a 
dreapta Tatălui, Fiul arată că e părtaş puterii şi 
cinstei părintești ($8). Judecata finală îi are în 
vedere atât pe cei vii, cât și pe cei morţi ($9). 

Episcopul respinge categoric orice subordo- 
nare în Treime și Îl mărturiseşte pe Duhul Sfânt 
împreună cu Tatăl și cu Fiul, trei Persoane dis- 
tincte, dar Care nu sunt separate în substanţă 
($10). Sfânta Biserică este trupul lui Hristos și 
de aceea în Biserică Îl mărturisim pe Hristos 
($11). lertarea păcatelor este necesară intrării în 
Împărăţia Cerurilor ($12), iar prin învierea de 
obşte trupurile vor deveni părtașe recompensei 
sau pedepselor eterne ($13). 


Subtext 


Aceste omilii reprezintă importante mărturii 
despre strânsa legătură dintre exposizio symbol; 
şi aşa-numita zraditio et redditio symboli, două 
practici esenţiale care presupun transmiterea 
Crezului și interpretarea lui de către catehet, re- 
spectiv reproducerea sau rostirea lui de către ca- 

tehumen în faţa episcopului în săptămâna pre- 
mergătoare Botezului. 

Solemnitatea celor două acte reflectă gradul 
de conştientizare a importanţei Simbolului de 
Credinţă pentru fiecare creștin în parte, fie el 
cleric sau mirean, deoarece doar conştient poţi 
mărturisi adevărul de credinţă fără a fi vătămat 
de el. Acesta este un topos al operelor catehetice 
şi omiletice din secolele IV-V şi este, în general, 
asociat disciplinei arcane, sintagmă care exprima 
grija creştinilor de a nu împărtăşi păgânilor şi 
nici chiar catehumenilor adevărurile de credinţă 
cele mai profunde. 

Întemeiată pe îndemnul Mântuitorului „nu 
daţi cele sfinte câinilor, nici nu aruncaţi măr- 
găritoarele voastre înaintea porcilor” (M£7, 6), 
această rezervă va dobândi, încă din timpul pro- 
povăduirii apostolice, o motivaţie pedagogică, 
după cum arăta Sfântul Pavel: „n-am putut să 
vă vorbesc ca unor oameni duhovnicești, ci ca 
unora trupeşti, ca unor prunci în Hristos. Cu 
lapte v-am hrănit, nu cu bucate, căci încă nu 
puteaţi mânca şi încă nici acum nu puteţi, fi- 
indcă sunteţi tot trupeşti” (1Co 3, 1-3). Căci 
„hrana tare este pentru cei desăvârșiţi, care au 
prin obișnuinţă simţurile învăţate să deosebească 
binele și răul” (Er 5, 14). 

Prin urmare, rezerva de a împărtăși 
informaţiile prea sensibile avea iniţial un aspect 
pedagogic, de iniţiere şi transmitere treptată a 

conţinutului dogmatic al kerigmei apostolice, 
dar, după izbucnirea persecuțiilor, Ziscip/ina ar- 
cana devine un mijloc de protecţie a creştinilor 
care vieţuiau în mijlocul păgânilor ostili. Inte- 
resant este faptul că şi după publicarea Edictu- 
lui de la Milano în anul 313, această rezervă se 
menţine, dar revine la semnificaţia iniţială de 
predare graduală și limitată a elementelor de 
doctrină din raţiuni pedagogice, pentru a nu 
zdruncina convingerile sau simţurile spirituale 
încă insuficient dezvoltate ale celui ce se apropia 
de Taina Sfântului Botez. 

În acelaşi timp se poate spune că, în secole- 
le IV-V, menţinerea isciplinei arcane reprezintă 
un test pentru întreaga comunitate creştină: o 
provocare pentru catehetul care trebuia să se li- 
miteze la un anumit set de informaţii, o probă 
pentru catehumenii care trebuiau să facă dovada 
răbdării, a modestiei și a înţelepciunii de a nu 
pretinde accesul la dogmele care le depășeau ca- 
pacitatea de a crede cu statornicie, dar și pentru 
restul membrilor Bisericii, care nu trebuiau să 
deconspire învățăturile esenţiale nici catehume- 
nilor și sub nicio formă necreştinilor, pentru a 
nu profana, răstălmăci sau batjocori ceea ce nu 
înţeleg. Prin urmare, cele două valenţe ale aces- 
tei atitudini rămân strâns împletite chiar și după 
epoca persecuțiilor. 

Revenind la traditio symbol; sau încredințarea 
Crezului, trebuie specificat faptul că nu se măr- 

ginca strict la predarea mărturisirii de credinţă 
în forma ei sintetică, ci presupunea adesea și 
explicaţii sau interpretări ale adevărurilor ex- 
primate, accentuându-se în același timp limite- 
le cunoașterii omenești în pătrunderea tainelor 
dumnezeiești. De aceea zraditio presupune un 
test pentru catehumenul care trebuie să accepte 
prin credință ceea ce el nu poate explica în mod 
raţional. 

În mod analog, şi redditio symbol reprezintă 
mult mai mult decât simpla repetare sau redare 
a Crezului învăţat pe de rost, este un moment 
solemn de confirmare a dorinţei de a participa 
la sacramentele Bisericii, fiind o condiţie sine 
gua non. Este mărturisire şi, totodată, legământ 
în faţa sacerdotului, dar și a nașului, care avea o 
funcţie activă în iniţierea catehumenului, contrar 
tendinței simpliste de a-i accepta prezenţa doar 
odată cu generalizarea pedobaptismului. În acest 
sens ar trebui reluată 77 extenso mărturia Egerici, 
care descrie această ultimă fază a catehumenatu- 
lui care precedă primirea Sfântului Botez, potrivit 
rânduielii Bisericii din Ierusalim, cârmuită la acel 
moment de către Sfântul Chiril (cca 348-386): 


„Rânduiala este aici ca cei care vin la bo- 
tez în aceste zile ale Patruzecimii, în care 
se posteşte, să fie mai întâi exorcizaţi, de 
dimineaţă, de către clerici, imediat după 
terminarea slujbei de dimineaţă, în biserica 

Învierii. Îndată se pune un scaun pentru 
episcop la Martyrion în biserica cea mare, și 
cei ce urmează a se boteza, bărbaţi și femei, 
stau strânși roată, aproape, în jurul episco- 
pului. Sunt de faţă naşii și nașele și cei din 
popor care vor să audă intră și stau şi ei, dar 
numai credincioșii. 

Catehumenii însă nu intră acolo în timpul 
cât episcopul învaţă (pe candidaţi) Legea, 
astfel: începând cu Geneza, în cursul Păre- 
similor parcurge întreaga Scriptură, explici- 
tând întâi sensul literal, apoi pe cel spiritu- 
al; de asemenea, îi învaţă în acele zile despre 
înviere şi toate cele despre credință; aceasta se 
numește cateheză. Şi când s-au împlinit cinci 
săptămâni de când sunt instruiți, atunci pri- 
mesc Simbolul de Credinţă, al cărui cuprins, 
la fel ca cel al întregii Scripturi, le este 
explicat articol cu articol, mai întâi literal, 
apoi spiritual, şi așa explică și Crezul. Astfel 
că, în aceste locuri, toţi credincioșii urmăresc 
Scriptura, când se citește în biserică, pentru 
că toţi sunt instruiți în aceste zile ale Patru- 
zecimii, în fiecare zi, de la ceasul întâi din 
zi, până la ceasul al treilea. [...] După ce s-a 
terminat cateheza la ceasul al treilea, îndată 
episcopul este condus de acolo, cu imne, la 
Biserica Învierii şi se face sfârşitul Ceasului al 
treilea. Şi așa se face catehizarea câte trei ore 
zilnic, timp de şase săptămâni. lar în săptă- 

mâna a opta a Păresimilor, adică cea care se 
numește «Săptămâna Mare», nu mai e timp 
de catehizare, ca să se poată împlini cele ce 
s-au spus mai înainte. 

Recitarea Simbolului de Credinţă. După ce au 
trecut şapte săptămâni și nu mai rămâne de- 
cât săptămâna Paştilor, care se numește aici 
«Săptămâna Mare», atunci vine episcopul de 
dimineaţă, în biserica mare, la Martyrion. Se 
așază un jilţ pentru episcop în fundul absi- 
dei, după Sfânta Masă, și aici vin, unul câte 
unul, bărbaţii cu naşii, iar femeile cu nașele 
lor, și rostesc, în faţa episcopului, Simbolul 
Credinței. 

După recitarea Simbolului în faţa episcopu- 
lui, acesta se adresează tuturor zicând: «În 
aceste șapte săptămâni aţi fost instruiți asu- 
pra întregii Legi din Scripturi, vi s-a vorbit 
despre credinţă; aţi auzit vorbindu-se despre 
învierea trupurilor; aţi auzit, pe cât vă este 
cu putinţă să înţelegeţi, ca niște catehumeni, 
întreaga învăţătură din Simbolul Credinței. 
Dar adevărurile cele despre o taină mai înal- 
tă, aceea a Botezului, nu le puteţi auzi, pen- 
tru că nu sunteţi încă decât catehumeni. Şi 
ca să nu socotiți că prin aceasta se face fără 
noimă, acestea le veţi asculta după ce veţi fi 
fost botezați în numele Domnului, în cele 
opt zile ale Paştilor, după terminarea sluj- 
bei, în Biserica Învierii; deocamdată, însă, 

fiindcă sunteţi numai catehumeni, tainele 
mai adânci ale lui Dumnezeu nu vă pot fi 


spuse»”%. 


Prezenţa nașului atât în timpul încredințării 
Crezului şi a explicaţiilor inerente, cât şi la ros- 
tirea sau împreună-rostirea solemnă a Simbolu- 
lui de Credinţă în faţa episcopului, evidenţiază 
importanţa lui ca martor și garant chiar și pentru 
adulţii care urmau să primească laina Botezului. 
În acelaşi timp subliniază importanța, erodată de 
timp, a acestui act, precum și discrepanţa între 
semnificaţia de atunci a Crezului și indiferența 
cu care îl repetăm noi la fiecare Sfântă Liturghie. 

Un alt aspect care trebuie punctat este fap- 
tul că, deşi aceste cuvântări sunt rostite cel mai 
probabil între Sinodul al III-lea Ecumenic (Efes, 
431) şi moartea Sfântului Petru (450), ele nu se 
referă deloc la Simbo/u/ Niceo-Constantinopoli- 
tan, ci la cel Apostolic sau Vechi Roman, foarte 
uzitat în Occident în secolele IV-V. Acest detaliu 
reflectă cât de mic era încă impactul formulei de 
credinţă de la Constantinopol în viaţa liturgică 
a Bisericii Universale. Prin urmare, în prima ju- 
mătate a veacului al V-lea, Simbolul Niceo-Con- 
stantinopolitan era departe de a deveni etalonul 


% Jtinerarium Egeriae, XLVI-XINII, trad. Marin M. 
Braniște, în Marin M. Branişte, „Însemnările de călăto- 
rie ale peregrinei Egeria, sec. IV — teză de doctorat”, în 
Mitropolia Olteniei, nr. 4-6/1982, p. 375-377. 

dogmatic de azi, a cărui unanimă recunoaștere 
obişnuim să o proiectăm și în trecut. 


Sursa 

Traducerea din latină a fost realizată după 
ediţia critică publicată în volumul Petrus Chry- 
sologus, Sermonurn collectio a Felice episcopo pa- 
rata, sermonibus extravagantibus adiectis, edit. 
Alejandro Olivar, în coll. Corpus Christianorum 
Series Latina (CCSL) 24, p. 318-355, reluată în 
Opere di San Pietro Crisologo. Sermoni, vol. 1 [1- 
62bis], edit. Gabriele Banterle, Biblioteca Am- 
brosiana/Citta Nuova Editrice, Milano/Roma, 


1997, p. 378-428. 

Omilia a LVI-a 
Întâia despre Crez 


1. Neliniştitorul şi subitul moment al 
naşterii înainte de soroc m-ar fi îngrijorat, iar 
deschiderea mai înainte de vreme a mugurilor 
m-ar fi tulburat grav, dacă barierele timpului 
n-ar fi adesea rupte și dacă peceţile pântecelui 
n-ar fi sparte printr-o brutală violenţă de către 
cei născuţi care se grăbesc să smulgă câștigurile 
neaşteptate ale vieţii. Acesta este motivul pentru 
care omul adesea, neglijând sorocul de zece luni, 
părăseşte în luna a şaptea pasajele înguste ale pri- 
mei locuinţe și lasă în urmă strâmtoarea uterului, 
ca noul luptător să se bucure că a biruit timpul 
chiar înainte de a deveni rob al timpului. Şi dacă 
aceasta e posibil pentru natura omenească, ce 
s-ar putea opune naturii cerești şi dumnezeiești? 
Sau ce nu i-ar fi cu putinţă Duhului Sfânt, dacă 
trupul poate aceasta? Sau cum să nu împlinească 
harul ceresc ceea ce obţine și realizează slăbiciu- 
nea omenească? 

2. Oare nu aşa Pavel a prigonit calea și pân- 
tecele mamei noastre [Biserica] cu cruntă ran- 
chiună, ca să prevină, precum o tornadă din cer 

şi o furtună violentă, sorocul la care Biserica avea 
să nască, doar pentru ca deodată să se nască pe 
cale tocmai el, cel ce avea să aducă neamurilor 
calea credinţei? Nu pe drept se numeşte pe sine 
născut înainte de vreme” și se miră că s-a și năs- 
cut, cel care ştia că nu ajunsese la termenul sar- 
cinii? Totuşi (fiind) el încă vrăjmaș (al Bisericii) 
când lovea din afară pântecele sfintei mame şi 
strivea cinstitele ei odrasle în chiar momentul 
naşterii, deodată este prefăcut în sfânt vlăstar 
tocmai el, care fusese cel mai neînduplecat per- 
secutor al vlăstarului însuși. Chiar și eunucul s-a 
născut pe cale, iar dacă forțata castitate îl adusese 
la curtea regelui, fecioria de bunăvoie şi oferită 
în dar [lui Dumnezeu] l-a mutat şi l-a înălțat la 
slava cancelariei cerești și la slujirea veşnicului 
Împărat pe acela pe care îndrăzneala omenească 
l-a castrat spre slujirea omului. Fericit este acela 
căruia i-a fost dat nu să piardă însemnele pala- 
tului, ci să le schimbe [cu altele]. 

3. Aceasta înseamnă, fiilor, că într-una și 
aceeași clipă vă îndreptăm preafericiţi spre pân- 
tecele mamei pe voi pe care mai înainte v-am 
primit trişti. Ascultaţi credinţa, învăţaţi rugă- 
ciunea. Dar, întrucât suntem împiedicaţi de 
timp, nici noi nu putem să vă descoperim taina 
şi nici voi nu puteţi să ne redaţi (din memo- 
rie) cu solemnitatea cuvenită cele ce v-au fost 


% Abortivum — lit. lepădat, avorton. 

încredințate, luaţi aminte ca să învăţaţi acum 
doar cuvintele Simbolului, și în timpul Paştilor, 
în care acestea vor fi încredințate mai pe înde- 
lete, să puteţi înţelege (sensurile) mai profunde 
ale aceleiași taine. Luaţi lucrul pe care îl vreţi, 
aflaţi lucrul pe care îl doriţi, pentru că Împărăția 
cerurilor se ia prin stăruință şi cei ce se silesc pun 
mâna pe ea (Mt 11, 12). Primiţi lucrul pe care 
îl vreţi şi prin har să prisosească ceea ce forţa 
poate să ia cu sila. Intrarea vicţii, poarta mântu- 
irii, ușa credinţei este arătată neîndoielnic drept 
mărturisirea curată, dreaptă și unică, cum spu- 
ne profetul: Inzrazi pe porțile lui cu mărturisire 
(Ps 99, 3). De aceea, același profet, îndemnat în 
acest chip, cere apoi apropierea de Dumnezeu, 
Căruia să îi grăiască, zicând: Deschideri-mi mie 
portile dreptății ca intrând pe ele să îl mărturisesc 
pe Domnul (Ps 117, 19). Vedeţi că nu poate măr- 
turisi cel care nu a intrat în această casă a mân- 
tuirii şi a credinţei, în care, precum mărturisirea 
îl lasă să intre, tot așa negarea ei îl scoate, fără 
îndoială, afară. 

4. Dar noi să auzim ce trebuie mărturisit. 
Zice Apostolul: Cu inima se crede spre dreptate, cu 
gura se mărturiseşte spre mântuire (Rm 10, 10). Şi 
ceea ce este crezut s-a arătat: dacă tu crezi, zice, 
în Domnul lisus în inima ta şi ÎL vei mărturisi 
cu gura, te vei mântui (cf. Rm 10, 9). Cu îni- 
ma se crede spre dreptate, cu gura se mărturiseşte 
spre mântuire (Rm 10, 10). De aceea, fiilor, ve- 

dem că mare lucru este acest rezumat al credinţei 
noastre, când toată taina mântuirii omeneşti este 
purtată și se sălășluieşte între inimă și limbă. Tu, 
omule, cunoşti felul în care” trebuie să crezi: cz 
inima se crede spre dreptate, cunoşti felul în care 
trebuie să mărturiseşti: cz gura se mărturiseşte spre 
mântuire. Şi ce zic? Omul care se are pe sine are 
totul în sine, dar se are pe sine cel care ÎL are pe 
Dumnezeu: într-adevăr, ÎL are pe Dumnezeu cel 
care crede în EI și îl mărturiseşte pe Făcătorul 
Său. 

A Însemnaţi-vă [cu semnul crucii]! Credinţa, 
care este primită prin auzire, este crezută cu ini- 
ma, este exprimată cu gura spre mântuire, trebu- 
ie aşezată în tainiţa minţii și încredinţată inimii”5 
din pieptul nostru, până ce nu este înscrisă cu 
cerneală pe foaie, ca, în loc să fie destinată celor 
ce cred spre viaţă, să fie descoperită celor vicleni 
spre pierzare. Omule, trebuie să păzeşti înlăun- 
trul tău ceea ce, [dacă ar fi] în afara ta, va putea 
să piară. 


7 Habes unde — lit. ai de unde 


% Vitalibus — lit. organelor vitale. 

Omilia a LVII-a 
A doua despre Crez 


1. Fericitul Isaia, (fiind) un evanghelist nu 
mai prejos decât proroc, a plâns că avea buze 
necurate și că locuia în mijlocul unui popor cu 
buze necurate, zicând: Vai mie, că sunt pierdut, 
de vreme ce om sunt cu buze spurcate şi locuiesc în 
mijlocul unui popor cu buze necurate. Și pe Dom- 
nul Savaot L-am văzut cu ochii mei (ca) împărat! 
(Is 6, 5). Este mereu mâhnit de această durere 
omenească că nu reușește să exprime, că nu poa- 
te să vestească și să mărturisească ceea ce simte 
şi vede cu privire la Dumnezeu. Precum carnea 
este limitată de propriul suflet, pe atât sunt bu- 
zele strânse, pe atât limba este un tălmaci ne- 
putincios” al propriei minţi. În carne oftează 
închis un foc, încălzește venele, aprinde mărun- 
taiele, fierbe în străfunduri și arde mereu toate 
cele dinlăuntru ale omului, întrucât nu reușește 
să exprime într-o cuvântare completă, să iasă pe 
gură, să se reverse pe buze, să articuleze cu limba 
ceea ce este contemplat cu ochii minţii'". lată de 


” Brevis — lit. scurt, concis. 
1% În ediţia lui Al. Olivar: menzis contemplatur aspectu. 
În versiunea reeditată de J.P. Migne (PL 52:357A) găsim 

ce Isaia, când Îl vede pe Împăratul cerului, adică 
pe Hristos, a înţeles printr-o viziune clară că El 
însuși este Domnul Savaot, (şi) a deplâns buzele 
necurate ale sale și ale poporului său, pentru că, 
precum divinitatea mărturisită a lui Hristos lu- 
minează inimile, purifică gurile şi curăţă buzele, 
tot așa negarea măreției lui Hristos le întinează. 

2. Dar să ascultăm la ce a servit acest sus- 
pin al profetului: și pp dintre serafimi a zburat 
spre mine, având în mâna sa un cărbune, pe care 
îl luase cu cleştele de pe jertfelnic şi l-a apropiat de 
gura mea şi a zis: lată s-a atins de buzele tale şi 
va şterge toate păcatele tale, şi fărădelegile tale le 
va curăta Us 6, 6-7). Nu este momentul a spune 
de ce a fost trimis unul (dintre serafimi), şi cine 
este acesta care a fost trimis și cât de mare este 
cel care astfel netulburat duce cu mâna cărbune- 
le focului ceresc nu ca să ardă buzele profetului, 
ci, din contră, potoleşte (arsura) cu atingerea sa 
ca să le curețe. lar acum să ne pocăim și noi cu 
toată simțirea inimii și să recunoaştem că sun- 
tem nefericiţi în acest chin al cărnii, și să plân- 
gem cu suspine cuvenite pentru că avem buzele 
întinate, ca acel serafim, apucând cleştele legii 
şi al harului de pe altarul ceresc, să ne ofere tai- 
na aprinsă a credinţei. Și cu o astfel de îndru- 
mare să atingă gura buzelor noastre ca să înde- 


mentis contemplatur aJjectu: este contemplat cu simţirea 
inimii, o sintagmă recurentă în textele Sfântului Petru 

părteze nedreptăţile, să curețe păcatele, şi ast- 
fel gura noastră să se aprindă în făclia deplinei 
mărturisiri (de credinţă), ca această ardere să fie 
una a mântuirii, iar nu a durerii. Să mai cerem 
şi ca această căldură a cărbunelui să ajungă în 
inima noastră, ca să dobândim gustul nu doar 
cu buzele, ci (să dobândim) cu mintea și înseşi 
simţurile deplina săturare cu privire la o atât de 
mare dulceaţă a tainei. Și precum Isaia, după 
curățarea buzelor, a vestit nașterea de negrăit din 
Fecioară, zicând: Jază, Fecioara va lua în pântece 
şi va naşte fiu (5 7, 14), aşa şi noi să vestim taina 
pătimirii şi slava învierii. 

3. Cred în Dumnezeu Tatăl Atotputernic 
(Credo în Deum Patrem omnipotentem). Pe drept 
mărturisiți voi, astăzi, că aţi crezut în Dumne- 
zeu, de vreme ce vă bucuraţi că au fugit zeițele 
şi zeii diferiţi după gen, incerţi la număr, bădă- 
rani prin zarva lor, neînsemnaţi după origine, 
dezgustători prin renume, cei mai necuviincioși, 
primii în răutate, notorii în vinovăţie, acuzaţi 
de însăși priveliștea statuilor lor; pentru că este 
specific chinului, durerii și nefericirii ca robii să 
fi avut atâţia și astfel de stăpâni, câţi şi precum 
aţi îndurat până acum. Dar bucuraţi-vă că aţi 
ajuns la unul, viul, adevăratul, singurul, dar nu 
singuraticul Dumnezeu, zicând: 

4. Cred în Dumnezeu Tatăl. ÎL mărturiseşte 
deja pe Fiul, Cel care Îl numeşte pe Tatăl, întru- 
cât Cel care este numit Iată vrea să fie chemat 

Tată şi arată subtil că EI are un Fiu, pe care nu 
L-a dobândit în timp, nu L-a născut în timp, 
nici nu L-a adoptat la un moment dat. Dum- 
nezeirea nu are un început, nici nu îngăduie un 
sfârșit, nici nu admite o posteritate (divinitate) 
care nu cunoaște apus. Dumnezeu nu-L naște pe 
Fiul în dureri, ci Îşi manifestă esenţa prin puteri 
(supranaturale), nu că ÎL face (pe Fiul) ca fiind 
din EI, ci ÎL naşte (pe Fiul), ÎL descoperă şi Îl arată 
pentru că este întru El. Fiul a ieșit de la Tatăl, nu 
s-a despărţit (de EI); nici nu a apărut din Tatăl ca 
să urmeze după Tatăl, ci a ieşit, rămânând mereu 
în Tatăl. Ascultă-l pe (apostolul) loan când zice: 
Acesta era întru început (In 1, 2). Şi în alt loc: 
Cel ce era de la început Uln 1, 1). „Cel ce era” 
cu siguranţă nu a apărut (cândva); „Cel era de la 
început” cu siguranţă că nu începuse (cândva în 
timp). Eu sunt, zice, Cel dintâi şi Cel de pe urmă 
(Apoc 1, 17, Is 44, 6). Cel ce este Cel dintâi nu 
apare după un altul; Cel ce este Cel de pe urmă 
nu rămâne după El un altul, iar când spune aces- 
tea nu Îl exclude pe Tatăl, ci ÎL include în Sine 
şi pe Tatăl tuturor. Dar să ne întoarcem la cele 
spuse mai înainte. 

5. Și în Hristos Iisus, Unicul Lui Fiu, Dom- 
nul nostru (Et în Christum lesum, filium eius 
unicum, dominum nostrum). Precum regii sunt 
aclamaţi cu titlurile triumfurilor lor și adună 
foarte numeroase denumiri după numele nea- 
murilor supuse, astfel Hristos este aclamat cu 

titlurile bunătăţilor sale: chiar la mirungere este 
numit Hristos, Cel Care varsă mirul dumneze- 
irii pe mădularele deja uscate ale muritorilor ca 
tămăduitor devotat; şi precum din pricina un- 
gerii (este numit) Hristos, așa este numit lisus 
din pricina izbăvirii, Cel Care varsă pentru noi 
din acest mir dumnezeiesc, ca să redea izbăvirea 
certă celor bolnavi, care au pierdut veșnica să- 
nătate. $; în Hristos lisus, Unicul Lui Fiu. Pentru 
că, deși sunt mulți fii prin har, Acesta este unul şi 
singurul (Fiu) după natură. Domnul nostru. Care 
ne cercetează pe noi liberi faţă de robii atâtor 
stăpâni atât cruzi, cât și dezgustători, nu ca să ne 
readucă la starea cea dintâi, ci ca să ne elibereze 
spre libertate continuă. 

6. Care S-a născut de la Duhul Sfânt (Qui 
natus est de Spiritu sancto). Asttel şi într-un ase- 
menca chip se naşte pentru tine Hristos, ca să 
schimbe pentru tine, omule, rânduiala nașterii, 
ca să ai un nou răsărit în viaţă tu, cel pe care 
te aştepta întotdeauna un vechi apus în moar- 
te. Care S-a născut de la Duhul Sfânt și Fecioara 
Maria (Qui natus est de Spiritu sancto et Maria 
virgine). Când Duhul zămisleşte, Fecioara ia în 
pântece, se împlinește (printr-o lucrare) com- 
plet dumnezeiască și deloc omenească, nici nu 
se găsește loc pentru slăbiciune acolo unde vir- 
tutea este unită cu puterea!”!. Adam a fost ador- 


101 Ubi virtus est sociata virtus. 

mit ca din bărbat să fie scoasă o fecioară, acum 
Fecioara a fost uluită, ca din Fecioară să fie re- 
înnoit bărbatul. Ce ar putea să pretindă rându- 
iala firii cu privire la o astfel de naștere? Când 
vede că propria rânduială îi este înnoită, când 
observă că toate legile ei sunt schimbate, înţelege 
şi se minunează că Făcătorul ei a venit la făp- 
tura Sa'%?. Lucrul acesta li se pare neînsemnat 
necredincioşilor, dar mare este taina (aceasta) 
pentru cei ce cred. 

7. Care în vremea lui Pilat din Pont a fost 
răstignit şi îngropat (Qui sub Pontio Pilato cruci- 
fixus est et sepultus). Auzi numele guvernatoru- 
lui'% ca să afli şi vremea pătimirii. Auzi de răs- 
tignire ca să ştii că mântuirea pierdută de noi a 
fost recâştigată prin ceea ce a pierit și să vezi că 
viaţa celor ce cred stă atârnată acolo unde (mai 
înainte) atârnase moartea înșelătorilor. Auzi de 
îngropare ca să nu crezi că moartea Lui a fost 
o farsă. Acesta este semnul puterii divine, când 
moartea moare prin moarte, autorul morţii este 
sfârtecat de propria sabie, tâlharul este prins de 
prada sa, iadul este sfâșiat când înghite viaţa. 

8. A înviat a treia zi din morti (ertia die 
surrexit a mortuis). Hristos a întrebuințat cele 
trei zile ale îngropării Sale spre folosul celor trei 


1% În suam sobolem — lit. la odrasla sa. 

1% udex — lit. judecător. În textele juridice însă, termenul 
desemnează și reprezentanţii administraţiei imperiale în 
teritoriu: prefecţi, guvernatori, proconsuli etc. 

locuri: din iad, pe pământ, în cer; reînnoind cele 
ce sunt în cer și restaurând cele ce sunt pe pă- 
mânt și răscumpărând cele din iad, și ca să ara- 
te în același timp prin taina celor trei zile harul 
Treimii, dat spre mântuirea omului. 

9. S-a înălțat la cer (Ascendit în caelum). S-a 
înălțat nu pentru a Se întoarce în cer, Cel care 
a rămas mereu în cer, ci ca să te poarte pe tine 
pe care astfel te-a dezlegat de lanţ și te-a scos 
din iad. Înţelege, omule, de unde şi până unde 
ai fost înălţat de Dumnezeu ca să devii locuitor 
întru cele cerești, tu, cel ce erai nesigur și mereu 
nestatornic pe pământ. 

10. Șade de-a dreapta Tatălui (Sedet ad dex- 
tram Patris). Dar Latăl Său nu are nimic la stân- 
ga. Mărturisirea noastră nu indică spaţii!“ ale 
aşezării dumnezeieşti, ci semnul puterii: Dum- 
nezeu transcede!% locurile, dumnezeirea nu ac- 
ceptă nimic de-a strânga. 

11. De unde va veni să judece viii şi morţii 
(nde venturus iudicare vivos et mortuos). Îi va ju- 
deca pe cei vii, dar în ce fel ar putea să-i judece 
pe cei morţi? Dar cei ce sunt numărați de noi în- 
tre cei morţi trăiesc. Prin urmare voi mărturisiți 
că vor învia spre judecată cei pe care necredinţa 
socotește că ar fi pierit, până când cei care sunt 
morţi şi care vor fi aflaţi vii vor da, deopotrivă, 
socoteală pentru viaţa şi faptele lor. 


104 Loca — lit. locuri. 
1% Nescit — lit. ignoră. 

12. Cred în Sfântul Duh (Credo in Spiritum 
sanctum). După ce ai mărturisit taina întrupă- 
rii'%, se cuvine ca tu să mărturiseşti dumneze- 
irea Duhului, ca unitatea Treimii, egală a Iată- 
lui, a Fiului şi a Sfântului Duh, să păzească prin 
toate și în toți şi să păstreze cu putere adevărul 
neștirbit al credinţei în mărturisirea noastră. 

13. În Sfânta Biserică (Sanctam ecclesiam). 
Întrucât nici mădularele nu se despart de cap, 
nici soţia de soţ, ci, mai degrabă, printr-o ase- 
menca alipire devin un singur suflet, Dumnezeu 
devine toate în toţi. Deci cel care mărturisește 
Sfânta Biserică în Dumnezeu crede el însuși în 
Dumnezeu. 

14. Și în iertarea păcatelor (Et in remissionem 
peccatorum). Cel ce crede că prin Hristos îi pot fi 
iertate păcatele, acela își dă sieși iertarea. 

15. În învierea trupului (Carnis resurrectio- 
nem). Bine crede acela că poate să învieze din 
moarte prin (voinţa lui) Dumnezeu, pentru 
Care elementele (naturale) reapar întotdeauna: 
astfel timpul [răsare] din timp, astfel ziua din 
noapte, astfel sămânţa din propriul mormânt. 

În viața vesnică (Vitam aeternam). 

16. Această credinţă, această taină nu trebuie 
înscrisă în cărţi, nu trebuie scrisă cu litere, de- 
oarece cărțile și literele sunt mai potrivite con- 
tractelor decât harului. Dar unde (este) harul lui 


1% Susceptae carnis — lit. asumarea trupului. 

Dumnezeu rămâne darul dumnezeiesc, credinţa 
este de ajuns pentru legământ, profunzimea ini- 
mii (este de ajuns) pentru taină, ca Judecătorul 
divin să recunoască acest simbol al mântuirii, 
acest legământ al vicţii, [iar] martorul fals să nu-l 
cunoască. Însemnaţi-vă (cu semnul crucii)! Şi 
însuși Domnul Dumnezeul nostru să vă păzească 
simţirile voastre, inimile voastre, și ca ocrotitor 
să vă fie alături în cele pe care vi le-a poruncit 
vouă. 

1. Cel ce urmărește credința nu caută 
explicaţii; cel ce caută cele dumnezeiești lasă 
deoparte cele omenești. Cel ce Se naşte, avân- 
du-L pe Dumnezeu ca Tată, depăşeşte natura 
şi nu are nevoie nici de timp Cel ce este născut 
de Făcătorul timpului!” 
mlădiţă a credinţei că a vrut să vă nască pe voi 


chiar înainte de a fi fost zămisliţi, să dobândiţi 


„Iată, vedem evlavioasa 


Împărăţia cerului înainte de a apărea dinlăun- 
trul pântecelui. În acest fel să tindă spre bu- 
curia tatălui depăşind chinurile facerii!% 
vă gândiţi la un (prunc) născut înainte de vre- 
me, pentru că voi credeţi că prin Hristos s-a 
născut matur. Așa se naște matur prin credinţă 
apostolul Pavel, care spune că el este un născut 
înainte de vreme (cf. 1Co 15, 8). Primiţi deci 
credinţa doar prin credinţă și să nu căutaţi ca 
să vă fie descoperită raţiunea credinţei înseși, 
de care voi nu aţi avea nevoie, ci v-aţi poticni 


„Și nu 
> 


1% Qui temporis meretur auctorem — lit. cel ce a fost 
dobândit de Făcătorul timpului. 

108 Ut matris transeatis angores — lit. ca să depășească 
leşinurile mamei. 

în credinţă prin graba voastră. Astăzi, fiilor, la 
credinţă vă cheamă credinţa în Ziditorul vostru, 
Cel care a împlinit credinţa în făgăduinţa Sa 
înainte să afle credinţă în angajamentul vostru și 
aceasta reînnoiește condiția umană, cum promi- 
sese oarecând cu cuvântul prin profet. Deschide 
gura ta şi o voi umple pe ea (Ps 80, 9). Adică tu 
deschide (gura) în mărturisire, şi eu o voi um- 
ple cu taina mărturisirii înseși și te voi îmbogăţi 
cu cuvântarea mistică şi o voi umple pe ea cu 
întreaga rostire a tainei cerești. Fiilor, de fapt, 
fiecare dintre cei ce ascultă, fiecare dintre cei 
ce răspund [repetând Crezul] arată ascultare. 
Aceasta revarsă harul lui Dumnezeu care ni-l 
oferă şi ne învaţă. 

2. Urmând deci să primiţi Simbolul, adică 
legământul vieţii, dulceaţa mântuirii şi legătura 
de nedezlegat a credinţei între voi şi Dumnezeu, 
pregătiţi inimile, nu foile, ascuţiţi-vă simţirea, 
nu tocul de scris, și înscrieţi cele auzite nu cu 
cerneală, ci slujind cu duhul; pentru că nu poa- 
te să fie încredinţat secretul ceresc și veșnic in- 
strumentelor trecătoare și coruptibile, ci trebuie 
să se sălășluiască în însuși chivotul sufletului, în 
însăşi biblioteca dinlăuntru a duhului; pentru ca 
intrusul!” şi puterea vrăjmașului să nu descopere 


109 Arbiter profanus — lit. martorul profan. La Sfântul 
Ciprian întâlnim pentru întâia oară această sintagmă cu 
sensul de „intrus” sau „străin” în cele ale Bisericii, cf. A4 
Donatum, |, în CCSL 3A, ed. M. Simonetti, 1976, p. 1. A 

ceva de iscodit și de sfâșiat în bucăţi. Căci ar fi 
spre pierzarea ignorantului și a defăimătorului 
ceea ce este dat spre mântuirea celui ce crede 
şi mărturiseşte. lar când îţi spune ţie profetul: 
Deschide gura ta şi o voi umple pe ea (Ps 80, 9), 
tu vei putea răspunde: A7n ascuns în inima mea 
cuvintele Tale ca să nu-ți greşesc Ţie (Ps 118, 11). 

3. Cred în Dumnezeu Tatăl Atotputernic 
(Credo în Deum Patrem omnipotentem). Cine a 
mărturisit pe Tatăl mărturiseşte și pe Fiul, pen- 
tru că fără Fiul nu se poate spune Tată. Şi pentru 
că nu se poate să ÎL faci mai mare pe Dumnezeu, 
nici să-l adaugi lui Dumnezeu, Fiul a fost în- 
totdeauna pentru că și Tatăl a fost întotdeauna. 
Fiul nu cunoaște să aibă început, pentru că Tatăl 
nu ştie să piară; nici Cel născut nu crește acolo 
unde Părintele nu îmbătrânește: firea (substan- 
tia) veşnică şi coeternă a Tatălui și a Fiului nu 
trebuie apreciată potrivit criteriilor omenești, ci 
potrivit puterilor dumnezeieșşti. 

4. Și în Hristos lisus, Unicul Lui Fiu, Domnul 
nostru (Et în Christum Lesum, filium eius unicum, 
dominum nostrum). Primeşte pe Hristos uns nu 
cu ulei obișnuit, ci cu Sfântul Duh de la care 
S-a născut. 


se vedea și Beatrice Pier Franco, „On the Meaning of “Pro- 
fane' in the Pagan-Christian Conflict of Late Antiquity: 
The Fathers, Firmicus Maternus and Porphyry before the 
Orpbhic “Prorrhesis (OF 245.1 Kern)”, în J//inoîs Classical 
Studies, vol. 30 (2005), p. 137-165. 

5. Care S-a născut de la Duhul Sfânt (Qui na- 
tus est de Spiritu sancto). Printr-o astfel de naştere 
în Dumnezeu, omenirea este sfinţită, iar dumne- 
zeirea nu este micșorată în om printr-o astfel de 
cinste. Care s-a născut de la Duhul Sfânt și Fecioa- 
ra Maria (Qui natus est de Spiritu sancto et Varia 
Virgine). Fecioria L-a crezut pe Dumnezeu pen- 
tru că, dacă nu prin (mijlocirea lui) Dumnezeu, 
aceeași Fecioară nu ar fi putut fi şi mamă. 

6. Care în vremea lui Pilat din Pont a fost 
răstignit şi îngropat (Qui sub Pontio Pilato cruci- 
fixus est et sepultus). ÎL menţionează pe guverna- 
tor ca să indice timpul; amintește de răstignire 
ca să arate felul pătimirii: și atunci credinţa leagă 
dovada puterii dumnezeiești de cea a adevăra- 
tei învieri, tocmai acolo unde impietatea caută 
motiv de ofensă și pretexte pentru rătăcire. Răs- 
tignit (Crucifixus). În loc înalt a primit moartea 
pe cruce înaintea tuturor vrăjmaşilor şi în faţa 
celor ce-L priveau cu deplină cruzime și în faţa 
celor ce asistau plini de ură. A pătimit îngropare 
ca să nu fie batjocorit de cei nelegiuiţi că nu ar 
fi asumat moartea ca s-o biruie pe ea, ci doar a 
simulat-o ca să scape de ea. 

7. A treia zi a înviat (ertia die resurrexit). Şi 
dacă a dovedit în patimire că a avut, într-adevăr, 
natura cărnii noastre, prin chipul celor trei zile 
înviază în deplina slavă a Ireimii. 

8. S-a înălțat la cer (Ascendit în coelos). Înde- 
plinind aceasta, ne înalță pe noi, nu Se întoarce 

pe EI însuși (la cer), Cel care niciodată nu S-a 
mutat din cer. 

9. Șade de-a dreapta Tatălui (Sedet ad dextram 
Patris). Acolo este o rânduială dumnezeiască, nu 
omenească; în așa fel şade Fiul la dreapta ca Tatăl 
să nu rămână la stânga: împreună-șederea dum- 
nezeiască este unică și singulară, acolo puterea 
cerească nu acceptă (parte de) stânga. 

10. De unde va veni să judece viii şi morţii 
(nde venturus est indicare vivos et mortuos). Să 
înceteze oamenii, să înceteze ereticii să-L jude- 
ce pe Judecătorul lor, să nădăjduiască la iertare 
ca să nu întâlnească judecata pentru o astfel de 
îndrăzneală. 

11. Cred în Duhul Sfânt (Credo în sanctum 
Spiritum). Acum este completă mărturisirea ta 
despre Treime, când L-ai mărturisit cu glas cre- 
dincios pe Sfântul Duh într-o singură substanţă 
cu Tatăl și cu Fiul. 

12. Și în Sfânta Biserică (Et sanctam Ecclessi- 
4m). Pentru că este unită cu Hristos astfel încât 
este strămutată în toată slava dumnezeirii. 

13. În iertarea păcatelor (Remissionem pec- 
catorum). Agoniseşte-ţi prin credinţa ta iertarea 
pentru că își este luiși vrăjmaș de ajuns cel care 
nu crede că i-a fost dată iertarea, pe care Dăruito- 
rul cel preabogat o promite cu toată bunăvoința. 

14. În învierea trupului (Carnis resurectio- 
nem). Pentru că cel ce nu crede aceasta nu crede 
nici în cele spuse mai înainte, cum zice aposto- 

lul: Dacă morţii nu vor învia, nici Hristos nu a 
înviat UCo 15, 16). Pe cine va judeca Dumne- 
zeu şi peste cine va împărăţi dacă învierea nu i-ar 
readuce la viaţă și nu i-ar supune judecății pe cei 
pe care moartea i-a smuls din lume? 

15. În viața veşnică (Vitam aeternam). Este 
clar că, murind însăși moartea, urmează viaţa 
veşnică. 

1. Aţi auzit glasul Tatălui, aţi auzit glasul 
care vă cheamă: Veniţi, fiilor! Veniţi, veniţi, că 
a venit vremea credinţei, ziua încrederii, ceasul 
mărturisirii. Veniţi, căutătorii credinţei, aduceţi 
sufletul sincer, inima curată, vocea pură, ca voi 
să înţelegeţi cu ascultarea sfântă ceea ce ne în- 
deamnă bine-venita cuvântare. Credinţa este din 
auzire, (iar) auzirea din cuvânt (Rm 10, 17). 
Cu toată simplitatea înţelegerii ascultați anga- 
jamentul credinţei, legământul harului, Crezul 
(Symbolum) mântuirii, ca să puteţi auzi și repeta 
la vremea mărturisiri, pentru că ceea este repe- 
tat înseamnă că este păstrat: cel care repetă darul 
divin nu îl pierde. 

2. Urmând să dea Legea, Dumnezeu a po- 
runcit ca poporul să își spele hainele, să își spele 
trupurile lor și să se curețe toţi de toată atingerea 
cărnii (ș 19, 10), pentru că nu se poate apropia 
omul de Dumnezeu cu murdăria trupească, înti- 
nat prin mizeria lumească. Şi dacă acea lege, care 
a ţinut umbră și este preînchipuire a harului, 
pretinde pe drept o astfel de purificare și obţine 
pe drept atâta curăţie, de câtă curăţie a minţii 

şi a trupului (au nevoie) cei ce vor asculta toată 
taina dumnezeirii? Să curăţăm deci inimile, să 
purificăm trupurile, să deschidem ochii, să ne 
descoperim simţirea, să deschidem toate porţile 
sufletului, ca să-l ascultăm, să înţelegem și să 
ne amintim Crezul (Symbolum), care este legă- 
mântul credinţei, şi să putem întotdeauna să-l 
păstrăm în însăși taina inimii noastre. 

3. Cred în Dumnezeu Tatăl Atotputernic 
(Credo în Deum Patrem omnipotentem). Noi cre- 
dem în Dumnezeu dacă îi negăm pe zei, dacă 
renunțăm la idoli, dacă îl respingem pe diavol 
şi pe îngerii lui. Asculză, zice, Israele, Domnul 
Dumnezeul tău este unul singur (Dt 6, 4). Şi 
iarăși: Să nu ai alti dumnezei afară de mine Us 20, 
3). Cel care nu va avea alt dumnezeu va avea deci 
un Dumnezeu adevărat pe singurul Dumnezeu. 

4. Credem în Dumnezeu și Îl mărturisim pe 
EI Tată, întrucât noi credem că EI a avut întot- 
deauna un Fiu. A avut un Fiu, nu apărut cândva 
prin concepţie, nu despărţit la naștere, nu cres- 
cut de-a lungul timpului, nu inferior în grad, 
nu schimbat cu vârsta, ci este mlădiţa care ră- 
mâne veşnic în Părintele etern. E, zice, (5407) 
întru Tatăl şi latăl întru Mine Un 14, 11). L-am 
ascultat pe Tatăl, să credem în Fiul prin puterea 
dumnezeiască, nu din ierarhie omenească, ci din 
taina lui Dumnezeu, nu din socoteală lumească, 
nu din legea lumii, ci din puterea cerească. Nu 
e permis a contesta ceea ce este îngăduit a ști; se 

cuvine a crede, nu se cuvine a iscodi, căci din 
acest motiv L-am numit pe Dumnezeu Atot- 
puternic, întrucât nu am putea considera nimic 
imposibil pentru Dumnezeu. 

5. Și în Hristos lisus, Unicul Lui Fiu, Domnul 
nostru (Et în Christum Lesum, filium eius unicum, 
dominum nostrum). A fost numit Hristos pentru 
ungere şi lisus pentru mântuire, deoarece, pre- 
cum ungerea care se făcea pentru regi, profeți şi 
sacerdoţi, sub chipul uleiului, în acest rege al re- 
gilor, sacerdot al sacerdoţilor, profet al profeților 
s-a vărsat în toată plinătatea Duhul dumnezeirii 
şi s-au întors înapoi şi s-au făcut etern în Însuşi 
Făcătorul împărăţirea şi sacerdoţiul, pe care le 
preînchipuise prin alții în timp. Şi isus, pentru 
că este numit Mântuitor — lisus înseamnă Mân- 
tuitor —, pe drept este numit izbăvire, întrucât a 
dat existenţă lucrurilor și a dat aceeași mântuire 
celor ce au pierit. 

6. Și în Hristos isus, Unicul Lui Fiu, Domnul 
nostru (Et în Christum Lesum, filium eius unicum, 
dominum nostrum). EL însuşi este Fiul unic care, 
pentru că oferă altora prin harul său (înfierea), 
posedă pentru EI însuși (calitatea de Fiu) prin 
natura unică. Domnul nostru (Dominum nos- 
trum). Precum am spus mai înainte, Domnul 
Dumnezeu, unul Dumnezeu este în Hristos: 
pentru că ceea ce este EI, și prin dumnezeire, și 
prin omenitate, este un singur Dumnezeu. În 
Hristos încetează distincţia substanţelor (sub- 

stantiarum diversitas), când începe în trup să fie 
ceea ce (e) duh, ceea ce (e) Dumnezeu Om, pen- 
tru că este o singură măreție (maiestas) a dum- 
nezeirii și a trupului nostru. 

7. Care S-a născut de la Duhul Sfânt şi Fe- 
cioara Maria (Qui natus est de Spiritu sancto et 
Maria Virgine). Ce se (poate) naşte pământesc 
când o fecioară este chemată să nască prin lu- 
crarea Duhului? Cine nu ar crede [că este rodul] 
dumnezeiesc când cea care a născut nu a simţit 
nimic omeneşte? Femeia Îl purta pe Dumnezeu 
(ca) într-un templu în feciorie, prin urmare, a 
dobândit cinstea maternității și nu pierde slava 
fecioriei. 

8. Care în vremea lui Pilat din Pont a fost răs- 
tignit și îngropat (Qui sub Pontio Pilato crucifixus 
est et sepultus). Spunem numele guvernatorului 
ca să fie cunoscută vremea pătimirii și realitatea 
întâmplării. A fost răstignit (Crucifixus es). În- 
trucât moartea a venit prin lemn, viaţa s-a înnoit 
prin lemn. Şi (a fost) îngropat (Er sepu/t4s5). Ca să 
împlinească toate cele datorate morţii, ca moar- 
tea să moară prin moarte, ca, din sămânţa trupu- 
lui Aceluia, toată plămada trupurilor omenești să 
crească și să ajungă la recolta de viaţă. 

9. A treia zi a înviat (Tertia die resurrexit). Ca 
în cele trei zile să răsfrângă binefacerea 'Ireimii, 
ca în răstimpul de trei zile să fie izbăvit neamul 
omenesc din cele trei epoci, adică de dinainte de 
lege, în lege și în har. 

10. S-a înălțat la cer (Ascendit în coelos). Nu 
ca să Se ducă, ci ca să Se întoarcă în ceruri. N/- 
meni nu s-a suit în cer, zice, decât Cel ce S-a po- 
gorât din cer n 3, 13). 

11. Șade de-a dreapta Tatălui (Sedet ad dex- 
ram Patris). Dar nu ÎL are pe Tatăl la stânga. Ar- 
monia dumnezeirii nu admite nicio stângă. Şade 
de-a dreapta, nu că ar fi pe o poziţie inferioară!!?, 
următorul la rând, ci (este) una prin dumnezei- 
rea Tatălui şi cârmuiește împreună cu putere ega- 
lă, căci zice: Ey și Tatăl una suntem Un 10, 30). 

12. De unde va veni să judece viii şi morţii 
(nde venturus est iudicare vivos et mortuos). Dacă 
noi credem că vine judecătorul, ne pregătim (să 
fim) nevinovaţi la judecată. Cel ce nu crede că va 
veni [Judecătorul] neagă că ar exista Judecător; 


cel ce duce o viaţă rea!!! 


nu € convins de ajuns 
că trebuie să fie judecat. Judecă pe cei vii, judecă 
şi pe cei morţi, pe care, cu siguranţă, Cel ce va 
judeca îi va fi trezit (din somnul morţii). 

13. Cred în Duhul Sfânt (Credo în Spiritu 
Sanctum). Până aici mărturisind taina naşterii 
Domnului, a pătimirii, a învierii, a înălțării (şi) 
a venirii [din nou], ajungem deja la mărturisirea 
Sfântului Duh: că, precum în Tatăl și în Fiul, 
așa să se creadă și în Duhul Sfânt, ca să propo- 
văduim o singură dumnezeire, putere şi slavă în 


110 Ne sit minor gradu — lit. nu ar fi într-un grad mai mic. 
11! Qui male vivit — lit. cel ce trăieşte rău. 

Treime (ut unam în trinitate deitatem, virtutem, 
gloriam praedicemus). 

14. Și în Sfânta Biserică (Et sanctam Eccles- 
siam). Credem şi în Biserica pe care o credem 
şi o mărturisim primită și întărită în slava lui 
Hristos. 

15. În iertarea păcatelor (Remissionem pecca- 
forum). Ce ar avea din străvechea vină şi din ve- 
chiul păcat cel ce s-ar naște în omul cel nou? Cel 
ce nu crede că datoriile trecute i-au fost iertate 
se îndoiește că va dobândi viitoarele (răsplătiri). 

16. În învierea trupului (Carnis resurectio- 
nem). Să crezi, omule, că poţi să te ridici din 
moarte, pentru că înainte să fi fost viu (nici) 
nu ai existat. Oare cum te îndoiești că vei învia, 


112 se reîntoarce 


când tot ce ţi se întâmplă zilnic 
astfel la viaţă? Soarele apune şi răsare, ziua se 
încheie și revine, lunile, anii, anotimpurile, roa- 
dele, seminţele, când se trec, acestea mor, când 
se întorc, trăiesc prin însăşi moartea lor. Şi ca să 
înveţi printr-un exemplu obișnuit și la îndemână 
că tu vei învia: de câte ori tu dormi și te trezeşti, 
de atâtea ori mori şi te întorci la viaţă. 

17. În viața veşnică (Vitam aeternam). Este 
de trebuinţă ca cel care a înviat să trăiască veşnic, 
pentru că, dacă nu ar trăi veşnic, nu ar învia spre 
viaţă, ci spre moarte. 


"2 Cum tibi totum quod in rebus est — lit. când tot ce 
îşi este în lucruri. 

18. Însemnaţi-vă (cu semnul crucii)! Aces- 
ta este legământul nădejdii, învoiala mântuirii, 
simbolul vicţii, iar mintea să ţină această chezășie 
a credinţei, să păstreze amintirea, pentru ca hâr- 


tia cea ieftină să nu înjosească!!* 


preţiosul dar al 
dumnezeirii, ca neagra cerneală să nu întunece 
taina luminii, ca ascultătorul nevrednic și nea- 
venit să nu deţină taina lui Dumnezeu. 

19. Dacă iubirea voastră mi-ar arăta mereu 
o astfel de liniște, aţi reuși să ascultați toate cu- 
vintele predicii mele. lar Dumnezeul nostru să 
ne găsească vrednici a ne da: mie curajul de a 


cuvânta și vouă dorința de a asculta. 


113 Depretiet — lit. să devalorizeze, să deprecieze. 

1. Dacă femeia canaaneancă, prin strigă- 
tul neașteptat, din credinţă grabnică, pe când 
Hristos era pe cale, a primit și ceea ce ceruse și 
a smuls ceea ce i-a fost refuzat (WM 15, 22-28); 
dacă eunucul etiopian, trecând pe cale, a desco- 
perit taina băii vieţii (arcanum vitalis lavacri), a 
înșfăcat-o pe cale și a primit-o pe drum (FA 8, 
26-38); dacă centurionul Corneliu, până să pri- 
mească botezul, a luat Duhul'!* (FA 10, 44-48); 
dacă tâlharul a reușit în chiar momentul morţii 
(să dobândească) raiul și viaţa; cine vă va refu- 
za ceea ce căutaţi (chiar) în acel moment? Deci 
primiţi credinţa din credinţă și puteţi cunoaște 
taina credinţei, lucraţi, căci vremea este aproape. 
Moise, înainte de a primi Legea, a invocat cerul 
şi pământul; deci în ce chip va invoca episcopul 
care dă harul? Acela a zis: Jz aminte, cerule, şi voi 
grăi; ascultă, pământule, cuvintele gurii mele (Dt 
32, 1). Eu zic: la aminte, Dumnezeule, şi voi 
grăi şi să audă omul cuvintele gurii mele. Acela a 
zis: Ca ploaia să curgă învățătura mea şi graiurile 


114 Pervenit ad spiritum — lit. a ajuns la Duhul. 


113 


Sfântul Petru Chrysologul 


mele să se coboare ca roua (Dt. 32, 2). Eu aş zice: 
să vină Duhul Tău precum roua, și harul tău să 
inunde precum râul, iar valul cuvântului ceresc 
să fie acum izvor de viaţă eternă. Acela a spus: 
Căci numele Domnului voi preamări, daţi slavă 
Dumnezeului nostru (Dt 32, 3). Eu zic: Întrucât 
am preamărit credinţa, încredeţi-vă în Dumne- 
zeul vostru. 

2. Şi pentru că vasele trupurilor sunt deja 
înnoite de postul Patruzecimii, e de trebuinţă 
ca să luăm la cunoştinţă deja angajamentul 
credinţei, simbolul neguţătorici cerești, pentru 
ca, fiind întăriţi în nădejde statornică, să cău- 
tăm câştigurile netrecătoare prin toată întinderea 
lumii și prin valurile necredincioase ale acestui 
veac. Deci primiţi credinţa, aşteptaţi înfăptui- 
rea, căci cine nu are mai înainte credinţa drept 
sămânță, acela nici nu mai ajunge la înfăptuire 
ca rod. Însemnaţi-vă (cu semnul crucii)! Cu- 
vântarea duce la ascultare, ascultarea dă naștere 
credinţei (Rm 10, 17), credinţa dă naştere încre- 
derii, încrederea hrănește mărturisirea, mărturi- 
sirea dă mântuirea veşnică. lată că, în gura mea 
şi a voastră, credinţa se întâlnește pe sine, încre- 
derea se îmbrățișează astfel pe sine, mântuirea 
se întâmpină pe sine prin sărutarea mărturisirii: 

3. Cred în Dumnezeu Tatăl Atotputernicul. 
(Credo în Deum Patrem omnipotentem). Aceas- 
tă afirmaţie mărturisește şi descoperă întreaga 
taină a Ireimii. Vorbeşte despre Dumnezeu, nu 

dumnezei, deoarece crede într-un singur Dum- 
nezeu în Treime. Credinţa creştină Îl cunoaşte 
pe Tatăl, Îl cunoaşte pe Fiul, Îl cunoaște pe Du- 
hul Sfânt, nu ştie de dumnezei: Dumnezeirea e 
întreită în persoane, dar o singură dumnezeire 
în Treime (Divinitatis personis trina est, sed una 
est in trinitate divinitatis). Ireimea persoanelor 
e distinctă, nu e împărţită în substanţe (Personis 
trinitas distinca est, non est divisa substantiis). 
Dumnezeu este unul singur, iar Dumnezeu este 
în unitate; este singur, dar nu singuratic. Nici 
dumnezeirea nu este împărțită în Ireime, nici 
nu e confundată în unitate. Credinţa înţelege 
aceasta când spune: Cred în Dumnezeu. 

4. Apoi a adăugat: Tatăl. Cel ce crede în Ia- 
tăl mărturiseşte că există Fiul. Cel ce crede în 
Tatăl și în Fiul nu concepe perioade [înainte și 
după naştere], nu cugetă la poziţii ierarhice, nu 
îşi dă cu părerea despre [succesiunea] timpuri- 
lor, nu cercetează zămislirea, nu cunoaște (felul) 
nașterii. Cel ce crede în Dumnezeu mărturiseşte 
cele dumnezeiești, nu cele omenești. Dar ereti- 
cul zice: „Cum e Iată dacă nu a fost mai înainte? 
Cum e Fiu dacă nu i-a urmat (Iatălui)? Cum nu 
dă început Cel ce naşte? În ce fel Cel născut nu 
dobândește început de la Cel ce naşte? Aceas- 
ta ne învaţă raţiunea, iar natura demonstrea- 
ză aceasta”. Greşeşti, ereticule. Aceasta învaţă 
socoteala omenească, nu raţiunea dumnezeiască, 
aceasta este însușirea naturii lumii, nu a naturii 

dumnezeirii. Slăbiciunea omenească e concepu- 
tă și concepe, e născută și naște, dă naștere și se 
naște, primeşte început şi dă moarte, primește 
şi restituie, și păstrează în progenituri orice este 
specific condiţiei şi naturii sale. Dar Dumnezeu 
Tatăl nu a născut în timp, pentru că ignoră tim- 
pul, nu a dat început, cel ce nu cunoaște înce- 
put; nu curge către sfârșit, cel ce nu are sfârșit; 
ci așa ÎL naşte pe Fiul din Sine, ca tot ceea ce era 
în Sine să fie și să rămână în Fiul. Cinstea Ce- 
lui născut e cinstea Celui ce naște, perfecțiunea 
Celui născut este chipul Celui ce naște; inferi- 
oritatea Celui născut Îl ofensează pe Cel ce a 
născut. Dar, ascultând acestea, ereticule, să nu 
spui: în ce fel sunt acestea? Ai spus Dumnezeu, 
ai crezut în Tatăl, ai mărturisit că este Atotputer- 
nic. Dacă te îndoiești, eşti mincinos. Dacă zici 
„cred”, cum crezi dacă te sfădești? Dacă consi- 
deri imposibil, tu subestimezi atotputernicia pe 
care o mărturiseşti. Dar noi, care mărturisim pe 
Tatăl şi pe Fiul și pe Sfântul Duh într-o sin- 
gură maiestate și slavă, să vorbim acum despre 
credinţă privind trupul Domnului. 

5. Și în isus Hristos, Unicul Lui Fiu, Domnul 
nostru (Et în Christum Lesum, filium eius unicum, 
dominum nostrum). După ce, precum ploaia pe 
lână (25 71, 6), Fiul lui Dumnezeu S-a turnat 
în carnea noastră prin deplina ungere a dumne- 
zeirii, de la această ungere este numit Hristos. 
Şi a fost singurul purtător al acestui nume, Cel 

care S-a revărsat din Dumnezeu și S-a turnat ca 


un singur Dumnezeul!” 


să fie om și Dumnezeu. 
Deci, prin această ungere, numele (Lui) s-a re- 
vărsat peste noi, cei care suntem numiți creștini 
de la Hristos, și astfel este împlinit ceea ce se 
cânta în Cântarea Cântărilor: Mr vărsat este nu- 
mele tău (1, 2). Şi în Hristos lisus, Fiul Lui (Er în 
Christum Lesum, filium eius). Primul este numele 
tainei, iar al doilea (este) al triumfului, căci pre- 
cum Îşi primeşte de la ungere numele de uns al 
lui Dumnezeu, tot aşa, pentru că a redat lumii 
mântuirea pierdută, Şi-a luat numele de Mân- 
tuitor de la izbăvire. Cum am spus deja adesea, 
ceea ce lisus semnifică în limba ebraică, în latină, 
înseamnă „salvator”. 

6. Și în Iisus Hristos Fiul Lui (Et în Chris- 
zum Lesum filium eius). Al cui Fiu? În orice caz, 
al lui Dumnezeu "Tatăl. Deci când spui (cred) în 
lisus, Fiul Lui, mărturisești că lisus, Care S-a năs- 
cut din Maria, este Fiul lui Dumnezeu. Deci evi- 
tă să te preocupi mai mult de cum a fost omul 
în Hristos, dar întotdeauna să mărturisești că El 
este Dumnezeu, precum zice Apostolul: Și dacă 
L-am cunoscut pe Hristos după trup, dar acum nu-L 
mai cunoaştem (Co 5, 16). Unicul nostru Domn 
(Unicum Domimum nostrum). Acest (atribut) este 
potrivit fiecăruia dintre cele două (înţelesuri), 


115 Reunirea celor două naturi este atributul strict al Fiu- 
lui; prin urmare, sensul textului este: ca un singur ipostas 
al dumnezeirii să fie om şi Dumnezeu. 

pentru că e și singurul (Fiu) al Tatălui, și singu- 
rul nostru Domn. Alţii se consideră că sunt fii şi 
domni prin har, (dar) doar Hristos are și deţine 
prin natură calitatea de Fiu şi de Domn. 

7. Care S-a născut de la Duhul Sfânt şi Fe- 
cioara Maria (Qui natus est de Spiritu sancto et 
Maria Virgine). Dacă, după evanghelist, ceea ce 
Se naşte din Duh Duh este, pentru că Duh este 
Dumnezeu (In 3, 6; 4, 24); ereticul mărturiseşte 
deja că Dumnezeu S-a născut din trup fecio- 
resc, dar să nu reducă taina cerească, a nașterii 
fecioreşti, la o zămislire lumească, la o ofensă a 
slăbiciunii pământești. 

8. Care în vremea lui Pilat din Pont a fost răs- 
tignit și îngropat (Qui sub Pontio Pilato crucifixus 
est et sepultus). Auzi numele guvernatorului ca să 
recunoști timpul pătimirii. Auzi de răstignire ca 
să înţelegi măreția iubirii din grozăvia morţii şi 
să ştii că moartea care a venit prin lemn a fost 
omorâtă prin lemn; și să crezi că ai o răsplată mai 
mare prin pomul crucii decât cea după care ai 
suspinat că ai pierdut-o prin pomul raiului. Zici 
îngropat ca mărturia îngropării să dovedească 
faptul că trupul lui Hristos (a fost) adevărat, iar 
moartea nu a fost simulată. 

9. Nu este slăbiciune, ci putere faptul că a 
primit moartea și a biruit-o, că a intrat în cele 
mai de jos (ale pământului) și S-a întors (de aco- 
lo), că S-a supus legii iadului și a dezlegat legea 
iadului. Tu mărturisești că a înviat a treia zi; a 

treia zi: ca să înţelegi că în învierea lui Hristos a 
fost victoria întregii Ireimi. 

10. Tu zici că S-a înălțat la cer (Ascendit 
în coelos): ca să crezi în Domnul cerului, căci 
mărturiseşti că S-a întors acolo de unde a venit, 
pentru că, fiind învins diavolul, moartea zdrobi- 
tă, lumea eliberată, Hristos, Cel ce era considerat 
biruit pe pământ, biruie în ceruri. 

11. Tu declari Șade de-a dreapta Tatălui (Se- 
det ad dextram Patris): deoarece una este dum- 
nezeirea Tatălui și a Fiului prin puterea [Lor co- 
mună], în adunarea cerească nu există nicidecum 
ofensa şederii la stânga. 

12. De unde va veni să judece viii şi morţii 
(nde venturus est indicare vivos et mortu0s). În- 
trucât înviază morţii când va veni Hristos, viii 
vor fi opriţi [la judecată], ca să dea deopotrivă 
seamă de faptele lor. Şi pentru că deja am spus 
taina trupului Domnului, am ajuns să mărturi- 
sim dumnezeirea Duhului. 

13. Credem în Duhul Sfânt (Credo in sanc- 
tum Spiritum), pe care glasul dumnezeiesc pentru 
noi L-a numit Dumnezeu, când spune: Du/ este 
Dumnezeu Un 3, 6; 4, 24). Credem în Sfântul 
Duh, pe care prorocul l-a numit astfel împreună- 
lucrător cu Tatăl și cu Fiul: cz Crvânrul Domnu- 
lui cerurile s-au întărit şi cu Duhul gurii Lui toată 
puterea lor (Ps 32, 6). [Duhul este] Dumnezeu 
deplin și are toată puterea lui Dumnezeu, fiind 
arătat drept Ziditor al puterilor cerești. 

14. Credem în Sfânta Biserică (sanctam 
Ecclessiam): pe care astfel Hristos o primeşte în 
Sine, ca să o facă părtașă dumnezeirii Lui. 

15. Credem în iertarea păcatelor (remissio- 
nem peccatorum) . Pentru că cel născut ca om nou 
prin Hristos şi prin Biserică nu mai are nimic 
din cel vechi. 

16. Credem în învierea trupului (Carnis re- 
surectionem). Ca să credem că aceasta a fost cau- 
za pătimirii, morţii şi învierii lui Hristos ca noi 
să înviem din morţi. Carnea înviază, înviază ca 
să fim noi înșine, ca să se păstreze identitatea 
persoanelor, ca și martirul să primească fericirea 
din pedeapsa persecutorului, și persecutorul să 
primească suferința din cinstirea martirului. 

17. Credem în viaţa veşnică, pentru ca nici 
cele bune, nici cele rele să nu aibă sfârșit după 
înviere. 

18. Însemnaţi-vă (cu semnul crucii)! 
Credinţa pe care o credem și o învăţăm să nu o 
încredințăm scrierii cu cerneală, ci spiritului; să 
o dăm inimii, nu hârtiei; memoriei, nu cărții, 
ca cele omenești să nu necinstească darul dum- 
nezeiesc; ca să nu afle intrusul'!S secretul ce- 
resc; ceea ce e spre viaţă pentru cei ce cred va 
fi spre ruina celor vicleni. Soarele nu dă lumină 
ochilor bolnavi, ci întuneric; vinul nu îi vindecă 
pe bărbaţii cuprinși de febră, ci îi slăbănogeșşte. 


116 Arbiter profanus — lit. martorul profan. Vezi supra 
nota 109. 

Fără doctor, cupa vieţii devine letală: astfel, tai- 
na credinţei este foarte periculoasă pentru cei 
vicleni fără credinţă. Precum spune apostolul, 
credinţa este primită din auzire, iar auzirea este 
primită din cuvânt (cf. Rm 10, 17). Şi angaja- 
mentul vieţii, legământul credinţei, legea mân- 
tuirii vine nu să se alăture celor ce vor muri, ci 
să se alăture prin simţiri celor vii. 

1. Dacă nu m-ar mângâia neașteptata și 
grabnica convertire a fericitului Pavel, cu greu 
aş fi crezut că atât de ușor voi aţi putea să fiți 
mutaţi din tina pământească în slava cerească. 
De fapt, grabnica mărturisire l-a făcut pe ace- 
la din persecutor apostol și l-a dat Bisericii pe 
dascălul excepţional, pe care l-a descoperit în 
sălbaticul prigonitor al neamului creștinesc. Şi 
nu mai puţin mă însufleţește pilda acelui eunuc 
pe care credinţa l-a răpit spre har, mai înainte 
de a fi dus de car în India (sic!), unde l-a chemat 
înapoi stăpâna lui (FA 8, 27-39). [La acestea] se 
alătură chiar acea mărturie minunată a tâlharu- 
lui care a înșfăcat paradisul atunci când a fost 
spânzurat ca să plătească pentru păcatele tâlhă- 
riei sale. De aceea, fiilor, pentru că astfel v-aţi 
pregătit timpul renașterii voastre, încât nici noi 
nu putem spune (tot) ceea ce este de trebuinţă, 
nici voi nu puteţi asculta (tot) ceea ce se cuvi- 
ne, apropiindu-vă de credinţă, vă încredințăm 
(pe) scurt credinţa, deoarece nu putem să o 
explicăm mai pe larg. Căci, în acest fel, voi, 

cei care de-abia reușiţi să reţineţi!!” Simbolul 
însuși, puteţi să cunoaşteţi taina Simbolului cu 
explicaţiile noastre. 

2. Vă sfătuim doar ca să nu încredinţeze ca- 
reva [înscrierii cu] litere ceea ce este încredințat 
inimii ca să creadă, așa cum învaţă Apostolul: cz 
inima crede spre dreptate, cu gura mărturiseşte spre 
mântuire (Rm 10, 10). Cei ce veţi asculta forma 
credinței, norma voinţei de a crede și rânduiala 
mărturisirii, pregătiţi-vă deopotrivă auzul trupu- 
lui și al inimii. Precum izvorul, curgând prin gura 
strâmtă, devine mai mare (primind) apele mari 
ale râurilor, aşa credinţa rezumată în cuvintele 
Crezului dă curs unei lărgiri a dorinţei de a crede. 
Şi precum rădăcina înfiptă adânc îşi întinde în sus 
vlăstarul, așa şi credinţa înrădăcinată în adâncul 
inimii își înalță spre cele de sus crengile dorinţei 
de a crede. Deci curăţaţi din inimile voastre mi- 
zeria înșelăciunii, ca să curgă degrabă spre voi 
apele curate ale credinţei, tăiaţi din rădăcină din 
voi lăstarii necredinţei, ca, înălțându-se spre cele 
de sus, să crească pomul cel viguros al credinţei 
voastre. Și precum îndeamnă apostolul: cz inima 
se crede spre dreptate, cu gura se mărturiseşte spre 
mântuire (Rm 10, 10), în acest fel mărturisiţi cu 
glas ceea ce credeţi deja cu inima. 

3. Cred în Dumnezeu Tatăl Atotputernicul 
(Credo in Deum Patrem omnipotentem). Cel ce 


117 Memoria capere — lit. să cuprindeţi cu memoria. 

crede în Dumnezeu nu îndrăznește să dezbată 
despre Dumnezeu. Este suficient a şti că Dum- 
nezeu există, iar cel ce caută (să afle) de unde ar 
veni și cât ar fi de mare Dumnezeu nu ştie cine 
e Dumnezeu. Soarele întunecă privirea obrazni- 
că; iar apropierea necuvenită de Dumnezeu este 
sortită orbirii. Cel ce vrea să Îl vadă pe Dumne- 
zeu învaţă să păstreze măsura propriei vederii, 
cel ce vrea să-L cunoască pe Dumnezeul său să îi 
ignore pe zeii neamurilor. Cel ce vorbeşte despre 
zei ÎL neagă pe Dumnezeu. Libertatea este a sluji 
unui [stăpân], (iar a sluji) multora este robie!!S. 
L-ai mărturisit pe Dumnezeu care crește în Tatăl, 
deoarece când crezi în Tatăl afli că există și Fiul. 
Aflând de Fiul, cunoşti că e născut de la Tatăl, Îl 
cunoşti pe Cel născut din Tatăl; nu căuta în ce 
fel S-a născut pentru că ai zis: Cred în Dumne- 
zeu Tatăl Atotputernic (Credo în Deum Patrem 
omnipotentem). Cel Atotputernic poate toate, şi 
dacă poate toate, cine va nega ceea ce (este) din 
Sine şi în Sine și că L-ar avea pe Fiul cu Sine în- 
totdeauna? Existenţa lui Dumnezeu nu are în- 
ceput, nu cunoaște sfârşit, nu acceptă moartea, 
când Cel născut rămâne în Cel ce naşte, și Cel ce 
naște continuă să rămână în Cel născut, zicând 
Domnul Însuşi: Fu în Tază! și Tatăl în Mine Un 


118 Pare să fie o aluzie la fraza lui Homer: „Rău e când 
domnii sunt mulți, numai unul să fie-ntre oameni câr- 
muitor și stăpân”, cf. Homer, I/iada, trad. G. Murnu, II, 
p. 204-205. 

14, 10), Eu și Tatăl una suntem Un 10, 30). Tu 
Îl mărturiseşti pe Tatăl, Îl mărturiseşti pe Fiul, 
mărturiseşti o taină a dumnezeirii: mărturiseşti 
taina întrupării Domnului. 

4. Și în Hristos lisus, Fiul Lui (Et în Chris- 
tum lesum filium eius). Este numit Hristos de la 
mirungerea de sus: este uns cu întreaga plenitu- 
dine a dumnezeirii. Numele de lisus înseamnă 
mântuire, nume care este mărturisit plecând ge- 
nunchiul și cutremurându-l-se tot ceea ce este 
în cer, pe pământ și în cele de jos (cf. F/p 2, 10). 
Şi în Hristos lisus, Unicul lui Fiu, Domnul nos- 
tru (Zr în Christum lesum, Filium eius unicum, 
Dominum nostrum): ca precum pentru noi e o 
singură dumnezeire a Tatălui și a Fiului, așa este 
pentru noi o singură stăpânire. 

5. Care s-a născut de la Duhul Sfânt şi Fe- 
cioara Maria (Qui natus est de Spiritu sancto et 
Maria Virgine). Duhul şi Fecioara nu formează o 
însoţire pământească, este o taină cerească. Prin 
urmare Ceea ce S-a născut este dumnezeiesc. 
Deci Ceea ce S-a născut trebuie mărturisit (iar) 
felul în care S-a născut trebuie trecut sub tăcere. 
Pentru că ceea ce e secret nu poate fi cunoscut, 
ceea ce este inaccesibil nu ştie să fie revelat, ceea 
ce este singular nu poate fi desemnat printr-un 
exemplu. 

6. Care în vremea lui Pilat din Pont a fost 
răstignit şi îngropat (Qui sub Pontio Pilato cru- 
cifixus est et sepultus). Lu auzi numele guverna- 

torului ca să nu ignori momentul (din istorie), 
ai auzit de răstignire ca să ţi se facă cunoscut 
felul morţii şi să înţelegi că S-a sacrificat pentru 
tine Cel ce te-a scutit de pedeapsa unei astfel de 
morţi. Auzi de îngropare ca să şti că moartea nu 
a fost simulată, ci adevărată. A refuza moartea e 
însușirea specifică fricii omenşti, a se scula din 
moarte este însușirea puterii dumnezeiești. Deci 
auzirea de moarte nu jignește aici, unde slava în- 
vierii umbreşte nedreptatea morţii. 

7..A înviat a treia zi (Tertia die resurrexit): de- 
oarece faptul că a murit este însușirea omenităţii, 
iar că a înviat este specific Treimii. 

8. S-a înălțat la cer (Ascendit în coelos): du- 
cându-l pe om acolo unde EI Însuşi a rămas 
întotdeauna. 

9. Șade de-a dreapta Tatălui (Sedet ad dex- 
tram Patris): Şade de-a dreapta pentru că nu exis- 
tă vreo stângă în dumnezeire!!?. 

10. De unde va veni să judece viii şi morţii 
(nde venturus est iudicare vivos et mortuos). Va 
judeca pe cei vii şi pe cei morţi, întrucât înviază 
spre judecată aceia despre care se crede că nu mai 
există după moarte, pe care păgânii îi socotesc că 
au pierit cu veacul. 

11. Cred în Duhul Sfânt (Credo în Sanctum 
Spiritum), ca să crezi şi să înţelegi că în Tatăl și în 
Fiul şi în Sfântul Duh este o singură dumnezeire. 


119 Habet deiteas nil sinistrum — lit. dumnezeirea nu are 
nicio stângă. 

12. Cred în Sfânta Biserică (sanctam Eccles- 
siam): ca să mărturiseşti că Biserica, mireasa lui 
Hristos, rămâne perpetuu în unirea cu Hristos. 

13. Cred în iertarea păcatelor şi în învierea 
trupului (Remissionem peccatorum. Carnis resu- 
rectionem). Cel care nu crede în iertarea păcate- 
lor şi nici în învierea trupului se lipseşte pe sine 
de iertare şi se îndepărtează de viaţă. 

14. Ceea ce aţi auzit şi aţi crezut, ceea ce 
ați mărturisit, inima să ţină, memoria să păs- 
treze, foaia să nu cunoască, scribul să le igno- 
re, ca să nu fie divulgată public taina credinţei, 
nici să fie încredinţat celui necredincios secretul 
credinţei (fidei arcanum). Dumnezeu, Care v-a 
dat să auziţi şi să credeţi taina credinţei (sacra- 
mentum fidei), să vă ajute să ajungeţi la mântu- 
irea veșnică. 

1. Dacă nu se dedică cu totul pruncului, 
îngrijitorul conştiincios nu îl duce niciodată 
pe copil la starea de adult. Și, de aceea, atunci 
îşi subţiază glasul, rostește [rar] cuvintele, ges- 
ticulează, lasă de-o parte judecata, îşi slăbeşte 
pântecele, îşi diminuează puterile, îşi neglijează 
postura'”, îşi împiedică pasul, nu e dornic să se 
plimbe, ci să se târască, pretinde că râde, simu- 
lează teama, se face că plânge, pentru că în acest 
caz minciuna arată dedicarea, nechibzuinţa este 
prudenţă, slăbiciunea este putere. Aceasta cred 
că a făcut fericitul Pavel când spune: M-a fă- 
cut neînsemnat (ca un copil) în mijlocul vostru, 
ca o doică care are grijă de [iii ei ( Ies 2, 7). 
Dar poate altcineva s-ar mira când vede pe ca- 
reva făcând cele specifice doicii; însă, dacă e 
părinte, nu râde; dacă e tată, nu e mirat: cel ce 
ştie să iubească nu poate spune că acest lucru 
este nebunie. De aceea pe voi, [care sunteţi] 
deja taţi, deja puternici și deja prudenţi, vă rog 
să-mi îngăduiţi a îndeplini slujba de a-i învăţa 


1% Membra dissolvit — lit. își desface membrele. 

după datorie pe pruncii Domnului meu și de 
a aduce astăzi cuvintele potrivite mai degrabă 
înţelegerii practice decât delectărilor [retorice]; 
nu [vreau] să potrivesc cuvintele, ci să le dilu- 
ez şi pe ele până le fac moi, pentru a le turna 
în chipul laptelui, cum învaţă apostolul: Lap- 
te v-am dat de băut, nu hrană tare (Co 3, 2). 
[Îngăduiţi-mi] să-mi schimb vocea, să iubesc 
stările felurite, şi — ce să mai zicem multe — să 
fiu ocupat cu mintea, cu inima și cu trupul de 
minţile neputincioase ale pruncilor. 

2. Dar pe voi, evlavioase vlăstare ale Bise- 
ricii, vă îndemn acum prin cuvântul profetic: 
Veniti, fiilor, ascultati-mă (Ps 33, 12). Mai mult, 
ascultați prin mine, iar prin vocea mea ascultați 
poruncile adevăratului Părinte, pentru că Dum- 
nezeu vă cheamă pe voi prin gura mea. Veniz, 
fiilor. Unde să veniţi? Ca să ce? Frica Domnului, 
zice, vă voi învăța (Ps 32, 12). Şi cine vine la fri- 
că? Acela care doreşte viata (Ps 33, 13), acela care 
doreşte să vadă zile bune (Ps 33, 13), acela care 
vrea să facă binele şi să fugă de rău, acela care, 
după lupta dintre carne și duh, doreşte să obțină 
liniștea păcii divine. Veniz, fiilor, ascultați-mă, 
frica Domnului, zice, vă voi învăța. Cine este 
omul care doreşte viața şi vrea să vadă zile bune. 
Opreşte-ţi limba de la rău şi buzele tale să nu gră- 
iască vicleșug (Ps 33, 12-14). Precum conştiinţa 
vinovată strică trupul, așa vicleşugul spurcă bu- 

zele, insulta întinează limba, și așa spurcat!?! nu 
poate să-L mărturisească pe Dumnezeu cu bu- 
zele şi cu limba. Şi pentru că se crede cz inima 
spre dreptate, iar cu gura se mărturisește spre mân- 
tuire (Rm 10, 10), sfinţiţi-vă inimile, curățaţi-vă 
buzele, faceţi dreaptă limba, ca să purtaţi vocea 
credinţei ieșită din inimă curată în manifestarea 
deplină a sfinţenici. 

3, Însemnaţi-vă (cu semnul crucii)! Suntem 
învăţaţi că, şi într-o înţelegere omenească, un 
acord sau un pact este numit simbol, care cuprin- 
de speranţa răsplăţii imediate sau viitoare; totuși, 


1% confirmă întotdeauna simbolul 


dublul înscris 
dintre cele părți, şi garanţia omenească îl face 
(pe om) prevăzător în clauze ca înșelăciunea, 
vrăjmaşa dintotdeauna a înțelegerilor, să nu se 
strecoare spre paguba cuiva sau să-l înșele. Dar 
între oameni [se procedează] astfel între aceia pe 
care îi păgubeşte frauda, fie de la cel care a făcut, 
fie a celui căruia i-a fost făcută. Într-adevăr, în- 
tre Dumnezeu și oameni, Simbolul de Credinţă 
este întărit doar de credință, nu e crezut în litera 
lui, ci în duhul, e crezut și încredinţat inimii, nu 
înscrisului, pentru că împrumutul divin nu are 
nevoie de chezășia omenească. Dumnezeu nu știe 


1! Al. Olivar înlocuieşte „inquinatus” (mânjit) din ediţia 
lui ].P. Migne cu „dilatatus” (lărgit). 

1% Geminata conscriptio se referă la contractul în dublu 
exemplar, urmând ca fiecare parte contractantă să păstreze 
câte un exemplar. 

să înșele, nu poate să sufere aceasta, pentru că nu 
este supus timpului, nici nu este constrâns de vâr- 
stă, nici nu este înșelat de ceva ascuns; El vede 
cele ascunse, păstrează cele ce i se fură și le ţine 
pe cele ce-i sunt refuzate. Pentru Dumnezeu, so- 
coteala Sa este întotdeauna impecabilă, pentru că 
EI nu încredinţează ceva spre a fi pierdut. Astfel, 
[aceasta se face] pentru om, nu pentru Dumne- 
zeu: se pierde pentru cel ce refuză, dar nu și pen- 
tru Cel ce împrumută. Dar tu zici: De ce încheie 
un acord Acela care nu poate să fie înșelat? De ce 
doreşte un simbol? Acela îl doreşte pentru tine, 
nu pentru EI, nu pentru că Acela se îndoiește, ci 
pentru ca tu să crezi. Doreşte un simbol pentru 
că Cel ce vine spre moartea ta nu disprețuiește să 
încheie o înţelegere cu tine. Doreşte un simbol 
pentru că Cel ce oferă întotdeauna totul a vrut să 
fie dator. Doreşte un simbol pentru că te cheamă 


în acest fel nu la ceva palpabil!” 


ci la erediaţa, 
Apostolul avertizează când spune: din credință 
în credință (Rm 1, 17) şi în alt loc: Dreptul din 
credință va fi viu (Rm 1, 17). 

4. Deci nimeni să nu uite Crezul, nimeni 
să nu uite înţelegerea făcută cu Dumnezeu și, 
abia primind în acest fel credinţa, să pretindă 
un anumit lucru şi, abia ajungând la nădejde, 
să se plângă că nu ar dobândi îndată cele spe- 


rate. Ascultă-l pe apostol care spune: prin nă- 


123 Ad rem convocat — lit. cheamă la realitate. 

dejde ne-am mântuit, dar nădejdea care se vede 
nu mai e nădejde. Cum ar nădăjdui cineva ceea 
ce vede? lar dacă nădăjduim ceea ce nu vedem, 
aşteptăm prin răbdare (Rm 8, 24-25). Nădejdea 
tinde spre cele viitoare, credința trimite spre cele 
promise. Când [cele nădăjduite] vor deveni re- 
alitate şi se vor împlini cele promise, nădejdea 
ia sfârşit, credinţa încetează. Dulce e scrisoarea, 
dar doar până ce vine cel care a trimis-o. Este 
necesar zapisul, dar doar până la plata datoriei. 
Plăcute (sunt) florile, dar doar până ce apar roa- 
dele. lar prezenţa (autorului) face inutilă scrisoa- 
rea, achitarea (datoriei) anulează zapisul, florile 
se preschimbă în roade și, de aceea, în acest fel 
te vei şti pe tine fiu însemnat prin credinţă al 
Împăratului Ceresc, moştenitor al lui Dumne- 
zeu, împreună-moştenitor cu Hristos, părtaş al 
Împărăției cerești, mărturisitor al judecății divi- 
ne, locuitor al cerului, posesor al paradisului. În 
acest fel te vei şti înălțat [la această stare] prin 
nădejde, nu din cele văzute. Şi de aceea primiţi 
credinţa, păstraţi nădejdea, însușiţi-vă Crezul, ca 
să reușiţi să ajungeţi la cele bune și la lucrurile pe 
care le-am menţionat mai înainte. Însemnaţi-vă 
(cu semnul crucii)! Astăzi, omule, sufletul tău s-a 
înfățișat înaintea lui Dumnezeu. 

5. Cred în Dumnezeu (Credo in Deum). Câtă 
vreme (sufletul tău) Îl numea pe Dumnezeu, nu 
Îl cunoştea, îl chema pe Dumnezeu, dar îl ignora 
— îl ignora într-atât încât Î căuta printre pietre şi 

lemne — să zică deci acum, să zică: Cred în Dum- 
nezeu Tatăl Atotputernic (Credo în Deum Patrem 
omnipotentem). Câră vreme vedea pietrele, nu 
Îl vedea pe Cel în Care credea. Şi cu adevărat 
este Dumnezeu, Cel care ţi-a dăruit să vezi nu 
văzând, şi pe Care zeii păgânilor nu te lăsau să 
Îl vezi văzând. Ascultă-L pe Domnul care spu- 
ne: Spre judecată am venit în lumea aceasta, ca 
cei care nu văd să vadă, şi cei care văd să devină 
orbi Un 9, 39). 

6. Cred în Dumnezeu Tatăl (Credo în Deum 
Patrem). În Dumnezeu este evlavie, în Dumne- 
zeu este întotdeauna afecţiune, paternitatea ră- 
mâne la El. Deci să crezi că Fiul a existat întot- 
deauna și nu huli [zicând că Dumnezeu] nu a 
fost întotdeauna Tată. Dar tu zici: „Dacă (Iatăl) 
L-a născut, în ce fel L-a avut dintotdeauna? Dacă 
L-a avut dintotdeauna, în ce fel L-a născut”. 
Dacă îţi pui astfel de întrebări, negi credinţa pe 
care o mărturisești. Ai spus: cred. Dacă tu crezi, 
de unde a venit acest „în ce fel”? „În ce fel” este 
expresia specifică celui ce se îndoiește, nu a celui 
ce crede. Ai spus: cred în Dumnezeu Tatăl Atot- 
puternicul. Dacă există ceva ce nu poate, nu este 
atotputernic. Dar tu consideri că L-a născut pe 
Fiul din altceva, El, Cel pe care Îl mărturiseşti că 
a făcut totul din nimic, în orice caz din altceva, 
cândva, la un moment dat. Dar, dacă Tatăl nu 
este supus timpului, Fiul nu cunoaște început. 
Dar cât de trist [e] că tu ÎL faci obiect al timpu- 

lui pe Acela care te-a făcut pe tine veşnic. Prin 
urmare, nu printr-o concepere în timp, nici prin 
chinurile pântecelui, ci Tatăl ÎL naşte pe Fiul pe 
măsură ce ÎL revelează. 

7. Și în Hristos Iisus, Unicul Lui Fiu, Domnul 
nostru (Et în Christum lesum, Filium eius unicum, 
Dominum nostrum). Fii atent cu ce respect este 
învățată credința și îţi este transmisă: auzi (vor- 
bindu-se) despre Tată ca să simţi, să înţelegi şi să 
crezi, iar nu să Îl conteşti pe Fiul. Și pentru că Îl 
mărturisești (pe Fiu), să nu fi îndrăzneţ să cauţi 
şi să iscodeşti de unde și când și în ce fel (este 
E]). De aceea, îndată ce învăţătura cerească ţi-L 
vestește pe Tatăl, menţionează cu motiv înteme- 
iat de Hristos, de lisus, de Fiul, de singurul nos- 
tru Domn, ca atunci când vei vedea că nu poţi 
să-ţi împropiezi, să înţelegi, nici să cuprinzi (cu 
mintea) cele omenești ale Lui să nu îndrăznești 
să te atingi de cele dumnezeiești ale Lui. 

8. Cred în Dumnezeu Tatăl Atotputernic. Și 
în Hristos lisus Unicul Lui Fiu, Domnul nostru, 
Care S-a născut de la Duhul Sfânt şi Fecioara Ma- 
ria (Credo în Deum Patrem omnipotentemn. Et in 
Christum Lesum, Filium eius unicum, Dominum 
nostrum, qui natus est de Spiritu sancto et Maria 
Virgine). Vino, omule, dacă încă (eşti) om, îna- 
intează cu inima ta, înalță-te cu mintea, lărgeşte- 
ţi simţirile tale, pune stăpânire pe manifestări- 
le capacităţilor tale naturale, deşteaptă puterile 
ştiinţei tale, trezeşte în tine orice este specific 

raţiunii, cercetează, dezbate, scrutează și atunci 
dezvăluie tu singur lumii uimite cum procre- 
cază Duhul, (cum) zămisleşte Fecioara, naște şi 
rămâne fecioară după naştere, în ce fel S-a fă- 
cut Cuvântul carne, Dumnezeu (S-a făcut) om, 
(în ce fel) omul este asumat de Dumnezeu, în 
ce fel leagănul ÎL cuprinde pe Cel pe care nu-L 
încape cerul, în ce fel Cel ce susţine întreaga 
lume Se lasă purtat pe umeri, de ce însuși Cel 
ce a făcut toate, Care le-a rânduit pe toate și le 
cârmuieşte pe toate, a vrut să Se nască din tine 
şi să fie stăpânit de tine, a rânduit să fie hrănit la 
sân și să trăiască (avându-te) pe tine drept părin- 
te, cunoscându-ţi mai înainte starea de robie. Şi 
dacă vei putea înţelege acestea cu privire la pro- 
funzimea divinității şi vei putea descoperi cele cu 
privire la taina lui Dumnezeu, atunci pătrunde 
şi mai înăuntru, înalţă-te şi mai sus, caută și mai 
îndrăzneţ. Ca un nou explorator, singur desco- 
peritor şi revelator al dumnezeirii, explică vârsta 
Tatălui (Patris tempora) și începutul Fiului. Să 
fii mai mare decât Isaia, care a spus: Ca o oaie 
spre junghiere a fost adus, şi ca un miel fără de glas 
înaintea celui ce îl tunde, așa nu Și-a deschis gura 
Sa întru smerenia Lui. Judecata Lui s-a ridicat şi 
neamul Lui cine îl va spune? Us 53, 7-8) AL cui? 
Neamul Aceluia Care ca o oaie spre junghiere a 
fost dus. Dacă obârșia omenească al lui Hristos 
s-a dovedit, [la fel] şi cea dumnezeiască, iar cum 
a fost născut nu se poate spune; ce valuri, omule, 

ce revărsare (de ape) te-a dus la acest naufragiu 
[al iscodirii tainei]? Ce duh te-a împins să zbori 
prin aer ca să te prăbușești? Tatăl, Fiul și Sfântul 
Duh (sunt) o dumnezeire, o putere, o existenţă 
fără sfârșit, o măreție [Pater, Filius et Spiritus 
Sanctus una deitas, una virtus, una sempiter- 
nitas, maiestas una]. Dar (pentru că) Fiul S-a 
micșorat, orice primește sau nu cunoaște este 
propriu trupului meu, nu firii Sale [substantiae 
suae]. Sau ce te miri, omule, că Îl cheamă pe Ta- 
tăl în cer, Cel care găseşte lucru vrednic să aibă 
o mamă pe pământ? 

9. Care în vremea lui Pilat din Pont a fost răs- 
tignit și îngropat (Qui sub Pontio Pilato crucifixus 
est et sepultus). Omule, de ce ÎL învinovăţeşti pe 
cel care este egal cu Tatăl doar pentru că a vrut să 
fie mai mic, ca tine? Iu auzi că EI stă în picioa- 
re în vreme ce Pilat din Pont şede, ştiind că este 
judecat de Pilat. De ce accepţi doar faptul că a 
fost învinuit de acuzatori nedrepţi şi condamnat 
de sentinţa unui om vinovat? Dar Acela a vrut 
să Se nască din carnea ta, a vrut să fie cuprins la 
sânii tăi, să se arunce la pieptul tău, a vrut să fie 
purtat pe umerii tăi, Cel care a vrut întotdeauna 
să fie iubit de tine, nu să te înspăimânte. Caută 
ce a poruncit El mai întâi în Lege și atunci vei 
vedea ce a urmărit [să se împlinească] în har. 
Întrebat fiind Domnul, astfel zice evanghelistul, 
care ar fi prima poruncă a Legii, a zis: Să iubeşti 
pe Domnul Dumnezeul tău cu toată inima ta, şi 

cu tot sufletul tău şi cu tot cugetul tău (Ve 12, 20, 
Mt 22, 37). De aceea a venit la inima ta, a venit 
la cugetul tău, Şi-a asumat sufletul tău, pentru 
că a căutat de la început să fie iubit de tine cu 
sufletul, cu inima și cu trupul. Care în vremea 
lui Pilat din Pont a fost răstignit și îngropat. 

10. Până aici iudeul urmăreşte, iar ereticul 
aşteaptă: nimeni să nu se apropie de [părerile] 
acelora despre cele spuse mai înainte, pentru că 
ei sunt hrăniţi și sunt îngrășaţi de nedreptăţile 
(făcute) împotriva lui Hristos. Dar voi, fiilor, 
ascultați, ca, după ce v-aţi întristat pentru pă- 
timire, moarte, şi îngropare, să străluciți de bu- 
curia învierii. A treia zi a înviat (Zerzia die resur- 
rexit): ca învierea trupului nostru să fie puterea, 
harul și binefacerea Treimii. 

11. S-a înălțat la cer (Ascendit în coelos): pen- 
tru mine, întrucât în ceea ce-L privea nu lipsise 
din cer. 

12. Șade de-a dreapta Tatălui (Sedet ad dex- 
tram Patris): după rânduiala puterii divine, şi nu 
după cinstea omenească. Am spus: astfel şade Fiul 
la dreapta, încât Tatăl nu stă niciodată de-a stânga. 

13. De unde va veni să judece viii şi morţii 
(ne venturus est iudicare vivos et mortu0s). Şi cum 
va da cel mort socoteală înaintea Judecătorului? 
Dar tocmai de aceea înviază, ca să dea socoteală. 

14. Cred în Duhul Sfânt (Credo în Sanctum 
Spiritum). Cel care neagă pe Sfântul Duh neagă 
pe Cel în Care a crezut. 

15. În Sfânta Biserică (sanctam Ecclessiam): 
pentru că Biserica este în Hristos şi Hristos este 
în Biserică. Deci cel care mărturisește Biserica 
mărturiseşte că a crezut în Biserică. 

16. În iertarea păcatelor (Remissionem pecca- 
forum). Dă-ţi, omule, iertarea, crezând tu, care, 
din disperare, ai căzut în toate păcatele. În ier- 
tarea păcatelor. 

17. În învierea trupului (Carnis resurectio- 
nem). Aceasta este dovada deplină a credinţei, 


|! care s-a descompus, care 


dacă crezi că trupu 
a putrezit, care a pierit, poate să reînvie, să fie 
reconstituit, să se întoarcă prin Dumnezeu, des- 
pre Care ai jurat atunci că poate toate, când ai 
mărturisit că este Atotputernic. 

18. În viața vesnică (vitam aeternam). Pe 
drept s-a adăugat viaţa veșnică'%, pentru ca să 


creadă [omul] că va învia. 


124 Carnem — lit. carne. 

1% Terarhul subliniază că vizam aeternam este, totuşi, un 
adaos la Simbolul Apostolic, dar care își merită locul în 
această mărturisire de credinţă. 

A opta despre Crez 


1. Cred în Dumnezeu Tatăl Atotputernic 
(Credo in Deum Patrem omnipotentem). Dacă 
ai crezut, nu te îndoi; nu preschimba încrede- 
rea în necredință; nu uni viciul cu virtutea. Ai 
spus: Cred în Dumnezeu Tatăl. Într-un singur 
Dumnezeu ai mărturisit întreaga lreime. 

2. Și în Hristos Iisus (Et în Christum Lesum). 
lisus înseamnă, în chip mistic, Mântuitor şi 
Hristos înseamnă Uns. Este numit Mântuitor 
pentru că El S-a făcut izbăvitor al făpturii Sale. 
lar precum regii erau unși prin ulei, la fel a fost 
îmbibar şi El de deplinătatea dumnezeirii [ca de 
un mir]. 

3. Unicul Lui Fiu, Domnul nostru (Filium 
eius unicum, Dominum nostrum). Îl numim așa] 
pentru că alţii au primit prin harul Lui a fi fii şi 
a fi stăpâni; iar EI însuşi posedă [aceste calități] 
prin natura (naturam) Sa, fiind Fiul şi Domnul. 

4. Care S-a născut de la Duhul Sfânt şi Fe- 
cioara Maria (Qui natus est de Spiritu sancto et 
Maria Virgine). Între Fecioară şi Sfântul Duh 
este o unire a puterii, o uniune cerească, un semn 

al maiestăţii. Deci ceea ce Fecioara a născut este 
dumnezeiesc, nu omenesc. Lumea nu înţelege, 
raţiunea nu pricepe; credinţa înţelege, dar nu 
pricepe iscoditorul acestei lumi. 

5. Se spune: Care în vremea lui Pilat din Pont 
a fost răstignit şi îngropat (Qui sub Pontio Pilato 
crucifixus est et sepultus). Ai auzit de răstignire ca 
să știi că viaţa s-a reînnoit prin lemn. Ai auzit 
de îngropare ca să nu te îndoiești de realitatea 
morţii. Fuga de moarte este [însuşirea] fricii, în- 
frângerea ei [este însușirea] puterii. 

6. A treia zi a înviat (Tertia die resurrexit). Că 
a pătimit este propriu doar cărnii, dar că a înviat 
[este propriu] slavei întregii Treimi. 

7. S-a înălțat la cer (Ascendit in coelos): pe 
noi ducându-ne, nu întorcându-se pe Sine, Cel 
ce nu lipsea din cer. 

8. Șade de-a dreapta latălui (Sedet ad dex- 
tram Patris): având tot ceea ce este propriu pu- 
terii și cinstei părintești. 

9. De unde va veni să judece viii şi morții 
(Unde venturus est iudicare vivos et mortu0s), pe 
care fie îi va duce întru slavă, fie îi va osândi la 
pedeapsă. 

10. Cred în Duhul Sfânt (Credo în sanctum 
Spiritum). Cum s-ar putea crede că Duhul Sfânt 
este mai mic în dumnezeire? Îi înţelegem pe Ta- 
tăl și pe Fiul şi pe Sfântul Duh indicaţi (distinct) 


prin cuvinte, dar nu împărţiţi în substanță; și 

mărturisim că sunt desăvârșiţi în persoane (per- 
fectos personis), iar nu inferiori într-o ierarhie. 

11. În Sfânta Biserică (sanctam Ecclessiam). 
Care este ea însăși trupul lui Hristos, iar Hristos 
însuşi este capul (ei). Deci în Sfânta Biserică Îl 
mărturisim pe Hristos. 

12. În iertarea păcatelor (Remissionem pecca- 
forum). Cum nu va crede că i s-au iertat păcatele 
cel ce crede că i-a fost dată Împărăţia? Cerul îi 
primește pe cei nevinovaţi, nu pe cei vinovaţi. 
Noi credem că trebuie iertate chiar toate păca- 
tele, pentru că, dacă nu suntem sfinţi, nu putem 
avea cele sfinte. 

13. În învierea trupului (Carnis resurectio- 
nem). Deci carnea noastră înviază, ca cea care a 
fost părtaşă atât virtuţii, cât și păcatului, pentru 
a se putea împărtăși fie de recompense, fie de 
pedepse. 

14. Credem şi în viata veșnică (vitam aeter- 
nam). Pentru că omul atunci începe să trăiască, 
când nu mai ştie să moară. 

Sfântului Petru Chrysologul 


Omiliile Sfântului Petru Chrysologul 
despre Rugăciunea domnească 
(LXVII-LXXIID) 


Introducere 


TŢ” între creaţiile omiletice atribuite episco- 
pului Ravennei găsim un alt grupaj foar- 
te interesant de 6 tâlcuiri succinte ale Rugă- 
ciunii domnești, în care este evidenţiat miezul 
învățăturii de credinţă, aşa cum poate fi el des- 
prins din rostirea celor şapte cereri adresate 'Ia- 
tălui ceresc. Claritatea doctrinară și simplitatea 
cu care abordează conţinutul acestei rugăciunii 
fac din contribuţiile omiletice ale Sfântului Pe- 
tru Chrysologul o interpretare sumară, dar pro- 
vocatoare, atingând numeroase teme de interes 
pentru contemporanii săi, dar valabile şi pentru 
creştinul de astăzi. 


Context 


Considerat textul biblic cel mai comentat în 
literatura creștină a Antichităţii!?*, rugăciunea 
Tatăl nostru s-a bucurat de timpuriu de inter- 
pretări laconice sau comentarii substanţiale ale 


125 O sinteză a tâlcuirilor din primele 5 veacuri găsim în 
teza Pr. Dr. Vasile Vlad, Comentariile patristice la Tatăl 
nostru în Biserica primelor cinci secole. Perspectiva morală, 
EMIA, Deva, 2005. 

părinţilor şi scriitorilor bisericeşti atât în Răsă- 
rit, cât şi în Apus!”. În Orient, un prim astfel 
de comentariu ni s-a păstrat de la Origen (Des- 
pre rugăciune, cca 233-234)1% 
pentru cele cinci omilii Despre Rugăciunea dom- 
nească (cca 379-380) ale Sfântului Grigorie de 
Nyssa!'”, Cateheza a V-a mistagogică a Sfântului 
Chiril al lerusalimului'%, Omilia a XI-a catebe- 
zică (cca 388-392) a lui Leodor de Mopsuestia!”! 


, deschizând calea 


17 Karlfried Froehlich, „Ihe Lord's Prayer in Patristic 
Literature”, în Roy Hammerling, (ed.), A Pistory of pra- 
er: the first to the Jifieenth century, Brill, Leiden/Boston, 
2008, p. 59. 

1% Origen, De oratione, în P. Koetschau (ed.), Origenes 
Werke, vol. 2, Griechische Christliche Schrifisteller (GCS) 
3, Hinrichs, Leipzig, 1899, p. 297-403. A se vedea și 
traducerea română a Părintelui Profesor Teodor Bodogae 
în Origen, Scrieri alese, partea a Il-a, PSB 7, EIBMBOR, 
Bucureşti, 1982, p. 199-290. 

1% Sfântul Grigorie de Nyssa, De oratione dominica, PG 
44: 1120-1193. A se vedea şi traducerea română a Pă- 
rintelui Profesor Dumitru Stăniloae în Sfântul Grigorie 
de Nyssa, Scrieri, partea I, traducere și note de Pr. Prof. 
Dumitru Stăniloae și Pr. loan Buga, PSB 29, EIBMBOR, 
Bucureşti, 1982, p. 403-452, republicată în extras: Sfân- 
tul Grigorie de Nyssa, Despre Rugăciunea domnească, 
EIBMBOR, București, 2009. 

15 Sfântului Chiril al Ierusalimului, Cazecheses mystagogi- 
cae V, PG 33: 1109-1128. A se vedea şi traducerea română 
a Părintelui Profesor Dumitru Fecioru în Sfântul Chiril 
al lerusalimului, Careheze, EIBMBOR, București, 2003, 
p. 359-366. 

151 Liber ad Baptizandos, în A. Mingana, Commentary 
of Theodore of Mopsuestia on the Lords Prayer and on the 

sau Omilia a XIX-a din Comentariul la Matei al 
Sfântului loan Gură de Aur'*”, respectiv Omilii- 
le LXXI-LXXVII din Comentariul la Evanghelia 
după Luca al Sfântului Chiril al Alexandrici'*%. 
Autorii latini au acordat și ei o atenţie de- 
osebită Rugăciunii domnești, după cum dau 
mărturie: tratatul lui Tertulian De Orzzione (cca 
200)'%, lucrarea Sfântului Ciprian al Cartaginei 
De Dominica Oratione (cca 252)!%, catehezele 


Sacraments of Baptism and the Eucharist, Woodbrooke 
Studies, 6, Cambridge, 1933, p. 1-16. 

152 Sfântul loan Gură de Aur, Homiliae super Matheurmn, 
cap. XIX, PG 57: 278-283. A se vedea și traducerea româ- 
nă a Părintelui Profesor Dumitru Fecioru în Sfântul loan 
Gură de Aur, Scrieri, partea a IIl-a, Omilii la Matei, PSB 
29, EIBMBOR, București, 1994, p. 244-260. 

155 Textul siriac a fost publicat în ediţia Sancti Oyrilli Ale- 
xandriae Archiepiscopi Cominentarii in Lucae Evangeliumn, 
edit. Robert Payne Smith, Oxford, 1858, urmată și de 
traducerea în engleză: Cyril of Alexandria, Commentary 
on Luke, trad. de Robert Payne Smith, Oxford, 1859, p. 
325-354. 

134 “Tertulian, De oratione, edit. A. Reitferscheid & G. 
Wissowa, CSEL 20, Viena, 1890, p. 178-200. A se vedea 
și traducere română: Tertulian, Despre rugăciune, tradu- 
cere de Prof. Nicolae Chiţescu, Eliodor Constantinescu, 
Paul Papadopol și David Popescu, PSB 3, EIBMBOR, 
Bucureşti, 1981, p. 229-246. 

1% Sfântul Ciprian al Cartaginei, De Dominica Oratione, 
edit. G. Hartel, CSEL 3.1, Viena, 1868, p. 267-294. A se 
vedea și traducerea română: Sfântul Ciprian al Cartaginei, 
Despre Rugăciunea domnească, traducere de Prof. Nico- 
lae Chiţescu, Eliodor Constantinescu, Paul Papadopol 

mistagogice ale Sfântului Ambrozie de Mediola- 
num cuprinse în De sacramentis (cca 390-391)156 
sau cele câteva abordări ale acestei teme în cor- 
pusul augustinian!”. 

Fără a continua firul unei cercetări care nu 
face obiectul acestei introduceri, din simpla enu- 
merare de mai sus reiese destul de clar că a existat 
o puternică tradiţie de interpretare a Rugăciunii 
domnești, ceea ce atestă locul central pe care l-a 
deţinut de timpuriu în viaţa creştinilor, rosti- 
rea ei fiind inseparabilă de cultul divin public și 
privat. Acest fapt este atestat și de Di4ahia sau 
Învățătura celor 12 Apostoli către neamuri (cap. 
VIII), unde 7444] nostru apare ca miezul vieţii 
de rugăciune al Bisericii. Deşi sursele creştine 
nu ne oferă mai multe informaţii privind modul 
în care Biserica folosea Rugăciunea domneas- 
că, este destul de clar că aceasta se bucura de o 
importanţă deosebită!*%. 

Robert E. Taft a încercat să identifice mo- 
mentul în care 7âtă] nostru dobândeşte un loc 


şi David Popescu, PSB 3, EIBMBOR, București, 1981, 
p. 464-486. 

15 Sfântul Ambrozie, De sacramentis libri sex, V.4.18-30, 
PL 16:469-474. 

157 Fericitul Augustin, De sermone Domini în monte, ed. 
A. Mutzenbecher, CCSL 35, Brepols, urnhout, 1967, p. 
99-131; Sermones 56-59, PL 38:377-402. 

15 G.]. Bahr, „Use of the Lord's Prayer in the Primiti- 
ve Church”, în Jozrnal of Biblical Literature, vol. 84: 2 
(1965), p. 153. 

bine definit în cadrul ritualului de frângere a 
pâinii, pornind de la câteva afirmaţii ale lui Ter- 
tulian și ale Sfântului Ciprian al Cartaginei, însă 
dovezi irefutabile privind includerea Rugăciunii 
domnești în celebrarea euharistică nu apar în li- 
teratura patristică decât abia din a doua jumăta- 
te a veacului al IV-lea'%. Dar este cert că, de la 
bun început, această rugăciune a avut un carac- 


ter sacramental!“0 


şi putem distinge trei funcţii 
pe care le avea rugăciunea 7474/ nostru în viaţa 
Bisericii: era destinată devoţiunii personale, era 
folosită în ceremonialul liturgic de obşte și avea 
un rol important în iniţierea și instruirea viito- 
rilor creştini'“!. 

Asupra acestui ultim aspect insistă Robert 
Taft arătând că exista practica recitării rugăciunii 
Tătăl nostru îndată după Botez, precedând ad- 
ministrarea primei Euharistii, fapt care a facilitat 
introducerea rugăciunii și în ritualul ce preceda 
împărtășirea la fiecare Liturghie. Dar, în mod evi- 
dent, Tără] nostru apare în celebrările sacramen- 
tale ale Bisericii în acest context precis al ritualu- 


1% Robert E. Taft, A Flistory of the Liturgy of St. John 
Chrysostom. V: The Precommunion Rites, Pontiticio Istituto 
Orientale, Roma, 2000, p. 140. Îi mulțumesc și pe această 
cale Părintelui lustin Gârleanu pentru facilitarea accesului 
la lucrarea ilustrului cercetător iezuit. 

140 Ibidem, p. 147. 

141 Timothy N. Boyd, „Ihe Churches Use of the Lord's 
Prayer”, în Biblical Illustrator, vol. 39: 1 (2012), p. 58-61. 

rilor de iniţiere în creștinism'?. Autorii creștini 
timpurii au considerat că 7ază/ nostru era deo- 
potrivă un rezumat al învățăturilor evanghelice 
(breviarium totius Evangelii'%) care cuprindea 
doctrinele esenţiale ale creștinismului, cât și o 
veritabilă sinteză a preceptelor morale!**. De ace- 
ea nu ne miră că acest tezaur doctrinar, alături de 
Simbolul de Credinţă, este transmis neofiţilor ca 
parte esenţială a acelui zrcanum creștin şi, prin 
urmare, este mai mult decât o rugăciune: este o 
cateheză continuă, care oglindește viaţa primită 
prin Botez, şi o reamintire continuă a angaja- 
mentului făcut cu acel prilej'$. 

Omiliile Sfântului Petru Chrysologul la 
Tatăl nostru sugerează rostirea lor într-un con- 
text prebaptismal, care păstrează reminiscenţe 
din disciplina arcana'*S, chiar dacă în cuprinsul 
acestor cuvântări nu găsim interdicţia de a tran- 
scrie textul pe hârtie cum o făcuse în repetate 
rânduri în omiliile la Simbolul de Credinţă'“. 
Poate de aceea Jean-Paul Bouhot consideră că 


'2 Robert E Taft, A History ofthe Liturgy, p. 146. 

14 "Tertulian, De oratione, 1, CSEL 20, p. 181. 

"41 Roy Hammerling, 7Pe Lords prayer în the early church: 
the pearl of great price, Palgrave Macmillan, New York, 
2010, p.7. 

1% Robert E Taft, A History of be Liturgy, p. 146-147. 
14 A se vedea și Dragoș Boicu, „Irei omilii (LX-LXII) ale 
Sfântului Petru Chrysologul despre Crezul Apostolic”, în 
Revista Teologică, nr. 412020, p. 208-230. 

11 Roy Hammerling, 7Pe Lord: prayer, p. 61-62. 

predicile la 7â7ă/ nostru ar fi mai degrabă nişte 


cateheze postbaptismale!* 


„având aceeași funcție 
precum cea de-a V-4 Careheză mistagogică a 
Sfântului Chiril al Ierusalimului, care le expune 
neofiților semificaţiile cererilor din Rugăciunea 
domnească. Pe de altă parte, cei mai mulţi cer- 
cetători, între care Pierre Patrick Verbraken', 
Klaus Bernhard Schnurr'” și, mai recent, Roy 
Hammerling!”! insistă asupra faptului că „tradi- 
tio” sau predarea Rugăciunii domnești avea loc 
la Ravenna în timpul Postului Mare. Liturgistul 
anglican Kenneth Stevenson merge şi mai de- 
parte şi face un inventar al dovezilor interne care 
susțin contextul prebaptismal în care sunt ros- 
tite aceste omilii, cel mai probabil în dimineaţa 
Sâmbetei Mari'”. 

Rămâne de văzut dacă această „traditio” a 
rugăciunii Jâză/ nostru în timpul Postului Mare 
era o influenţă regională preluată din practica 
baptismală nord-africană, atestată de Fericitul 


14% Jean-Paul Bouhot, „Une ancienne homelie catechetique 
pour la tradition de Poraison dominicale”, în Angustinia- 
num, vol. 20 (1980), p. 73. 

14 Pierre Patrick Verbraken, „Les sermons CCXV et LVI 
de saint Augustin “De symbolo' et “De oratione domini- 
ca”, în Revue Benedictine, vol. 68 (1958), p. 5-40. 

15 Klaus Bernhard Schnurr, Hăren und handeln, Herder, 
Freiburg, 1985, p. 250. 

'51 Roy Hammerling, 7he Lords prayer, p. 75. 

152 Kenneth Stevenson, Lizurgy and Interpretation, SCM 
Press, London, 2011, ebook. 

Augustin!%, sau s-a dezvoltat astfel paralel şi in- 
dependent în zona Italiei. Ceea ce putem afir- 
ma însă cu destulă certitudine este că omiliile 
Sfântului Petru erau rostite în faţa comunităţii — 
credincioși şi catehumeni deopotrivă — cu puţin 
timp înaintea administrării Botezului în ajunul 
Praznicului Învierii. 


Text 


Predicile Sfântului Petru Chrysologul ur- 
mează un tipar care poate fi sesizat în lucrări 
dedicate aceleiași teme de autori din secolul al 
III-lea (Tertulian, Ciprian, Origen), dar și în cu- 
vântările lui Chromatius de Aquileia (407) şi 
Augustin (430), tipar perpetuat în secolele ur- 
mătoare de Caesarius de Arles (7543) şi Martin 
de Braga (1579). Această structură pornește de 
la o introducere pe marginea naturii rugăciunii 
şi unicitatea Rugăciunii domnești ca învățătură 
predată de Mântuitorul Însuşi. De aici se conti- 


155 Fericitul Augustin, Sermo 58.1, PL 38: 393; Roy 
Hammerling, 7he Lords prayer, p. 75. A se vedea și Gian 
Carlo Ceriotti, „Introduzione”, în Sant Agostino, 4 
fede cristiana, traduzione di Antonio Pieretti & Federico 
Cruciani, Cita Nuova Editrice, Roma, 1998, p. 31: „În 
Africa rraditio symboli se petrecea în duminica a IV-a a 
Păresimilor; opt zile mai târziu, în duminica a V-a, avea 
loc re4ditio symboli, urmată de traditio orationis dominicae, 
cum menţionează același Augustin, care era apoi recitată 
în duminica următoare (a VI-a a Păresimilor)”. 

nuă cu tratarea fiecărei cereri în parte, care este 
apoi urmată de peroraţie. În cazul Sfântului Pe- 
tru Chrysologul este repetată aceeași structură, 
cea mai notabilă diferenţă fiind înregistrată la 


nivelul exordiului!* 


„ Dar chiar şi aceste intro- 
duceri diferite sunt construite în jurul câtorva 
motive sau teme recurente pe care episcopul Ra- 
vennei le reia constant, după cum se poate ob- 


serva din acest rezumat al celor șase cuvântări. 


Sermo LXVII 


În prima omilie, Sfântul Petru îi îndeamnă pe 
catehumeni să ia aminte la modelul de rugăciune 
lăsat de Mântuitorul, Care ne-a învăţat să ne 
rugăm scurt, anticipând toate nevoile noastre 
în câteva cereri concentrate în puţine cuvinte 
($1). Toată făptura este, deopotrivă, înfricoşată 
şi uimită de generozitatea Creatorului, Care Se 
apropie cu dragoste și milostivire şi doreşte să ne 
fie şi Iată ($2). Localizarea Lui în ceruri are me- 
nirea de a ne aminti originea noastră și de a ne 
determina să ne înălțăm mai presus de existenţa 
noastră pur terestră ($3). Sfinţirea numelui se 
face prin armonizarea vicţii şi a faptelor noas- 
tre cu exigenţele calităţii de creştin ($4). Venirea 
Împărăției implică supunerea vieţii noastre lui 
Dumnezeu ($5), ceea ce se concretizează prin 
atingerea unei singure voințe a lui Dumnezeu, 


154 Kenneth Stevenson, Lizurgy and Interpretation. 

când toate dorinţele noastre corespund voii lui 
Dumnezeu ($6). Episcopul insistă asupra faptu- 
lui că cererea pâinii este statornicită de Mântu- 
itorul Hristos, chiar dacă poate părea o solicita- 
re oarecum trivială față de cele precedente, dar 
sensul ei ne descoperă că, fiind fii cerești, cerem 
pâinea cea cerească, care este însuși Hristos ($7). 
lertarea noastră este condiţionată de iertarea pe 
care o acordăm semenilor noștri, căci, „trecând 
altuia cu vederea, ţie îţi dai iertare” ($8). Ce- 
rem apoi ca Tatăl să ne îngrădească vieţile „ca să 
nu fim abandonaţi alegerii noastre” ($9). Răul 
este identificat cu diavolul, sursa tuturor relelor 
($10), iar în final suntem avertizaţi să nu isco- 
dim relaţia Tatălui cu Fiul, aşa cum fac arienii, 
căutând diferenţa dintre filiaţia naturală și cea 
adoptivă. Din contră, ar trebui să stăruim asupra 
minunii prin care până şi celor încă nebotezaţi li 
s-a încredințat acest mărgăritar de mult preţ al 
Rugăciunii domnești ($11). 


Sermo LXVIII 


Oamenii au toate motivele să fie uimiţi în 
> 

faţa făgăduinţelor dumnezeiești şi a darurilor 
primite şi cu atât mai mult se cuvine să se cu- 
tremure când sunt înfiaţi prin har de Dumne- 
zeu ($1). În consecinţă sunt eliberaţi de frică 
şi dobândesc starea de fii, postură din care Îl 
pot numi lată pe Dumnezeu ($2). Afirmăm 

natura cerească a Tatălui și, implicit, a obârşiei 
noastre ($3), iar numele Lui trebuie sfinţit şi 
confirmat în vieţile noastre ($4). Prin venirea 
Împărăției cerem ca însăși prezenţa dumneze- 
iască să domnească în noi ($5) şi împlinind voia 
Tatălui petrecem în pace şi armonie și stăruim 
în har ($6). Pâinea este vizzicum — merindea cu 
care ne hrănim pe calea vieţii până ne vom să- 
tura la însăși masa lui Hristos în eshaton ($7). 
lertarea păcatelor este condiţionată de manifes- 
tarea îngăduinţei față de semeni și doar iertând 
pe alţii putem cere cu încredere iertarea pro- 
priilor păcate ($8). Este esenţial să cerem să nu 
fim duși în ispită, adică să nu fim lăsaţi să ne 
încredem în puterile noastre și astfel abandonaţi 
de Dumnezeu ($9). Cerând izbăvire de cel rău, 
afirmăm, implicit, umilinţa și neputinţa noas- 
tră de a ne salva prin propriile puteri ($10). 
Acest dar nespus al Rugăciunii domneşti nu 
este încredinţat doar creștinilor botezați, ci şi 
catehumenilor, care încep încă de acum să se 
împărtășească de binecuvântările ce se revarsă 
asupra fiilor lui Dumnezeu ($11). 


Sermo LĂIX 


Dovezile iubirii lui Dumnezeu pentru noi 
sunt nenumărate și, cu toate acestea, El vrea să 
ne demonstreze acest lucru într-un chip și mai 
lămurit ($1). De aceea, de-a lungul istoriei S-a 

apropiat de om pe măsura credinţei și a puteri- 
lor lui spirituale de a-L vedea pe Dumnezeu, dar 
a mers și mai departe, asumându-Şi, de dragul 
omului, inclusiv suferințele și nedreptăţile lumii. 
Prin întrupare, Dumnezeu a venit în proximi- 
tate maximă de zidirea Sa şi a pecetluit această 
lucrare prin descoperirea Rugăciunii domneşti, 
oferindu-ne toate mijloacele care ne pot apropia 
pe noi de divinitate ($2). Spunând „Iatăl nos- 
tru”, admitem obârșia noastră cerească și calita- 
tea noastră de fii ($3), iar cerând sfinţirea nume- 
lui Său, așteptăm lucrarea puterii Lui în noi, care 
avem datoria de a-L cinsti prin viaţa şi faptele 
noastre ($4). Cerem venirea Împărăției pentru 
noi ca să ne putem alătura lui Dumnezeu, Care 
este veşnic nedespărțit de Împărăţia Sa ($5). Pu- 
terea de a-L numi pe Dumnezeu Iată a fost dată 
chiar și catehumenilor, fiind o dovadă a lucrării 


deosebite a harului ($6). 


Sermo LĂX 


Miraculoase sunt toate lucrările lui Dum- 
nezeu și totuși niciuna nu se poate compara cu 
întruparea Fiului și înfierea noastră de către Tatăl 
cel ceresc ($1). De aceea e și firească întoarce- 
rea noastră către E] și invocarea Celui care ne-a 
dat nenumărate dovezi pentru a-L recunoaşte 
drept Părintele nostru ($2). Încă dinainte de Bo- 
tez Îl putem invoca pe Tatăl, pe care ÎL numim 


156 


Omilii la Tatăl nostru 


ceresc pentru a ne aminti de originea noastră 
($3), şi cerem ca să se sfinţească numele Său, 
Care are puterea de a ne sfinţi pe noi ($4). Deşi 
avem încredințarea că Împărăţia lui Dumnezeu 
este înlăuntrul nostru, cerem să vină aievea şi 
astfel să înceteze stăpânirea morţii și a păcatu- 
lui ($5). Iocmai de aceea cerem împlinirea voii 
dumnezeiești și pe pământ, abolind influenţa 
diavolului ($6). Pâinea pe care o cerem este una 
cerească, prin care vom fi vii în eternitate dacă 
ne împărtășim continuu ($7). lertându-i pe se- 
menii noștri devenim măsura iertării pe care o 
vom primi și astfel ne iertăm pe noi înșine ($8). 
Dumnezeu nu ispiteşte pe nimeni, deci putem 
spune că El doar îi abandonează pe cei ce caută 
cu încăpățânare capcanele celui rău ($9), de al 
cărui meșteșug, în vătămarea sufletelor cerem să 
fim izbăviţi (910). În doar câteva cuvinte, Hris- 
tos ne-a predat o foarte cuprinzătoare metodă de 
a ne ruga, oferindu-ne toate mijloacele necesa- 
re pentru a obţine, în virtutea afecțiunii filiale, 
toate cererile de folos ($11). 


Sermo LĂXI 


Vrând să ceară un lucru oarecare, copilul îşi 
înduplecă părinţii cu rugăminţi simple şi scur- 
te, izvorâte din afecţiune, dar și din dorinţa de 
a le fi pe plac ($1). Şi noi, fiind făcuţi fii ai lui 


Dumnezeu-latăl şi împreună-moştenitori cu 

Mântuitorul Hristos ai Împărăției, avem dato- 
ria de a ne ruga cu simplitate Tatălui ca niște fii 
vrednici ($2). Dacă îndrăznim să-l numim „ la- 
tăl nostru”, o facem din îndemnul şi cu puterea 
Duhului Sfânt, pentru că altfel firea muritoare 
nu s-ar putea apropia de EI ($3). Şi noi avem 
datoria să cinstim şi să sfințim prin viaţa noastră 
numele lui Dumnezeu cel sfânt și înfricoşător 
până şi pentru puterile îngerești ($4), și cerând 
Împărăţia aşteptăm să vină vremea când va pieri 
diavolul și toată zidirea va împărăţi în slava lui 
Hristos ($5), iar prin suprapunerea voii cerești 
cu a noastră vom transfigura lumea, pământul 
devenind cer ($6). Nu există nicio contradicţie 
între îndemnul Mântuitorului de a nu căuta cele 
imediate și cererea pâinii, pentru că această hra- 
nă este Hristos Însuși, al Cărui Trup este frânt 
pentru păcatele noastre în fiecare zi, până ce vom 
dobândi desăvârşit, în ziua cea veșnică, hrana 
eternă ($7). Omul este rânduit săvârșitorul pro- 
priei iertări şi devine etalonul milostivirii de care 
se va împărtăşi la judecată ($8). De asemenea, 
ne rugăm ca nu cumva, fiind împinși de păcate, 
să ajungem în cursele ispitelor, iar Dumnezeu 
să ne abandoneze pentru că am căutat răul ($9), 
un rău generic care îl desemnează pe diavolul 
de care cerem să fim izbăviţi ($10). Şi cei ce se 
pregătesc de primirea Botezului sunt deja fii ai 
Bisericii și ai lui Dumnezeu prin credinţă, de 
aceea sunt îndemnați să se adreseze cu încredere 

Tatălui, de la care vor dobândi moștenirea tu- 
turor lucrurilor și cu care vor putea fi împreună 
veşnici, fără a fi vreodată puși în situaţia de a-și 
deplânge părintele defunct, precum fac copiii cu 
părinţii biologici ($11). 


Sermo LĂXII 


Natura omenească, slabă şi neputincioasă, 
este întotdeauna cuprinsă de groază la simţirea 
prezenţei dumnezeiești ($1), dar frica a fost în- 
lăturată de afecțiunea care se manifestă prin Ru- 
găciunea domnească ($2). Chemându-L Tată pe 
Dumnezeu, nu putem să nu ne mirăm de ico- 
nomia divină prin care am fost adoptați fii după 
har, dar în același timp ne obligăm să ne înălțăm 
sufletele și să ne armonizăm vieţile cu intenţiile 
Părintelui nostru ($3). Cerem sfințenia numelui 
ca acesta să stăruie în noi ($4), iar Împărăţia e) 
urmărim cu înfocare ($5). Unindu-se voia ce- 
rească cu cea de pe pământ, ajungem la o uni- 
ficare firească a noastră întreolaltă şi a noastră 
cu Dumnezeu ($6). Pâinea este Hristos, de 
care împărtăşindu-ne acum, vom fi săturaţi şi 
în eshaton ($7). Omul milostiv se întrece cu 
Dumnezeu Însuşi în manifestarea iubirii pen- 
tru ceilalți oameni, dar în același timp doreşte şi 
să I se dăruiască cât a dăruit la rândul Său ($8). 
Ne rugăm, de asemenea, ca să nu se deschidă 
înaintea paşilor noștri cursele ispitelor ($9) şi 

cerem ca Dumnezeu să ne izbăvească de rău şi 
să ne călăuzească la tot binele ($10). 


Subtext 


Dincolo de conţinutul moral şi doctrinar al 
acestor cuvântări se pot observa câteva detalii şi 
particularităţi specifice comunităţii din Ravenna 
la mijlocul veacului al V-lea. 

Întâi de toate avem textul rugăciunii âră/ 
nostru: 


Pater noster, qui es în caelis, 


sanctificetur nomen tuum. 


Veniat regnum tuum, 


fiat voluntas tua sicut in caelo et in terra. 


Panem nostrum cotidianum da nobis hodie. 


W|IB II |= 


Et dimitte nobis debita nostra, sicut et nos 
dimittimus debitoribus nostris. 


Et ne nos inducas în temptationem, 


sed libera nos a malo. 


Remarcăm la a doua cerere (vie împărăția 14) 
întrebuințarea formei „veniat”, în loc de mult mai 
popularul „adveniat”, pe care îl regăsim în ma- 
rea majoritate a variantelor latine ale Rugăciunii 
domneşti. Această substituție nu alterează sub ni- 
cio formă sensul rugăciunii, dar este o curiozitate 
şi poate fi marca unei predilecţii pentru simplita- 
te de care episcopul Ravennei obișnuia adesea să 
dea dovadă. Doar că, spre deosebire de „adveni- 

at”, care implică acţiunea de a veni, de a sosi, de a 
ajunge, verbul venio acoperă o paletă mai largă de 
nuanţe, precum ideea de a crește, de a se dezvolta. 

O altă particularitate o reprezintă prezenţa 
adjectivului „cotidianum” (de fiecare zi) ca atri- 
but pentru „pâinea noastră”, aşa cum apare în 
varianta consemnată în Jza/a sau Vers Latina, în 
vreme ce în Vu/gata găsim „supersubstantialem” 
(de subzistență)!. De altfel, și citatele vetero- 
testamentare, precum cele din Psalmi sau de la 
prorocul Avdie, capitolul 3, sunt redate tot după 
Vetus Latina. Aceasta este şi o dovadă a faptului 
că traducerea Sfintei Scripturi realizată de Feri- 
citul leronim (V/gaza), deşi cunoscută, încă nu 
era normativă. 

Un argument că Sfântul Petru apelează 
totuși și la Vulgata, și nu folosește doar versiu- 
nea de text din Verus Latina pentru Tărăl nostru, 
reiese şi din modul în care este formulată cea 
de-a şasea cerere, unde întâlnim structura „E 
ne nos inducas în temptationem” (în omiliile 67 
şi 72 apare „Et ne inducas nos în temptationem ”). 
Această versiune este specifică V//garei. Conclu- 
zia logică impusă de acest melanj de termeni și 
formulări în Rugăciunea domnească ar fi acela 
că la Ravenna, în prima jumătate a veacului al 


155 În mod straniu, Fericitul Ieronim întrebuinţează „su- 
persubstantialis” doar în versiunea mateiană a Rugăciunii 
domnești, în vreme ce în pasajul paralel din Evanghelia 
de la Luca lasă pe mai departe guotidianurn. 

V-lea, circula o variantă proprie a rugăciunii 74- 
tăl nostru, care era în uzul liturgic şi pe care Sfân- 
tul Petru o folosește în virtutea tradiţiei locale 
deja conturate. 

Pe dealtă parte, esteinteresantă întrebuințarea 
verbului inZuco'5 fără alte construcții explicati- 
ve, cum găsim de obicei în tradiţia latină, care 
cunoaște 3 tipuri de variaţiuni sau adaosuri la 
această cerere. A.].B. Higgins!” le clasifica astfel: 
1. interpolarea atributivei „pe care nu o putem 

suport/îndura” (quam ferre non possumus) 


15 Fericitul Augustin folosește infero cu un sens similar: 
„Sexta, inquit, petitio: Et ne nos inferas in tentationem. 
Nonnulli codices habent, Inducas, quod tantumdem 
valere arbitror. Nam ex uno Graeco quod dictum est, 
eioeveykns, utrumque translatum est. Multi autem pre- 
cando ita dicunt: Ne nos patiaris induci in tentationem, 
exponentes quomodo dictum sit, Inducas: non enim per 
seipsum inducit Deus; sed induci patitur cum quem suo 
auxilio deseruerit, ordine occultissimo ac meritis. Causis 
etiam saepe manifestis dignum iudicat ille quem deserat 
et in tentationem induci sinat. Aliud est autem induci 
in tentationem, aliud tentari: nam sine tentatione pro- 
batus esse nemo potest, sive sibi ipsi, sive alii. Non ergo 
hoc oratur, ut non tentemur; sed ut non inferamur in 
tentationem; tamquam si quispiam, cui necesse est igne 
examinari, non oret ut igne non contingatur, sed non 
exuratur. Inducimur enim, si tales inciderint, quas ferre 
non possumus”. De sermone Domini în monte, 34, PL 
34:1282. 

157 A.].B. Higgins, „ Lead Us not into Temptation: Some 
Latin Variants”, în 7Pe Journal of Theological Studies, vol. 
46, nr. 183/184 (1945), p. 179-183. 

determinată de substantivul „ispită”, cum 
găsim la Sfântul Ilarie de Pictavium (non de- 
relinquas nos in temptatione, quam sufferre 
non possumus)!5%, Sfântul Ambrozie de Mi- 
lano (et ne patiaris induci nos in tentatio- 
nem, quam ferre non possumus)!* și Ferici- 
tul leronim (ne inducas nos in tentationem, 
quam ferre non possumus)!%. 

2. Interpolarea verbului pazior, de care este 
determinat înduco, inclus într-un nomina- 
tivum cum infinitivo, având sensul de „nu 
îngădui să fim duşi în ispită”, cum găsim la 
Tertulian (ne nos inducas in temptationem, 
id est, ne nos patiaris induci, ab eo utique 
qui temptat)!“!, Sfântul Ciprian (et ne pati- 
aris nos induci in temptationem)'*? și Sfân- 
tul Ambrozie (et ne patiaris induci nos in 
tentationem, quant ferre non possumus)!%%. 


155 Sfântul Ilarie de Pictavium, Zractatus în psalmum 
CĂVIII, 15, edit. A. Zingerle, CSEL 22, Viena, 1891, 
p. 369. Textul este completat de precizarea: „Fidelis 
este Deus, qui non permittat nos temptari supra quam 
possumus”. 

159 Sfântul Ambrozie de Milano, De Sacramentis, V. 4, 
29, PL 16:473. 

1% Jeronim, In Ezechielem, XLVIII.16, PL 25:485. 

'5! “Tertulian, De Orazione, 8, CSEL 20, p. 186. 

1% Sfântul Ciprian al Cartaginei, De Dominica Oratione, 
25, CSEL 3.1, p. 285. 

1% Sfântul Ambrozie de Milano, De Sacramentis, V. 4, 29, 
PL 16:473: „et ne patiaris induci nos in tentationem, sed 

3. Înlocuirea verbului induco cu derelinguo sau 
relinquo, cum am văzut deja la Sfântul Ila- 
rie, având sensul de abandon: „nu ne lăsa pe 
noi în ispită . 

Fără să apeleze la vreunul dintre aceste ada- 
osuri, parafrazări sau substituiri, Sfântul Petru 
Chrysologul îi conferă verbului în4zco sensul 
de abandon, așa cum găsim explicit menţionat 
în tâlcuirile sale (LXVII.9, LXVIII.9, LXX.9, 
LXXI.9), arătând că prin cuvintele „ne duce” 
înţelegem de fapt că Dumnezeu nu face decât 
să-i lase pradă propriului arbitru (LXVII.9) şi 
prea marii lor îndrăzneli (LXVIII.9) „pe cei ce 
merg cu încăpățânare spre laţurile ispitelor” 
(LXX.9) şi îi abandonează „pe cei ce aleargă spre 
păcat” (LXXI.9). 

Urmând acestei linii de interpretare, în ulti- 
mele decenii, în Biserica Romano-Catolică s-au 
putut constata modificări ale textului scripturis- 
tic, cum a fost, în limba spaniolă, trecerea de la 
„no nos metas en tentaci6n” la „no nos dejes caer 
en tentaci6n” (NVI, 1984) sau, ceva mai moder- 
na formă, „No permitas que cedamos ante la ten- 
taci6n” (NTV, 2010). Acest înţeles a fost adop- 
tat și la Conferinţa episcopilor italieni din anul 
2002, care a revizuit textul Rugăciunii domnești, 


libera nos a malo. Vide quid dicat: et ne patiaris induci 
nos în tentationem, quam ferre non possumus. Non dicit: 
non inducas in tentationem, sed quasi athleta talem vult 
tentationem quam ferre possit humana conditio”. 

publicat în Biblia editată în 2008, înlocuind ce- 
rerea „non ci indurre in tentazione” cu varianta 
„non abbandonarci alla tentazione”. Această va- 
riantă a fost inclusă din 2019 și în noua ediţie de 
Messale Romano. În decembrie 2017, episcopatul 
francez a operat o modificare similară a traduce- 
rii franceze, înlocuind forma „ne nous soumets 
pas ă la tentation” cu „ne nous aisse pas entrer 
en tentation”!“. La 25 ianuarie 2018, episco- 
patul german a refuzat să modifice textul, invo- 
când motive de ordin exegetic, liturgic şi ecu- 
menic. Aceștia au argumentat că actuala formă 
exprimă mai bine convingerea că suntem purtaţi 
şi răscumpăraţi de Atotputernicul Dumnezeu'%. 
Revenind la cuvântările Sfântului Petru 
Chrysologul, mai trebuie să insistăm asupra 
momentului tâlcuirii Rugăciunii domnești, pla- 
sat înaintea administrării Botezului în Sâmbăta 
Mare sau în noaptea de Înviere. În acest sens 
avem la dispoziţie câteva mărturii interne: 


'* Hannah Brockhaus, „Holy See confirms changes to 
Italian liturgical translation of Our Father, Gloria”, în 
Catholic News Agency (7 June 2019) htrps://wrww.catho- 
licnewsagency.com/news/holy-see-confirms-changes-to- 
italian-liturgical-translation-of-our-father-gloria-63355 
(10 februarie 2021). 

1% Greg Daly, „German hierarchy resists temptation to 
change Our Father translation”, în Jr;sh Cazolic (26 Ja- 
nuary 2018). https://wwww.irishcatholic.com/german-hi- 
erarchy-resists-temptation-change-father-translation/ (10 
februarie 2021). 

a) iniţierea în sensurile rugăciunii Jar] nos- 
tru pare să completeze rezumatul doctrinar sau 
traditio symboli, care s-ar fi petrecut cu puţin 
timp înainte: „Aţi auzit cele ce trebuie crezu- 
te, preaiubiţi fraţi, (şi acum) ascultați modelul 
Rugăciunii domnești” (LXVII.1)'%. Totuşi, ur- 
mătoarea cuvântare (LXVIII.3) pare să indice 
că este ţinută curând după re44itio symboli sau 
reproducerea/rostirea solemnă în faţa episcopu- 
lui a mărturisirii de credinţă de către catehumen 
împreună cu nașul său în Vinerea Mare: „lată cât 
de grabnic este răsplătită mărturisirea credinţei, 
îndată ce tu Îl mărturiseşti pe Dumnezeu, Tatăl 
unicului Fiu, tu însuţi ești adoptat ca fiu al lui 
Dumnezeu- latăl, ca să fii moştenitor al ceru- 
lui”. Ceva şi mai explicit este următorul pasaj 
din Sermo LXXI: „lată întreita mărturisire a Ire- 
imii v-a înălţat pe voi din robia pământească la 
(starea de) odraslă cerească. Iată, credinţa care l-a 
numit pe Dumnezeu Iată, astăzi, l-a făcut Tată 
pentru voi pe Dumnezeu. lată, glasul care L-a 
mărturisit pe Fiul lui Dumnezeu v-a adoptat şi 
pe voi ca fii ai lui Dumnezeu. lată, credința care 
l-a proclamat Dumnezeu pe Duhul v-a schimbat 
pe voi din esenţa muritoare a cărnii în esenţa vie 
a spiritului” ($2); 

b) Repetiţia lui „hodie” în exordiul cuvân- 


tărilor (LXVII.I, LXVIII.I, LXX.1, LXXII.1) şi 


16 Invitaţie foarte asemănătoare celei folosite de către 
Fericitul Augustin în Sermo 58, 1.1, și Sermo 59, I.L. 

în cuprinsul lor (LXVIII.2, LXIX.3, LXXI.2x2, 
LXXI.1 1x3) indică, dincolo de prezentul litur- 
gic — acel „astăzi” etern —, un eveniment special 
concret, cu o semnificaţie aparte pentru catehu- 
meni: „astăzi ești arătat mlădiţă dumnezeiască 
[...] Astăzi este ziua înfierii, astăzi este vremea 
făgăduinţei” (LXXI.11). Inevitabilitatea Bote- 
zului, săvârşit îndată după rostirea predicii, este 
sugerată şi de graba cu care Sfântul Petru îşi 
curmă argumentaţia: „timpul nu îmi îngădu- 
ie să stărui prea mult asupra acestei frici: avân- 
tul naşterii cerești a celor ce se nasc nu poate fi 
oprit” (LXXII.2); 

c) evidenţierea calităţii de moştenitori („hae- 
res” şi „cohaeres”) ai Împărăției cerurilor pe care 
o dobândesc ascultătorii, evident că în urma Bo- 
tezului (LXVII.2, LXVIIL.3, LXX. 1-2, LXXI.2); 

d) frecventele menționări ale catehumenilor 
şi apelul la imaginea pruncilor încă nenăscuţi ce 
pot încă din pântece să ÎL numească Tată pe Dum- 
nezeu, rostind Zâză/ nostru (LXVIL.I1, LXVI- 
I[.3.11, LXXII.2): „Nimeni să nu se minuneze 
că cel încă nenăscut Îl numește Tată” (LXIX.6, 
LXX.3) sau „cel încă nenăscut Îl cheamă pe Iată, 
cere sfinţirea, revendică Împărăţia, dă legi celor 
pământești, face egale voile pământeşti cu cele 
cerești” (LXVIII.11). Totuşi nu trebuie să uităm 
că această rugăciune ar fi putut fi încredințată doar 
catehumenilor ce se pregăteau de luminare, deci 
tot cu puţin timp înainte de primirea Botezului. 

Kenneth Stevenson considera că putem citi 
printre rânduri resemnarea Sfântului Petru în 
faţa realităţii pastorale: aceea că disciplina bap- 


tismală pe care o moștenise decăzuse!“ 


şi de ace- 
ca devansează rraditio orationis dominicae. Con- 
comitent, este un argument că, în acest stadiu 
avansat al catehumenatului, cei încă nebotezaţi 
se rugau spunând rugăciunea 7â/ă] nostru. Ast- 
fel, pruncii lui Dumnezeu participă încă din 
pântece pe deplin la darurile de care se bucură 
cei gata născuţi prin baia Sfântului Botez. 

Roy Hammerling este de părere că episco- 
pul Ravennei a simţit nevoia să-și apere poziţia 
teologică inovatoare și de a aceea face trimitere la 
trei exemple biblice în apărarea afirmației sale că 
şi catehumenii nebotezaţi participă pe deplin la 
16%. Petru Chryso- 


logul aminteşte aici reacţia Sfântului loan Bote- 


viitoarea lor înfiere prin Botez 


zătorul care îşi recunoaște Ziditorul încă dinain- 
te de a avea conştiinţă de sine (LXIX.6, LXX.3, 
LXXII.3) şi lupta ce se dă între gemenii Fares şi 
Zara în pântecele Tamarei (LXXII.3), respectiv 
între lacov și Esau (Edom) în pântecele Rebecăi 
(LXIX.6, LXX.3, LXXIL.3). În viziunea Sfântu- 
lui Petru, filiaţia şi, implicit, posibilitatea de a-L 
numi pe Dumnezeu lată nu este condiţionată 
de naştere, ci de chiar zămislirea lor în pânte- 


1% Kenneth Stevenson, Liturgy and Interpretation. 
'% Roy Hammerling, 7he Lords prayer, p. 75-76. 

cele Bisericii. Roy Hammerling concluzionează 
că a finele secolului al IV-la și începutul celui 
următor există o perioadă de schimbare a atitu- 
dinii episcopilor faţă de includerea Rugăciunii 
domnești în catehezele prebaptismale, cum o face 
Fericitul Augustin argumentând că âză/ nostru 
este sămânţa care încolțeşte în sufletele catehu- 
menilor, pentru a se naște, prin Botez, creștini și 
fii îndreptăţiţi să-L numească Iată pe Dumne- 
zeu“. Fără îndoială, Petru Chrysologul s-a con- 
fruntat și el cu provocările pastorale de la sfârșitul 
Antichității și a devansat transmiterea „rugăciunii 


170 în Postul Mare, înainte de adminis- 


perfecte” 
trarea Botezului, pentru a servi drept „model şi 
regulă” pentru toate rugăciunile pe care aveau să 
le înalțe de acum „cei spre luminare”. 

Aparent simple în formă și în conţinut, 
cele șase omilii la 7âză/ nostru ale Sfântului Pe- 
tru Chrysologul reprezintă o suită de tâlcuiri pe 
măsura Rugăciunii domnești: un veritabil „com- 
pendiu al învățăturilor lui Hristos”, restrâns 
pentru a nu solicita memoria învăţăceilor, şi un 
suport eficient pentru a deprinde degrabă ceea 


ce este necesar unei credinţe simple". 


'% Ibidem, p. 77. 

170 Simon Kistemaker, „Lord's Prayer in the First Cen- 
tury”, în Journal of the Evangelical Theological Society, vol. 
21: 4 (1978), p. 328. 

1! Sfântul Ciprian al Cartaginei, De Dominica Oratione, 
28; CSEL 3.1, p. 286-287. 

Aceste cuvântări, redate acum integral în 
limba română'??, ne pun în vedere că 7â7ă/ nos- 
tru este nu doar un exemplu de comunicare cu 
Dumnezeu, ci şi un model de a ne raporta la El, 
de a relaţiona cu EI, accentuând calitatea Lui de 
Tată iubitor şi a noastră de copii ai Săi. Deși îi 
neglijăm conţinutul, rostit la repezeală și meca- 
nic, rugăciunea 7âză/ nostru ne reamintește de 
fiecare dată cine este Dumnezeu pentru noi şi 
cine ar trebui să fim noi în relaţie cu EL, reîm- 
prospătând în noi convingerea că a deveni fiii Săi 
după har este un adevărat privilegiu. 


Sursa 

Traducerea din latină a fost realizată după 
ediţia critică publicată în volumul Petrus Chry- 
sologus, Sermonurn collectio a Felice episcopo pa- 
rata, sermonibus extravagantibus adiectis, edit. 
Alejandro Olivar, în coll. Corpus Christianorum 
Series Latina (CCSL) 24A, p. 402-433, reluată 
în Opere di San Pietro Crisologo. Sermoni, vol. 
2 [63-124], edit. Gabriele Banterle, Bibliote- 
ca Ambrosiana/Citta Nuova Editrice, Milano/ 
Roma, 1997, p. 40-78. 

găsim și la Pr. Dr. Vasile Vlad, Comenrariile patristice la 
Tatăl nostru, p. 435-462. 

Omilia a LXVII-a 
Întâia despre Rugăciunea domnească 


|. Aţi auzit cele ce trebuie crezute, preaiubiţi 
fraţi, (şi acum) ascultați modelul rugăciunii 
domnești. Hristos, Cel care a vrut să împlineas- 
că grabnic cele cerute, ne-a învăţat să ne rugăm 
scurt. Oare ce nu va da celor ce cer EI, Care S-a 
dat pe Sine celor ce nu I-au cerut acest lucru? 
Sau cât va întârzia să răspundă Cel care antici- 
pează în cererile alcătuite dorinţele celui ce se 
roagă? Îngerii sunt uimiţi, cerul se minunează, 
pământul se înspăimântă, carnea nu poate îndu- 
ra, auzul nu pricepe, mintea nu poate cuprinde, 
toate făpturile nu pot suporta ceea ce trebuie 
auzit astăzi. Eu nu îndrăznesc să spun, (dar) nu 
pot să tac. Dumnezeu să vă dăruiască (puterea) 
ca și voi să puteţi și asculta și rosti (rugăciunea). 

2. Oare ce este mai înfricoșător: faptul că 
Dumnezeu S-a pogorât pe pământ sau că v-a 
dat pe voi cerului? Că a intrat în tovărășia căr- 
nii sau că vă face pe voi să intraţi în comuniu- 
ne cu dumnezeirea? Că acceptă EI însuși moar- 
tea sau că v-a smuls pe voi din moarte? Că El 
însuşi Se naște în starea voastră de robie sau că 

vă naşte pe voi liberi prin Sine? Că primeşte să- 
răcia voastră sau că vă face pe voi moştenitorii 
Săi, împreună-moștenitorii Unicului Său (Fiu)? 
Cu siguranţă, mai înfricoşător este faptul că 
pământul a fost mutat la cer, faptul că omul este 
preschimbat în dumnezeire, faptul că starea de 
robie are drepturile puterii absolute. Dar oricare 
ar fi motivul înfricoșării, totuşi faptul menţionat 
nu este luat în considerare din pricina motivului, 
ci a Celui ce-l poruncește. Să ne apropiem, fii- 
lor, de Cel pe Care milostivirea ÎL strigă, iubirea 
ÎI atrage, afecțiunea ÎL invită. Cele dinlăuntru Îl 
simt pe Dumnezeu ca Iată, glasul răsună, limba 
grăieşte, duhul strigă; tot ce e în noi răspunde 
harului, nu fricii, pentru că L-a preschimbat pe 
judecător în Iată, [întrucât și] EI a vrut să fie 
iubit, nu temut. 

3. Tatăl nostru, Care eşti în ceruri (Pater nos- 
ter, qui es în caelis). Când spui aceasta, să nu 
consideri astfel ca și cum EI nu ar fi pe pământ, 
să nu-L concepi astfel ca și cum Cel care a cu- 
prins toate ar fi limitat într-un loc. Ci înţelege 
că din cer este stirpea ta, al cărui Iată este cre- 
zut în cer, și străduiește-te să răspunzi Sfântului 
Tată vieţuind în sfinţenie. Fiu al lui Dumnezeu 
se dovedeşte pe sine cel care nu este întunecat de 
greșelile omenești, [ci] strălucește prin virtuțile 
dumnezeieşti. 

4. Sfintească-se numele Tău (Sanctificetur no- 
men tuum). Noi suntem neam al Aceluia pe care 

Îl recunoaştem și prin nume. Ne rugăm deci ca 
numele Lui, care în Sine și prin Sine este sfânt, să 
se sfinţească în noi. De fapt numele lui Dumne- 
zeu fie este cinstit prin lucrarea noastră, fie este 
hulit prin faptele noastre. Ascultă-l pe apostolul 
ce zice: Numele lui Dumnezeu, din pricina voas- 
tră, este hulit între neamuri (Rm 2, 24). 

5. Vie împărăția Ia (Veniat regnum tuum). 
Dar când nu a împărăţit Dumnezeu? Cerem deci 
ca Cel care a împărăţit întotdeauna prin Sine să 
împărăţească acum în noi, ca și noi să putem 
împărăţi în El. A domnit diavolul, a domnit pă- 
catul, a domnit moartea, și (firea) muritoare a 
fost timp îndelungat captivă. Deci, împărăţind 
Dumnezeu, cerem să piară diavolul, să dispară 
păcatul, să moară moartea, să fie luată prizonieră 
captivitatea, ca noi să împărăţim liberi în viaţa 
veşnică. 

6. Fie voia a, precum în cer, așa şi pe pământ 
(Fiat voluntas tua sicut în caelo et in terra). Aceas- 
ta este Împărăţia lui Dumnezeu, când în cer și 
pe pământ este o singură voie a lui Dumnezeu, 
când în toţi oamenii Dumnezeu este mintea, 
Dumnezeu trăiește, Dumnezeu lucrează, Dum- 
nezeu împărăţeşte, Dumnezeu este totul, ca po- 
trivit acelui (cuvânt) al apostolului să fie Dum- 
nezeu zoate în noi toți (Col 3, 11). 

7. Pâinea noastră cea de toate zilele dă-ne-o 
nouă astăzi (Panem nostrum cotidianum da no- 
bis hodie). Cel care ni S-a dat nouă prin Tatăl, 

Care ne-a adoptat pe noi drept fii, Care ne-a 
făcut moștenitori ai lucrurilor (Sale), Care ne-a 
ridicat pe noi prin nume, Care a dat pentru noi 
cinstea și Împărăţia Sa, (Acela) însuși a stator- 
nicit să cerem pâinea de fiecare zi. În Împărăţia 
cerului, între darurile divine ce (poate) cere să- 
răcia omenească? Oare un Iată atât de bun, atât 
de iubitor, atât de generos nu ar oferi pâine fii- 
lor care i-ar cere-o? Și unde e acel (îndemn): Vz 
vă îngrijiţi de ce veti mânca sau ce veți bea sau 
cu ce vă veți îmbrăca (Mt 6, 31). Astfel, (acum) 
poruncește să ceri lucrul la care interzicea să te 
gândeşti? [Ce poruncă] să ţinem?" Tatăl ceresc 
ne încurajează ca noi, fiii cereşti, să cerem pâinea 
cerească. (Hristos) Însuşi a zis: E snt pâinea 
care s-a pogorât din cer (În 6, 51). El Însuşi este 
pâinea, Cel care S-a sădit în fecioară, dospit în 
carne, frământat prin patimire, copt în cuptorul 
mormântului, păstrat nealterat în biserici, ofe- 
rit pe altare, Cel care oferă zilnic hrană cerească 
credincioșilor. 

8. Și ne iartă nouă greșeşile noastre, precum şi 
noi iertăm greșiților noştri (Et dimitte nobis debita 
nostra, sicut et nos dimittimus debitoribus nostris). 
Omule, dacă nu poți fi fără de păcat și vrei să ţi 


175 Am citit guid tenemus în loc de guatenus. A se vedea şi 
G. Bohmer, Des Peiligen Kirchenlehrers Petrus Chrysologus 
Erzbischofs von Ravenna ausgewăblte Predigten. Aus dem 
Lateinischen iibersetz, BKV 43, Verlag Kâsel & Pustet, 
Kempten-Miinchen, 1923, p. 78. 

se ierte întotdeauna, iartă și tu întotdeauna; iar- 
tă atâtea câte vrei să ţi se ierte; iartă tu, de atâtea 
ori, de câte ori vrei să fii iertat; ba chiar, întrucât 
vrei să ţi se ierte tot, iartă tot. Omule, înţelege 
că trecând altuia cu vederea, ţie îţi dai iertare. 

9. Si nu ne duce pe noi în ispită (Et ne indu- 
cas nos în temptationem). Pentru că, în acest veac 
viaţa însăşi este ispită. Incercare, zice, este viața 
omului (lov 7,1). Ne rugăm deci ca să nu fim 
abandonaţi alegerii noastre, ci în orice lucrare 
(Iatăl) să ne îngrădească pe noi cu afecțiunea 
părintească și să ne întărească pe calea vieţii prin 
îndrumarea cerească. 

10. Ci ne izbăveşte de rău (Sed libera nos a 
malo). De care rău? Desigur că de diavolul, de la 
care provine orice rău. Ne rugăm să fim izbăviţi 
de rău pentru că cel care nu se abţine de la rău 
nu poate să se bucure de bine. 

11. De ce mai iscodim cele despre Fiul lui 
Dumnezeu, Care rămâne întotdeauna în taina 
Tatălui, dacă până și cei încă nenăscuţi, dacă 
cei cuprinși încă în pântece cer pâinea, aşteaptă 
Împărăţia? Dacă Biserica îi naşte, nu este un lu- 
cru raţional, ci este o taină cerească. Cum ar pu- 
tea raţiunea omenească să înţeleagă cum S-a aflat 
Fiul lui Dumnezeu în Dumnezeu Tatăl? Nu tre- 
buie, nu trebuie judecată dumnezeirea în mod 
omenesc. Ai auzit (vorbindu-se) despre Dum- 
nezeu: nu cugeta pământește, nici omenește. Ai 
auzit (vorbindu-se) despre Tatăl lui Hristos: cre- 

de că (paternitatea) aceasta (este) prin substanţă. 
Ai auzit (vorbindu-se) despre Iatăl tău: crede 
că (paternitatea) aceasta (este) prin har. Acela 
(Hristos) a fost considerat Fiu din întotdeauna 
[prin natura consubtanţială], ţie doar ţi s-a dat 
să fii fiu [prin har]. Deci astfel te ştii pe tine fiu, 
(dar) neuitând că ești rob. Prin urmare, bucură- 
te că (ai fost) readus la asemănarea lui Hristos, ca 
să cunoşti că ești întotdeauna supus lui Hristos. 

Omilia a LĂVIII-a 
A doua despre Rugăciunea domnească 


1. Condiţia muritoare, însoţirea pământeas- 
că, substanţa noroioasă, suspendată între viaţă 
şi moarte, tocită prin truda nesigură, consuma- 
tă de pedepse, supusă prin natură putrezirii, nu 
reuşeşte să înţeleagă, nu e în stare să aprecieze, 
nu cutează să-și imagineze, se teme să creadă ceea 
ce astăzi este silită să mărturisească. Slăbiciunea 
omenească nu poate găsi motivul pentru care ar 
fi meritat atâta har al darurilor lui Dumnezeu, 
aşa mulțime de făgăduințe și generozitate a da- 
rurilor. Cred că profetul Avacum văzuse aceasta 
cu ochii minţii când, cuprins de atâta spaimă 
din cele auzite, este astfel mânat de frică când 
zice: Doamne, am auzit auzul Lău şi m-am temut, 
am cugetat la lucrările Tale şi m-am înspăimân- 
tat (Avc 3, 2). S-a temut de ceea ce a auzit, nu 
pentru că un astfel de profet L-a ascultat doar 
atunci pe Domnul, ci pentru că atunci slujitorul 
Îl descoperă pe Domnul său și L-a auzit schim- 
bat în Tată, nici nu s-a spăimântat contemplând 
zidirea acestei lumi, alcătuită astfel armonios din 
elemente diferite, ci pentru că, socotind atunci 

lucrările atât de mari ale bunătăţii (divine) spre 
sine, a fost cuprins de cutremurul uimirii și de 
frică. Am cugetat, zice, la lucrările tale şi m-am 
înspăimântat (Avc 3, 2). Este uimit (văzându-se) 
atunci pe sine adoptat ca fiu, după ce pierduse 
încrederea aceleiași servituți. 

2. În sfârşit, ca să ştiţi că profetul, eliberat 
într-un anume fel prin frică prin acest dar, a 
înţeles din auzirea cerească iubirea acestei rugă- 
ciuni, pe care dumnezeirea o revarsă asupra voas- 
tră astăzi şi o face cunoscută, (fapt) pentru care 
a spus din nou: M-am păzit, zice, şi s-a înspăi- 
mântat lăuntrul meu la glasul rugăciunii buzelor 
mele (Avc 3, 16). După ce simţise o astfel de ge- 
nerozitate a darului divin, (profetul) s-a păzit ca 
să nu se arate pe sine încă o dată, ca în paradis, 
un dușman, un inamic sau tâlhar. Devine mai 
alert, devine un paznic mai atent pentru sine, 
acela care, după pierderea unui privilegiu atât de 
mare, a simţit că a aflat comoara cerească, cum 
spune Pavel: Purtăm comoara aceasta în vase de 
lut 2 Co 4, 7). M-am păzit şi s-a înspăimântat 
lăuntrul meu (Avc 3, 16). Prin „lăuntru” profetul 
numește aici adâncul inimii, pentru că, precum 
stomacul este hrănit și umplut cu alimente, ast- 
fel şi inima este hrănită și umplută prin simţiri. 
Și s-a spăimântat lăuntrul meu la glasul rugăciu- 
nii buzelor mele (Avc 3, 16). Dacă înţelegerea 
inimii turnase glas în gură și a dat buzelor cu- 
vinte, de ce se înspăimântă de jurămintele sale, 

de dorinţele sale, de ceea ce trebuia cerut? [Se 
înfricoşează] pentru că nu vorbise la îndemnul 
inimii sale, ci din inspiraţia Duhului dumne- 
zeiesc. Ascultă-l pe Pavel care spune: A zrimis 
Dumnezeu pe Duhul Fiului Său în inimile noastre 
care strigă: Avva, Părinte! (Ga 4, 6). Ltansmiţând 
spre cele dinlăuntru acea auzire, el se minunează 
că a dobândit atât, și s-au spăimântat toate cele 
dinlăuntrul omului. Pe merit a adăugat: și 2 în- 
trat tremur în oasele mele (Avc 3, 16). Pentru că 
înseşi cele dinlăuntru ale profetului s-au tulbu- 
rat. Și sub mine, zice, puterea mea e agitată (Avc 
3, 16). Ce înseamnă „sub mine”? Cât timp omul 
însuși și același, ridicat deja la înălţime prin har, 
zăcea dedesubt prin natura iniţială, nu putea nici 
puterea pământească să suporte puterea cereas- 
că. Muntele Sinai fumega deja când Dumnezeu 
a coborât în munte spre a da Legea; ce ar fi tre- 
buit să facă carnea când a coborât Dumnezeu 
în carne aducând laolaltă harul cu carnea? Vine 
Tatăl pentru că omul (nu avea puterea) să-L pri- 
mească pe Dumnezeu, nici slujitorul pe Stăpâ- 
nul, și pentru că este credincios în cuvintele Sale 
(Ps 114, 13) Cel care a spus: Deschide gura ta şi 
o voi umple pe ea (Ps 80, 11), deschideţi acum 
gurile voastre, ca să se umple printr-o asemenea 
rugăciune și de un asemenea strigăt: 

3. Tatăl nostru, Care eşti în ceruri (Pater nos- 
ter, qui es în caelis). Unde sunt cei ce nu se încred 
în făgăduinţa lui Dumnezeu? lată cât de grabnic 

este răsplătită mărturisirea credinţei, îndată ce 
tu ÎL mărturiseşti pe Dumnezeu, Tatăl unicului 
Fiu, tu însuţi ești adoptat ca fiu al lui Dumne- 
zeu- atăl, ca să fii moștenitor al cerului, (tocmai 
tu) care ai fost socotit (vrednic) de exil în paradis 
şi pe pământ; și de aceea acum spui Jzză/ nostru 
Care eşti în ceruri, pentru că odinioară ţi-a fost 
tată (Adam), cel care te-a dezlegat în tină, cel ce 
te-a dus pe tine și te-a târât spre temnița iadu- 
lui. Cel care afirmă natura cerească a lui Dum- 
nezeu- Tatăl nu cunoaște pământul, nu cunoaște 
iubirea cărnii, nu-L caută pe Tatăl în praf şi nu 
permite în sine vreo toleranță a păcatului. Cel 
care se consideră pe el fiul lui Dumnezeu, prin 
lucrare, viaţă, purtare, cinste să răspundă unei 
astfel de obârșii, ca nu coborând din nou la cele 
pământeşti să se îndrepte spre însăși ofensa unui 
astfel de Părinte. 

4. Sfintească-se numele Tău (Sanctificetur no- 
men tuum). Dacă numele lui Hristos (dă) vedere 
orbilor, alergare șchiopilor, sănătate slăbănogilor 
aflaţi în diferite neputinţe, viaţă morţilor, și te 
sfințește pe tine însuţi și toată făptura, în ce fel te 
rogi tu, omule, și ceri sfinţenia numelui însuși? 
Pentru că de la Hristos eşti numit creştin și, prin 
urmare, ceri ca privilegiul unui astfel de nume să 
fie întărit în tine cu consecinţele cuvenite. 

5. Vie împărăția Ta (Veniat regnum tuum). 
Cel ce păstrează astfel întru puterea Sa veniri- 
le Lui, Acela poruncește devotament, pretinde 

cereri și caută pretutindeni rugăciuni. Credin- 
cios este acel soldat care însetează de prezenţa 
împăratului său, tânjeşte după împărăție, cere 
şi doreşte cu ardoare victoriile. Dar tu ceri aici 
ca Acela care va împărăţi să vină pentru tine şi 
în tine, în care diavolul (şi-a făcut) fortăreață, 
moartea stăpânire, în care până și infernul a avut 
şi îşi păstrează puterea. Deci să ne rugăm, prea 
iubiţilor, ca Hristos să domnească întotdeauna 
în ostașul său, ca ostașul să biruie întotdeauna 
în împăratul său. 

6. Fie voia Ta, precum în cer așa şi pe pă- 
mânt (Fiat voluntas tua sicut în caelo et în terra). 
Fericită acea zi care unește, alătură și face ega- 
le voile pământești cu cele cerești, ca să fie una 
şi aceeași voinţă între naturile diferite. Aceasta 
este pace sigură, armonie neclintită, stăruind 
prin har, când, prin rânduiala unicului Domn, 
(provenind) din familii diferite, firea devine una 
prin voinţă şi aceeași (voinţă) este descoperită și 
prin simţire. 

7. Pâinea noastră cea de toate zilele dă-ne-o 
nouă astăzi (Panem nostrum cotidianum da nobis 
hodie). Cine ar cere pâinea vremelnică după (ce a 
cerut) Împărăția cerească? Dar (Hristos) vrea ca 
noi să cerem merindea zilnică a pâinii în taina Tru- 
pului Său, de unde am ajunge din această zi în ziua 
cea veșnică și la însăși masa lui Hristos, încât de 
vom Începe aici gustarea (vom putea) să primim 
mai târziu acolo plenitudinea și toate săturările. 

8. Și ne iartă nouă greșeşile noastre, precum şi 
noi iertăm greșiților noştri (Et dimitte nobis debita 
nostra, sicut et nos dimittimus debitoribus nostris). 
Cel ce cere aceasta și nu slăbește datoriile, acela 
se învinuiește pe sine prin chiar rugăciunea sa. 
Celui care cere ca să îi fie astfel dată (iertarea), 
i se iartă atât cât iartă el însuși și dă după voia 
Domnului şi ÎL invită pe Dumnezeu în acest fel 
la înţelegere. Şi îi este oferită (iertarea) celui care 
o oferă altuia, atât cât socotește pentru el însuși. 
Totuşi, fraţilor, trebuie să fie iertate nu doar da- 
toriile materiale, ci [şi datoriile] tuturor prici- 
nilor, vinelor, greșelilor. Omule, orice ai putea 
întâmpina iartă altuia când s-ar întâmpla să-ţi 
greşească. Cel care trece cu vederea de bunăvoie 
celui ce greșeşte cere cu încredere iertarea păca- 
tului său. 

9. Și nu ne duce pe noi în ispită (EL ne nos 
inducas în temptationem). Este nevoie ca mulţi 
să ceară aceasta în multe feluri, fraţilor, căci, 
încrezându-se în sine fragilitatea (omenească), 
cu prea mare îndrăzneală și netemându-se pen- 
tru sine, nici apreciind felul puterilor sale, să nu 
se afunde din neatenţie în luptă. Prin urmare, 
Dumnezeu, (fiind) ofensat, îi predă ispitelor pe 
cei pe care i-a abandonat. 

10. Ci ne izbăveşte de rău (Sed libera nos a 
malo). Cel care imploră ca să fie eliberat de rău 
prin (intervenţia lui) Dumnezeu înţelege în ceea 
ce-l priveşte că este de ajuns de umil și nici nu 

îşi imaginează că poate fi salvat prin propriile 
eforturi. 

N Însemnaţi-vă (cu semnul crucii)! 
Înelegeți, copilaşilor, cât de mare este slava, cât 
de mare este puterea proprie celor desăvârșiţi şi 
puternici, când este descoperită atâta putere la 
zămislirea însăși și (este descoperită) atâta solem- 
nitate la naștere. Cel încă nenăscut Îl cheamă 
Tată (pe Dumnezeu), cere sfinţirea, revendică 
Împărăţia, supune cele pământeşti!”f, face egale 
voile pământeşti cu cele cerești și, (fiind) deja 


> ca ostenelile să fie de folos. 


devotat, cere hrana!” 
Pâinea noastră, zice, cea de toate zilele, dă-ne-o 
nouă astăzi. Fericiţi sunteţi voi, cei care aţi înce- 
put să biruiţi (încă) înainte de luptă, să triumfaţi 
înainte de a trăi, să ajungeţi în sânul Tatălui, în 
cămările Tatălui, înainte chiar să veniţi la sânul 
mamei; să intraţi în păşunea turmei înainte chiar 


176. să răsune cântecul cel 


să primiţi tot laptele 
vesel al izbânzilor înainte chiar să răspundă prin 
plânsul sugarilor. Adevărat a spus apostolul: s/4- 
biciunea lui Dumnezeu este mai tare decât pute- 
rea oamenilor (1 Co 1, 20). Sau cine va putea să 
spună taina unei astfel de zămisliri, acolo unde 
fecioara mamă (Biserica) naște în lume în fiecare 
zi? Şi nu îi lasă pe urmaşii ei în osteneală, ci își 
trimite odraslele spre slava eternă. 


174 Dat iura terris — lit. dă legi celor pământești. 
15 Annonam — lit. raţia de hrană. 
176 Sucum actis totum — lit. întregul suc al laptelui. 


183 


Omilia a LXIX-a 

1. Crezi, oare, că un piept muritor (poa- 
te) cuprinde mărimea iubirii Domnului pentru 
noi? Crezi, oare, că mintea înăbușită sub pova- 
ra trupului pământesc (poate) înţelege și simţi 
afecțiunea divină pentru noi? De fapt, orice 
podoabă a cerului care scânteiază, luminează, 
străluceşte și orice [lucru] de pe pământ ce are 
miros în flori, are gust în fructe și bucură cele 
însufleţite, a fost făcut din dragoste pentru noi și 
a fost dedicat slujirii noastre. Dar, oricât de mari 
ar fi acestea, ele sunt de-a dreptul mici pentru a 
dovedi iubirea cerească pentru noi. Pentru noi 
începătoriile cerului, pentru noi puterile cerești, 
pentru noi domniile cerești, pentru noi cetele în- 
gerilor luptă veghind neostenite. Dar acestea de 
până acum sunt mici și prea mici pentru a păzi în 
noi dumnezeiasca legătură și sunt pe atât de umi- 
le, pe cât este creatura inferioară Creatorului ei. 

2. Dumnezeu nu (poate fi) contemplat 
prin aspect, văzut prin vedere, sesizat prin vreo 
simţire, accesibil cu mintea, nu poate fi cunoscut 
pe deplin nici măcar prin auz; ori de câte ori, în 

orice fel S-a lăsat cuprins!” de privirile omenești 
atât de diferit și de divers! Câr de mult Se arată și 
Se oferă tovărăşiei și familiarităţii omenești când 
l-a făcut pe Noe părtaş sfatului Său și l-a preve- 
nit că potopul este iminent pentru curățirea lu- 
mii şi a încredințat toată lumea în sămânţa mică 
a arcei în grija lui. Când soseşte ca oaspete la 
Avraam, Cel invitat cu toată cinstea Se apropie, 
nu respinge cele oferite, ia cele puse pe masă ca 
şi cum (ar fi) flămând și ostenit, şi în schimbul 
contribuţiei dumnezeieşti acceptă și primeşte 
(ospitalitatea) omenească ca şi cum EL ar avea 
nevoie (de așa ceva). Apoi membrele uscate ale 
bătrânului revin îndată la viaţă, se trezește pânte- 
ce, deja sterp, stins al bătrâncţii neroditoare, iar 
natura îngropată în cadavrul viu înviază spre a-L 
arăta pe Făcătorul său și cea care se încrezuse în 
unicul Ziditor dă naștere mai multor (urmași), 
deși vremea ei trecuse. Lui Moise se arată!%€ în 
rug aprins și discută apoi cu robul cele ce trebu- 
ie făcute; (Dumnezeu) este pus să lucreze prin 
felurite minuni'” în Egipt, şi Se descoperă la 
porunca slujitorului, aduce sau ridică pedepse- 
le și, în mare, valurile răzbunătoare arată prin 
ascultare cât de mare este (EI) și câtă (putere) 


177 Aptavit — lit. s-a acomodat, s-a ajustat, s-a potrivit. 
178 Glomeratur — lit. a fost adunat într-o sferă, s-a lăsat 
cuprins (înghesuit). 

179 Variis virtutibus — lit prin felurite (demonstraţii) de 
putere. 

a dat omului, când, secând adâncul, le permite 
celor credincioși (trecerea) prin val şi, întărind 
apa, înfăptuieşte zidul, oferă adăpost celor ce se 
eliberau și se năpustește asupra preacumplitului 
vrăjmaş, triumfând cu toată natura sa. Mă mi- 
nunez că, prin împreună-locuire, Dumnezeu Se 
sălășluieşte în taberele israelite, acum loveşte cu 
fulgerul numeroase neamuri (păgâne), acum re- 
varsă grindină, acum dărâmă (zidurile) prin zgo- 
mot cu sunetul trâmbiţelor ca, fără înfruntare 
şi fără vătămare, Dumnezeu să poarte oștile'%, 
cărora le merge înainte, spre victorii. S-a apro- 
piat de nevoile lor, a împlinit cererile fiecăru- 
ia, apoi a răspuns la cele întrebare, a descoperit 
cele ascunse, a prezis cele viitoare, a dat la iveală 
cele căutate, a strâns laolaltă regatul, a dăruit 
puterile, a domolit ploile, a făcut pământurile 
mănoase, a împodobit unirile curate ale fiilor 
prin cinste şi belșug. Dar EI a crezut că totuși 
nu este de ajuns dacă nu a descoperit dragostea 
Sa pentru noi, împlinind doar cele favorabile 
şi nesuferind chiar cele potrivnice. După toa- 
te, a intrat în lumea Sa ca un sărman, stă culcat 
în leagăn: astfel (devenit) om, El imploră prin 
plânsul Său, caută și cere iubirea ce ţi-o poartă El 
însuși. Părintele tuturor te-a folosit pe tine drept 
părinte, Cel căruia ] se supune tot abisul ţi-a de- 
venit ţie supus, Cel de care se înspăimântă cele 


180 Victrices acies — lit. victorioasele linii de luptă. 

înfricoşătoare S-a temut, Cel spre care toate se 
refugiază a fugit, Domnul cerurilor este oaspete 
în casele păcătoşilor, Judecătorul nelegiuiţilor 
este hrănit cu pâine. Şi ce să mai spunem mul- 
ce? Stăpânul tuturor veacurilor este stăpânit, Zi- 
ditorul pământului este ţinut în loc, Cel ce ofe- 
ră cu generozitate iertarea omenirii este judecat, 
Cel ce cercetează inima este interogat, Cel ce dă 
şi restaurează viaţa este pedepsit, Cel ce este în- 
vierea tuturor este îngropat, ca până şi mintea 
întârziată a omului și chiar inteligenţa de ajuns 
de înceată să descopere, prin moartea Sa, iubirea 
lui Dumnezeu pentru omul care nu pricepuse, 
nici nu simţise iubirea din darurile nenumărate 
şi mai înainte pomenite ale lui Dumnezeu pen- 
tru el. Deci Cel ce ne-a adus la existenţă şi ne-a 
dăruit viaţa ne-a învăţat și a ne ruga, pentru că 
Cel care a vrut să fie înduplecat prin chiar rugă- 
ciunea Sa a vrut să împlinească totul. 

3. Tătăl nostru, Care eşti în ceruri (Pater nos- 
ter, qui es în caelis). lată, omule, astăzi Hristos, 
ca să te facă pe tine Luiși împreună-moştenitor, 
prin glasul tău te-a adoptat fiu al lui Dumnezeu- 
Tatăl, când zice: 7âzăl nostru. A vrut să devină 
însușirea puterii tale ceea ce este [în chip natu- 
ral] însușirea demnităţii Sale, după (spusa) aceea 
a profetului: Celor câți au crezut le-a dat puterea 
ca să fie numiti [iii lui Dumnezeu Un 1, 12). Şi 
încă poruncește a spune, ca să nu fie lucrarea 
îndrăznelii celui ce cere, ci a Dăruitorului. Care 

eşti în ceruri. Nu că nu ar fi pe pământ, ci vrea 
ca tu, care îl numeșşti ceresc, să tinzi deja și să 
cauţi spre natura cerească, ca să corespundă viaţa 
noastră unei astfel de obârşii, pentru ca purtă- 
rile pământești să nu devină nevrednice de ceea 
ce natura dumnezeiască a dat și a împlinit deja. 

4. Sfintească-se numele Tău (Sanctificetur 
nomen tuum). Nu (te rogi) ca prin rugăciunea 
ta să se sfinţească (numele), ci ca numele să te 
sfinţească pe tine. Dar, întrucât creştinul este nu- 
mit așa datorită numelui lui Hristos, tu trebuie 
să ceri ca acest nume să se sfinţească prin lucrarea 
ta și să fie cinstit în tine, deoarece, precum faima 
numelui aduce prin virtute atâta slavă, astfel şi 
din nedreptăţirea aceluiași nume se revarsă ne- 
cinstea prin cei ce trăiesc cu răutate, cum spune 
apostolul: Vzmele lui Dumnezeu este bulit între 
neamuri din pricina voastră (Rm 2, 24). Şi de 
fapt, fiilor, atunci batjocoreşte păgânul numele 
de creştin, când îl vede pe creştin că trăieşte altfel 
decât mărturiseşte și decât este numit. 

5. Vie împărăția Ia (Veniat regnum tuum). 
Tu nu ceri ca să vină Împărăţia la Dumnezeu — 
Care o posedă de-a pururi —, ci ca să vină la tine 
cel ce nu o ai și să primeşti ceea ce Domnul îţi 
promite prin bunăvoința Sa, când spune: Venzz 
binecuvântaţii Tatălui leu, primiţi împărăția care 
4 fost gătită vouă de la întemeierea lumii (Mt 25, 
34). Veniţi binecuvântații, nu a zis „să venim” (îm- 
preună); primiti, nu a zis „să primim” (împreună). 

6. Nimeni să nu se mire că cel care încă nu 
s-a născut îl numește Tată (pe Dumnezeu), căci 
loan a săltat (e 1, 41) şi Iacov s-a luptat în pân- 
tece [cu fratele geamăn] (Ge 25, 22). Cel pru- 
dent pricepe ce a putut împlini natura divină, 
dacă până şi zămislirea omenească poate atâtea 
prin puterea lui Dumnezeu. 

1. Toate câte au fost consemnate despre cele 
spuse și făcute de Dumnezeu sunt miraculoase, 
sunt uimitoare, sunt înspăimântătoare pentru 
muritori, ba chiar sunt cutremurătoare pen- 
tru cele cerești. Dar nimic nu uimește cerul, 
nu înspăimântă pământul, nici nu îngrozeşte 
toate făpturile într-o asemenea măsură pre- 
cum ceea ce ne veţi auzi astăzi spunând. Ro- 
bul îndrăzneşte să-L numească pe Stăpân Iată, 
osânditul Îl numeşte pe judecătorul său Pă- 
rinte, (omul în) starea pământească se face pe 
sine fiu adoptiv prin glas, cel care a pierdut cele 
pământeşti se consideră moştenitor al dumneze- 
irii. Dar îndrăznim să zicem astfel, deoarece cel 
care spune nu se îndoiește de autoritatea celui 


151, De fapt, Cel care ne-a învăţat 


ce poruncește 
pe noi să ne rugăm astfel a vrut (El) însuşi ca 
noi să o spunem astăzi. 

2. Şi ce mirare dacă atunci i-a consacrat pe 


oameni drept fii ai lui Dumnezeu, când EI însuși 


'5! Într-o formă mai fidelă: întrucât, acolo unde autorita- 
tea € însușirea celui ce poruncește, îndoiala nu e proprie 
celui ce spune. 

S-a dat şi S-a făcut! pe Sine Fiul Omului? Când 
a pogorât dumnezeirea la natura umană, atunci 
a mutat natura cărnii în (natura) dumnezeiască; 
când S-a făcut pe Sine părtaş celor pământești 
atunci l-a făcut pe om împreună-moştenitor 
Luişi al celor cerești. Sau ce fel de dragoste, ce 
fel de dar, ce fel de cinste a putut refuza omului, 
Cel care a luat asupra Sa tot ceea ce era propriu 
omului, fie păcat, fie moarte? Sau, oare, nu îl va 
avea pe om tovarăș la abundența Sa, Cel care S-a 
făcut tovarăș omului în cele potrivnice? Omule, 
astfel (fiind) iubit de Dumnezeu, întoarce-te spre 
Dumnezeu și dedică-te pe tine întreg, spre slava 
Aceluia Care pentru tine pe Sine întreg S-a supus 
nedreptăţii tale și cu îndrăzneală numește Tată 
pe Cel care cu atâta dragoste [a dat] dovezi ca să 
înţelegi și să îţi dai seama că este Părintele Tău. 
3. Tătăl nostru, Care eşti în ceruri (Pater nos- 
fer, qui es in caelis). Nimeni să nu se minuneze că 
cel încă nenăscut ÎL numeşte Tată; de la Dumne- 
zeu se nasc cele ce se vor naște, iar cele viitoare 
sunt deja făcute de Dumnezeu. A făcut, zice, cele 
ce vor să fie (cf. Erc 3, 14-15). Astfel, în pântece 
fiind, loan L-a simţit pe Făcătorul său și se arată 
vestitor mamei lui cel ce încă nu (era) conştient 
de propria viaţă. Astfel, Iacov se luptase înainte 
să se nască și a început să biruiască înainte de a 
trăi. Astfel, înaintea lui Dumnezeu există deja 


18 Aptavit — lit. s-a potrivit, s-a ajustat. 
p p J 

cei ce încă nu sunt (aduși la existenţă), pentru 
că aţi fost aleși înainte de întemeierea lumii (cf 
Ef 1, 4). Tatăl nostru care eşti în ceruri. Nu pen- 
tru că Acela nu e pe pământ, ci pentru ca tu, 
prin aceasta, să știi că tu ești mlădiţă cerească. lar 
dacă tu afirmi că eşti fiul lui Dumnezeu, trăieşte 
(atunci) ca un fiu al lui Dumnezeu, astfel în- 
cât să poţi răspunde Părintelui prin fapta, viaţa, 
virtuțile (tale). 

4. Sfințească-se numele Tău (Sanctificetur no- 
men tuum). Întrucât tu eşti numit creștin de la 
Hristos, cere ca cinstea unui astfel de nume să 
fie sfinţit în tine, deoarece numele lui Dumne- 
zeu, Care este sfânt în Sine și prin Sine, fie se 
sfinţeşte în noi, fie este Pu/it între neamuri (Rm 
2, 24) prin fapta noastră. 

5. Vie împărăția Ta (Veniat regnum tuum). 
EI însuşi zice: Împărăția lui Dumnezeu este înlă- 
untrul vostru (Lc 17, 21). Dacă este înlăuntrul 
nostru, de ce ne mai rugăm să vină? Este (înlăun- 
trul nostru) în credinţă, este în nădejde, este în 
aşteptare, dar noi ne rugăm acum să vină în chip 
real. Și să vină pentru noi, nu pentru Acela care 
mereu domnește împreună cu Tatăl Său şi mereu 
împărăţeşte în Tatăl, ci să vină pentru noi. Venizi 
binecuvântaţii latălui Meu, dobândiți împărăția 
care a fost pregătită pentru voi de la întemeierea 
lumii (Mt 25, 34). Zicem: Vie împărăția Ta, ca 
astfel Dumnezeu să împărăţească în noi, încât să 
înceteze stăpânirea morţii, să înceteze stăpânirea 

păcatului. A împărăzit, zice, moartea de la Adam 
până la Moise (hm 5, 14). Şi în alt loc: Să nu 
împărățească păcatul în trupul vostru cel muritor 
(Rm 6, 12). 

6. Fie voia a, precum în cer, așa şi pe pământ 
(Fiat voluntas tua sicut in caelo et în terra). Acum, 
pe pământ, multe se petrec după voia diavolului, 
după ticăloşia lumii, după pofta cărnii, dar, cu 
adevărat, nimic nu se petrece în cer decât după 
voia Domnului. Prin urmare, întrucât diavolul a 
fost răpus, lumea înnoită, trupurile preschimba- 
te, puterea morții distrusă, stăpânirea păcatului 
abolită, să cerem ca să fie una și aceeaşi voinţă a 
lui Dumnezeu în cer şi pe pământ, în Dumne- 
zeu şi în oameni. 

7. Pâinea noastră cea de toate zilele dă-ne- 
0 nouă astăzi (Panem nostrum cotidianum da 
nobis hodie). După Împărăţia cerească nu ni se 
poruncește să cerem pâinea pământească, de vre- 
me ce (Hristos) însuși ne-a interzis aceasta când 
a spus: Nu vă îngrijiţi de ceea ce veți mânca ori 
ce veţi bea (Mt 6, 31). Dar, întrucât El însuși e 
pâinea care s-a pogorât din cer (n 6, 59), să cerem 
şi să ne rugăm ca, astăzi — adică în prezenta viaţă 
—, să primim de la ospăţul sfântului altar spre 
hrana trupului și a minţii, însăşi pâinea prin care 
zilnic, adică continuu, vom fi vii în eternitate. 

8. Și ne iartă nouă greșeşile noastre, precum şi 
noi iertăm greşiților noştri (Et dimitte nobis debi- 
ta nostra, sicut et nos dimittimus debitoribus nos- 


193 


Sfântul Petru Chrysologul 


tris). Astfel zicând, omule, singur ţi-ai rânduit 
felul îngăduinţei și măsura iertării, tu, care de la 
Domnul ai cerut pentru tine să îţi fie iertat atât 
cât vei ierta tu însuţi semenului. Deci iartă în- 
tru totul ce ţi s-a greşit, dacă tu însuţi nu vrei să 
datorezi nimic Domnului pentru păcatele tale. 
lartă-te pe tine în celălalt, dacă vrei să eviţi pe- 
deapsa răzbunătoare. 

9. Și nu ne duce pe noi în ispită (Et ne nos în- 
ducas în temptationem). Dumnezeu, precum este 
scris, nu îspiteşte pe nimeni (Mt 6, 31), ci se spu- 
ne că ar ispiti când îi abandonează pe cei ce merg 
cu încăpățânare spre laţurile ispitelor. Așa a căzut 
Adam în cursele ispititorului când a părăsit po- 
runcile Ziditorului. Totuși (Hristos) a arătat de 
unde şi de la cine este ispitit omul zicând astfel: 

10. Ci ne izbăveşte de rău (Sed libera nos a 
malo), adică de diavolul, care este autorul şi sursa 
a tot răul. Diavolul a fost natură cerească, acum 
este duh al răutăţii, mai bătrân decât lumea, ex- 
perimentat!* în folosirea răului, foarte priceput 
în arta de a vătăma. De aceea încă nu este numit 
„cel rău”, ci „răul”, de la care provine tot ceea ce 
este rău. Prin urmare, omul nu se poate elibera 
prin propriile puteri de lanţurile cărnii cu care 
este legat. Deci noi trebuie să ne rugăm ca să ne 
izbăvească de diavol Dumnezeul nostru, Care 
L-a dat pe Hristos pe pământ ca să-l biruiască pe 


15 Tritus — lit. uzat, familiar. 

diavol. Să strige, să strige omul către Dumnezeu, 
să strige: Izbăveşte-ne de rău, ca să fim izbăviţi de 
un astfel de rău doar prin Hristos, care biruie. 

11. Zâză] nostru care ești în ceruri. În câte- 
va cuvinte, Cel care este implorat ţi-a oferit E 
însuși tema rugăciunii, subiectul cererii, mă- 
sura rugăminţii, ca din aceasta tu să cuprinzi 
semnificaţia rugăciunii, să dobândeşti măsura 
cererii și, prin scurta învățătură, să înţelegi me- 
toda foarte cuprinzătoare de a te ruga; și pentru 
că Împăratul însuşi a împlinit, în același timp, şi 
datoria apărătorului ca dovadă a iubirii Sale, ca 
să fie dictate rugăciunile cărora are să le răspun- 
dă EI Însuşi. Este îndepărtată toată şovăiala de a 
cere, ba chiar este câștigată toată încrederea de a 
dobândi (răspuns la cerere), de vreme ce Cel ce 
este rugat Se regăsește pe El însuși în rugăciuni. 
Frica să nu aibă loc acolo unde, prin intermediul 
afecțiunii, fiul dorește să ceară de la Tatăl cele ce 
sunt sfinte. 

1. Fraţilor, Cel care a dăruit vouă a crede, El 
v-a învăţat pe voi și să vă rugați şi a potrivit toată 
forma cererii în cuvinte puţine, pentru că, atunci 
când îşi roagă tatăl, fiul nu se trudeşte (alcătu- 
ind) o rugăminte lungă. Precum nevoia îl îm- 
pinge pe cel născut să se roage, astfel şi iubirea Îl 
înduplecă pe Părinte ca să ofere. Deci Tatăl, Care 
a oferit de bunăvoie, arată nu atât că trebuie să 
fie rugat, cât ceea ce trebuie cerut, ca fiul să fie 
plăcut cerând cele drepte, de vreme ce ar putea 
să Îi displacă cerând cele nebuneşti. Ascultaţi pe 
Tatăl și credeţi că voi sunteţi deja fii, ca să puteţi 
să obţineţi fără ezitare cele ce le veţi cere. 

2. Astăzi se arată în voi de ce este în stare 
credinţa, ce poate (realiza) încrederea, (şi) cât 
de importantă este mărturisirea ei. lată, întreita 
mărturisire a reimii v-a înălţat pe voi din ro- 
bia pământească la (starea de) odraslă cerească. 
lată, credinţa care L-a numit Tată pe Dumne- 
zeu, astăzi L-a făcut Iată pentru voi pe Dum- 
nezeu. lată, glasul care L-a mărturisit pe Fiul 
lui Dumnezeu v-a adoptat și pe voi ca fii ai lui 
Dumnezeu. lată, credinţa care l-a proclamat 

Dumnezeu pe Duhul v-a schimbat pe voi din 
esența muritoare a cărnii în esenţa vie a spiritu- 
lui. Cine se dovedeşte propovăduitor demn al 
unei bunăvoinţe atât de mari? Dumnezeu- Iatăl 
îi învredniceşte pe oameni [să fie] moștenitori, 
Dumnezeu-Fiul nu i-a desconsiderat pe robi [să 
fie] împreună-moștenitori, Dumnezeu-Duhul 
a asumat carnea care este părtaşă dumnezeirii; 
cerul devine proprietatea celor pământești, și cei 
înrobiţi celor dedesubt primesc stăpânire peste 
cele de deasupra, cum confirmă apostolul spu- 
nând: Sau nu știți că îi vom judeca pe îngeri (1 Co 
6, 3). Deci voi, deși încă nenăscuţi, chemaţi-L 
Tată pe Dumnezeu, ba chiar să credeţi că aţi fost 
deja desemnaţi fii, şi luaţi aminte ca să aveţi viaţa 
cerească, să aveţi purtări dumnezeiești și chipul 
întreg al dumnezeirii să fie arătat pe chipul vos- 
tru, pentru că Tatăl ceresc îmbogățește prin da- 
rurile divine pe fiii care răspund odrăslirii, iar 
pe cei nevrednici'8* îi duce înapoi la supunerea 
faţă de pedeapsă. 

3. Tătăl nostru, Care eşti în ceruri (Pater nos- 
ter, qui es în caelis). Conştiinţa de sclav ne-ar 
afunda și starea pământească ar fi destrămată 
dacă autoritatea Tatălui însuşi, Duhul Fiului 
însuși, nu ne-ar îndemna pe noi spre acest stri- 
găt. A trimis, zice, Dumnezeu pe Duhul Fiului 
Său în inimile noastre care strigă: Avva, Părinte 


154 Degenerantes — lit. decăzuţi, degeneraţi, corupți. 

(Ga 4, 6). Mintea ostenește, carnea nu face față 
celor dumnezeieşti, dacă Dumnezeu, Care Însuși 
poruncește, nu ar împlini cele pe care poruncește 
să se facă. Când îndrăznește firea muritoare să 
Îl numească pe Dumnezeu Tată, dacă nu atunci 
când cele lăuntrice ale omului sunt însufleţite 
prin puterea cerească? 7âză/ nostru, Care ești în 
ceruri. Omule, ce ai în comun cu pământul, tu 
care mărturisești că originea ta este cerească? Prin 
urmare, du o viaţă cerească în sălășluirea pămân- 
tească, pentru că, dacă porţi în tine cugetarea 
pământească, ofensezi cerul și aduci vătămare 
originii cerești. 

4. Sfințească-se numele Tău (Sanctificetur no- 
men tuum). Noi cerem ca Dumnezeu să sfințească 
numele Său, care prin sfințenia sa izbăveşte şi 
sfințește toată făptura. Fraţilor, acest nume este 
ceea ce înspăimântă puterile cerești, este cel pe 
care (îngerii) îl poartă în slujirea cutremurătoare; 
acest nume este cel care pune pe fugă demonii, 
acesta singur este cel care dezleagă sufletele prin- 
se prin sălbăticia diavolului, acest nume e cel care 
dă izbăvire lumii ruinate. Dar cerem ca numele 
lui Dumnezeu să se sfinţească în noi prin lucra- 
rea noastră. Numele lui Dumnezeu chiar e bine- 
cuvântat când noi lucrăm (binele), dar este hulit 
când lucrăm în chip rău. Ascultă-l pe apostol 
zicând: Numele lui Dumnezeu din pricina voas- 
tră este hulit între neamuri (hm 2, 24). Cerem 
deci, cerem ca, pe cât numele lui Dumnezeu e 

de sfânt, pe atât să dobândim și noi sfințenia lui 
în purtările noastre. 

5. Vie împărăția Ta (Veniat regnum tuum). 
Astfel ne rugăm ca Împărăţia lui Hristos să 
vină acum, de parcă nu ar fi fost dintotdeauna 
şi n-ar exista și acum. Și atunci de ce (spune): 
Împărăția lui Dumnezeu este înlăuntrul vostru (Le 
17, 21)? Este înlăuntrul nostru prin credinţă, 
dar ne rugăm ca să vină aievea. Fraţilor, diavo- 
lul, prin feluritul fel al răutăţilor, prin diferitul 
meșteșug, al înșelăciunii, tulbură forma lucruri- 
lor, face confuze senzațiile și purtările oameni- 
lor, se mânie cu idolii, se înfurie cu sacrilegiile, 
înșală prin auguri, minte prin divinaţie, înșală 
prin semne, păcălește prin stele, cucerește prin 
spectacole, asediază prin vicii, rănește prin pă- 
cate, vatămă cu greșelile, dărâmă prin disperare, 
atâta timp cât Împărăţia lui Hristos se îndepăr- 
tează şi lipseşte de la noi. Deci noi cerem ca să 
vină vremea când, pierind autorul unui astfel de 
rău, toată lumea, toată făptura să împărăţească 
şi să biruie prin toată slava unicului Hristos şi să 
ajungă la ceea ce urmează: 

6. Ca, precum în cer, asa şi pe pământ (si- 
cut în caelo et în terra) să be o singură voinţă a 
Domnului. Să devină cerul pământ, Dumnezeu 
viaţă, eternitatea timp, odihna patrie, inocenţa 
agonisire, nemurirea cinste, fecioria sărbătoare, 
Dumnezeu (să fie) totul. A adăugat: 

7. Pâinea noastră cea de toate zilele dă-ne-o 
nouă astăzi (Panem nostrum cotidianum da nobis 
hodie). După (afirmarea) paternităţii lui Dum- 
nezeu, după sfinţirea numelui Domnului, după 
(cererea) Împărăției cerului, ni se poruncește să 
cerem pâinea de toate zilele? Hristos nu a ui- 
tat!%, Hristos nu ne încredinţează (cereri) con- 
trare poruncilor Sale. EI Însuşi a zis: Na căvzați 
ce veți mânca sau ce veți bea (Mt 6, 31). Dar [ce- 
rem aceasta] pentru că EI însuși este pâinea care 
s-a pogorât din cer (|n 6, 59), Care este măcinat 
prin piatra de moară a Legii şi a harului în făină, 
Care a fost frământat prin pătimirea crucii, Care 
a fost dospit prin marea taină a iubirii, Care a 
îndurat odihna'* aluatului în mormânt, Care, 
ca să fie copt prin căldura divinității Sale, a mis- 
tuit EI Însuşi cuptorul iadului, Care zilnic este 
adus pe masă spre hrana cerească a Bisericii, Care 
este frânt spre iertarea păcatelor, Care îi hrăneşte 
pe cei ce-L mănâncă spre viață veşnică, această 
pâine cerem să ni se dea nouă astăzi, până ce ne 
vom bucura de ca în ziua veşnică. 

8. Și ne iartă nouă greșeşile noastre, precum şi 
noi iertăm greşiților noştri (Et dimitte nobis debi- 
ta nostra, sicut et nos dimittimus debitoribus nos- 
tris). Omule, puterea iertării este în mâinile tale, 
legea bunăvoinţei este în tine, tu ești rânduit 
săvârșitorul propriei iertări. Degeaba ceri iertarea 


18 Oblivioni non subiacet — lit. nu s-a supus uitării. 
15 Levamentum — lit. consolare, alinare. 

tu, care neglijezi să fii indulgent cu altul. Omule, 
tu ai devenit etalonul milostivirii ce ţi se va arăta; 
fă atâta milă, câtă cauţi. 

9. Și nu ne duce pe noi în ispită (EL ne nos 
inducas în temptationem). Înşelând privirea, 
fraţilor, ispita este cea care ascunde cele favora- 
bile în cele rele, cele potrivnice în cele bune şi 
duce ignoranța omenească în căderi meșteșugite. 
Deci ne rugăm ca nu cumva, împingându-ne 
păcatele, să ni se întâmple să cădem în curse- 
le ispitelor. Şi s-a spus că Dumnezeu „ne duce” 
când îi abandonează pe cei ce aleargă spre păcat. 

10. Ci ne izbăveşte de rău (Sed libera nos a 
malo). Aici „rău” îl indică pe autorul răului, adi- 
că pe diavolul. Deci cerem ca printr-o singură 
rugăminte să fim slobozi de toate relele împreu- 
nă cu acest autor al răului. 

11. Nimeni să nu fie mirat că rămâne în sta- 
rea de robie când se declară pe sine fiu, astăzi 
eşti arătat mlădiță dumnezeiască, (dar) nu ești 
avansat [la această stare]; vei cunoaște că ai do- 
bândit nădejdea, nu realitatea concretă. Ascul- 
tă-l pe apostol: prin nădejde v-aţi mântuit. Dar 
nădejdea care se vede nu mai e nădejde. Cum ar 
putea nădăjdui cineva ceea ce vede? lar dacă nă- 
dăjduim ceea ce nu vedem, așteptăm prin răbda- 
re (Rm 8, 24-25). Astăzi este ziua înfierii, astăzi 
este vremea făgăduinţei. Ascultă, crede, așteaptă: 
crezi în Creditorul tău, Cel care a crezut în tine; 
aşteaptă un pic ca să vină Cel care a răbdat mult 

timp ca să vii tu. În privinţa făgăduinţei dă ră- 
gaz Celui care ţi-a dăruit totul ţie, care erai da- 
tor. Sau de ce ești ostenit de nădejdea în Dum- 
nezeu, când tot neamul oamenilor rezistă prin 
nădejde, trăiește prin credință? Plugarul nu ar 
cultiva niciodată trudind dacă nu ar spera [să 
aibă] la timp roada ostenelii sale. Călătorul nu 
ar întreprinde truda îndelungii călătorii dacă 
nu ar crede că va ajunge la destinaţie. Navigato- 
rul nu s-ar avânta în nesiguranța mării dacă nu 
ar nădăjdui că va fi răsplătit prin câştigurile ce 
vor urma. Ostașul nu și-ar petrece toată vremea 
tinereţii în pericole dacă nu ar spera la onorurile 
prea îmbelșugate ale bătrâncţii. Fiul nu ar îndu- 
ra vremea stăpânirii paterne dacă nu ar nădăjdui 
[să fie] moștenitor al averii părintești. Și tu, dacă 
deja te crezi fiu al lui Dumnezeu, precum (spune) 
profetul: aşteaptă, îmbărbătează-te, să se întăreas- 
că inima ta şi aşteaptă (Ps 26, 20) ca, prin puterea 
răbdării, să dobândești moștenirea lui Dumnezeu 
pentru credinţa aşteptării. Ascultă-l pe apostol: 
suntem [ii ai lui Dumnezeu, dar încă nu se vede ce 
suntem; când EI Se va arăta, noi vom fi asemenea 
Lui Un 3, 2). Şi din nou: viața voastră este ascun- 
să cu FHristos, întru Dumnezeu. lar când Hristos, 
Care este viata voastră, Se va arăta, atunci şi voi vă 
veți arăta întru slavă (Col 3, 3-4). Fraţilor, fericiţi 
sunt fiii lui Dumnezeu, pentru că vor dobândi 
moștenirea tuturor lucrurilor și nu vor vedea vre- 
murile de doliu pricinuite de moartea Tatălui lor. 

A şasea despre Rugăciunea domnească 


Î.; Îngerii sunt uimiţi, puterile cereşti se 
înfricoşează, cerul nu pricepe, soarele nu vede, 
pământul nu suportă și toată făptura nu înţelege 
ceea ce vă voi spune astăzi cu mare teamă, ceea 
ce voi veţi asculta acum cu groază, ba chiar veţi 
rosti cu groază. Ce (poate face) în faţa acestui 
[fapt minunat] inima muritoare, ce (poate face) 
în faţa acestuia mintea slabă a omului, ce (poa- 
te face) în faţa acestuia îngustimea priceperii 
omenești, ce (poate face) în faţa acestuia suflul 
vocii omenești, ce (poate face) în faţa acestuia 
limba omenească care degrabă va tăcea? Pavel, 
văzând acest lucru fără să-l vadă, l-a descoperit 
fără să-l destăinuie, zicând: Ce/e ce nici ochiul 
nu a văzut, nici urechea nu a auzit, nici la inima 
omului nu s-au suit, pe acestea le-a gătit Dum- 
nezeu celor ce-l iubesc pe EI (Co 2, 9). Isaia de- 
abia cuprinsese aceasta cu auzul său şi încă se 
îndoiește că (așa ceva) ar putea ajunge la auzul 
oamenilor, zicând: Doamne, cine va crede ceea 
ce noi am auzit Us 53, 1). leremia a înţeles acest 
lucru din auzul dumnezeiesc şi pătimea nașterea 
simţirilor cereşti, strigând: Inima mea! Mă doare 

inima până în adânc! ulburatu-s-a inima mea în 
mine (er 4, 19). Avacum a arătat acest lucru prin 
inspiraţia Duhului Sfânt, când zice: M-am păzit 
şi s-a spăimântat inima mea la glasul rugăciunii 
buzelor mele şi a intrat tremur în oasele mele. Și 
sub mine puterea mea e agitată (Avc 3, 16). Înălțat 
prin puterea lui Dumnezeu, a simţit că propria 
lui putere cedase. 

2. Ar dura mult să descriu și să număr [mo- 
mentele în care se manifestă] frica sfinţilor în 
faţa acestei taine, (iar) timpul nu îmi îngăduie 
să stărui prea mult asupra acestei frici: avântul 
nașterii cereşti a celor ce se nasc nu poate fi oprit. 
Deci vă zic şi vă adresez cu glas pătrunzător ce 
răsună până în pântece și vă îndemn din imbold 
profetic ca, înainte să o vedeţi pe mama voastră 
(Biserica), să-L chemaţi pe “Tatăl acesteia, să vă 
îndreptaţi și să vă grăbiţi spre împărăţia Iată- 
lui înainte de (a simţi) dezmierdările mamei, să 
ajungeţi la pâinea Tatălui înainte de a vă agăța 
de sânii mamei, ca să nu se înstăpânească asupra 
voastră nici dependenţa de mamă'*, nici vârsta 
precoce, ci în voi totul să fie corespunzător Ia- 
tălui dumnezeiesc, totul să se îndrepte spre Zi- 
ditorul ceresc. 

3. Tatăl nostru, Care eşti în ceruri (Pater nos- 
ter, qui es in caelis). Aceasta este ceea ce mă te- 
meam să spun, aceasta este ceea ce mă cutre- 


187 Necessitas matri — lit. nevoia de mamă. 

muram să pronunţ, aceasta este ceea ce starea 
propriei servituţi nu îngăduia nimănui din cele 
cereşti și din cele pământeşti să bănuiască: că ar 
putea apărea deodată o legătură atât de specială 
între cer şi pământ, între carne şi Dumnezeu, 
încât Dumnezeu [să fie] în om, omul în Dum- 
nezeu, Stăpânul în rob, robul să fie preschimbat 
în fiu şi să ajungă în chip de negrăit la înrudi- 
rea unică și eternă a dumnezeirii şi a umanității, 
şi prețuirea divinității pentru noi să fie atât de 
mare, încât făptura să nu poată şti de ce trebuie 
să se minuneze mai mult: de faptul că Dum- 
nezeu S-a coborât pe Sine la robia noastră sau 
că ne-a dus grabnic la demnitatea dumnezeirii 
Sale. De aceea, omule, dumnezeirea se apropie 
de tine, de aceea este înflăcărată acum de atâta 
dragoste pentru tine, de aceea încă din pânte- 
ce, prin glasul tău, Dumnezeu te-a adoptat ca 
fiu, de aceea EI a vrut nu să te facă liber, ci să te 
nască, de aceea a eliberat natura însăşi de dragul 
tău, ca nu (cumva) nașterea robiei de odinioară 
să îți provoace vreo pată sau vreun semn. O, voi 
fericiţilor, cărora v-a fost dat să stăpâniţi încă di- 
nainte de a vă naşte, să împărăţiţi încă dinainte 
de a trăi, să ajungeţi la slava lui Dumnezeu- Tatăl 
încă dinainte de a înţelege lipsa de valoare a pro- 
priei descendenţe. Biserica, fericită mamă, care 
ne-a îngrijit pe noi atât, care rămâne fecioară, se 
minunează că v-a născut atât de mulţi și în acest 
chip. Această naștere a fost oarecând prefigura- 

tă de pildele înaintaşilor. De aceea Iacov a dus 
luptă în pântece și a smuls victoria. De aceea, 
în pântecele Tamarei, gemenii s-au bătut pentru 
cinstea întâietăţii, au întârziat nașterea, nici n-au 
dorit să vadă lumină înainte să fie câştigători. 
De aceea a săltat loan și L-a întâmpinat pe Fă- 
cătorul său înainte să iasă din pântecele maicii; 
şi copiii oamenilor astfel se luptă pentru Dum- 
nezeu Înainte ca să se nască pentru părinţii lor, 
înainte să trăiască în lume. Ce este de mirare 
dacă mlădiţele dumnezeiești ale Bisericii, dacă 
din pântece, lăstarul ei recunoaște deja înain- 
tea lui Dumnezeu că este mlădiță cerească. âză/ 
nostru, Care eşti în ceruri. Apare uluirea: Hristos 
numește şi recunoaște o mamă pe pământ de la 
pieptul lui Dumnezeu- Tatăl şi omul numește și 
mărturiseşte din pântecele mamei pe Tatăl din 
ceruri. Jârăl nostru, Care eşti în ceruri. Unde te-a 
purtat deodată harul, unde te-a luat degrabă na- 
tura dumnezeiască, încât încă, fiind în trup și pe 
pământ, ignori deja carnea și pământul zicând: 
Tătăl nostru, Care eşti în ceruri. Deci cel care se 
crede şi se mărturiseşte fiu al unui astfel de Tată 
să îşi potrivească viaţa cu obârşia, purtările cu 
Tatăl şi să confirme prin minte și lucrare [starea] 
ce a rezultat prin mijlocirea naturii cerești. 

4. Sfintească-se numele Tău (Sanctificetur no- 
men tuum). În orice caz, suntem numiţi întru 
numele Aceluia al Cărui neam am început să fim 
şi de aceea cerem ca să stăruie în noi sfinţirea ace- 

lui nume, ca privilegiul numelui să-i cinstească 
pe cei pe care un Iată atât de sublim i-a înălțat. 

5. Vie împărăţia ta (Veniat regnum tuum). Nu 
cerem (aceasta) Celui Căruia I-a lipsit vreodată 
Împărăţia, ba din contră, El însuși este Împărăţia 
şi deţine în Sine toată puterea Împărăției. lar 
Cel care vrea ca noi să ajungem la slava promi- 
să a Împărăției ne îndeamnă să cerem aceasta în 
toate rugăciunile, pe aceasta vrea s-o dorim cu 
toate puterile. Căci pe cât este de nesocotit cel 
care iscodeşte înrudirea, pe atât este de ignorant 
cel care nu cutează, nu se zbate și nu urmărește 
cu înfocare când ţinteşte şi stăruie spre Împărăţia 
promisă. 

6. Facă-se voia Ia, precum în cer şi pe pă- 
mânt (Fiat voluntas tua sicut în caelo et în ter- 
ra). Precum în cer şi pe pământ: atunci totul este 
deja cer, atunci singura rațiune a lui Dumnezeu 
îi îndrumă pe toţi, atunci toţi [vor fi] în Hris- 
tos și Hristos în toți (Col 3, 11), când toţi pri- 
cep și împlinesc voia unicului Dumnezeu, când 
toți [sunt] una Un 17, 21), ba chiar toţi (sunt) 
ai Unuia, când Unicul Duh al lui Dumnezeu 
trăieşte în toți. 

7. Pâinea noastră cea de toate zilele dă-ne-o 
nouă astăzi (Panem nostrum cotidianum da nobis 
hodie). Precum [citim] în psalm: Binecuvântat 
Domnul zi de zi (Ps 67, 20), astfel şi aici: Pâi- 
nea noastră cea de toate zilele dă-ne-o nouă astăzi. 
Prin „de toate zilele” înţelegem necontenit; pâi- 

nea necontenită este aceea care a coborât din cer: 
Eu sunt pâinea care s-a pogorât din cer (n 6, 58). 
Deci este proprie fericirii veşnice această pâine 
de astăzi. Să trăim în prezent prin mâncarea din 
a cărei perenitate, pentru că e zilnică, vom fi 
săturați și în viitor. 

8. Și ne iartă nouă greşelile noastre precum şi 
noi iertăm greșiților noştri (Et dimitte nobis debita 
nostra, sicut et nos dimittimus debitoribus nostris). 
Din inima celui ce se roagă ţâșneşte izvorul ier- 
tării şi orice fel de afecţiune rodeşte şi se revar- 
să spre un altul se va reîntoarce spre iertare, de 
vreme ce el este îngăduitor cu sine atât cât iartă 
altuia. Ve iartă nouă greșelile noastre precum şi noi 
iertăm greşitilor noștri. Omul milostiv, care se în- 
trece cu Dumnezeu în privinţa afecțiunii, are o 
putere suficientă, de vreme ce îi va fi dat atât cât 
a dat; doreşte să i se dăruiască atât cât a dăruit. 
Omule, iertarea să fie întotdeauna în inima ta, 
dacă nu vrei să te temi de greșelile (tale). 

9. Și nu ne duce pe noi în ispită (Et ne indu- 
cas nos în temptationem). Aceasta nu are nevoie 
de interpretare, pentru că ispita premerge diavo- 
lului şi îi este slujitoare amară. Dar, câtă vreme 
suntem cuprinși în acest trup fragil, trebuie să 
cerem ca să nu se deschidă intrarea în faţa ispi- 
tei, nici să nu-i fie lăsată diavolului liberă trecere. 

10. Ci ne izbăveşte de cel rău (Sed libera nos a 
malo). lar însuşi Domnul Dumnezeul nostru să ne 
izbăvească de rău și să ne călăuzească la tot binele. 

„Lingua tantum brevis 
est suae mentis interpres” 


A 
n comparaţie cu operele omiletice ale 


Părinților Răsăriteni, cuvântările Sfântului Pe- 
tru Chrysologul ar putea părea simple concepte 
sau schiţe de predici nefinalizate. Vizibil plasați 
sub „domnia cantităţii”, de cele mai multe ori 
punem egal între mult și bun şi, prin contrast, 
ceea ce este puţin devine lipsit de calitate. Mai 
ales când ne întâlnim cu omiliile episcopului de 
Ravenna — „atât de scurte ca extensiune și atât de 
nepretenţioase şi simple ca factură internă" —, 
suntem tentaţi să le subapreciem, nerecunoscân- 
du-le valoarea în contextul în care au fost rostite. 

Întâi de toare trebuie înțeles că stilul con- 
cis al Sfântului Petru, care se conduce după 
principiul sermonis brevitas amica, este impus 
de experienţa și practica liturgică din Ravenna. 
Peter Sanlon consideră că timpul scurt alocat 
predicii era o trăsătură specifică comunităţii pe 
care o păstorea Petru Chrysologul!'%, o regulă 


18 Nicolae Corneanu, „Un mare predicator de limbă 
latină: Petru Hrisologul”, p. 173. 
18 Peter Sanlon, Augustines Theology of Preaching, Fortress 
Press, Minneapolis, 2014, p. 12. 

pe care se străduieşte să o respecte curmându-și 
abrupt cuvântul cu făgăduinţa: „Profunda post 
scrutabimur, quia communioni et moribus plus de- 
bemus” (Sermo 1.6). Am deduce din aceste „mo- 
res” că se referă la practicile liturgice şi tradiţiile 
locale specifice Ravennei sau bisericii în care slu- 
jea episcopul Petru. 

Dar durata relativ scurtă de circa 15-20 de 
minute!” a acestor tâlcuiri la Apostol ar putea 
indica şi faptul că ele reprezentau câte un suban- 
samblu al unui triptic omiletic pe care episcopul 
Ravennei îl rostea vreme de un ceas, după cum 
tot el afirmă: „scuzaţi-mă, fraţilor, dacă într-o 
perioadă scurtă de timp sau chiar într-o oră nu 
pot limpezi cele neclare” (Sermo CXIIL.1). În 
exordiul altei predici la Epistola către Romani, 
Petru Chrysologul prezintă și mai limpede aceas- 
tă structură: 


„După ce am mângâiat sufletele și inimi- 
le voastre, lovind lăuta lui David cu plec- 
trul şi cadenţa înţelegerii duhovniceşti, și 
[după ce] am pus înainte înfricoșătoarele 
fundamente ale răsunătoarei Evanghelii spre 
a trezi simţirile voastre, am considerat că tre- 
buie să ne întoarcem degrabă la apostolica 
învățătură, ca ordinea celor trei părţi ale cu- 
vântării să păstreze şi să pună înainte îndru- 


1% Dragoș Boicu, „Liei omilii (LX-LXII)”, p. 210. A se 
vedea și Pr. Radu N. Vasile, „Studiu introductiv”, p. 18-19. 

marea aducătoare de mântuire a învăţăturii 
Bisericii. Căci și cântarea eliberează sufletele 
de truda continuă și autoritatea evangheli- 
că întăreşte şi îndeamnă minţile la efort, iar 
vigoarea apostolică nu permite ca simţirile 
noastre să se îndepărteze de pe calea cea 
dreaptă şi să rătăcească” (Sermo CXV.1). 


De aici rezultă că r;partitus ordo sermonis 
este alcătuită din tâlcuirea Psalmilor (Daviticam 
citharam), a pericopei evanghelice (intonans 
evangelium), dar și o interpretare a apostolului 
(Apostolicum magisterium)'”!. Rămâne încă de 
stabilit dacă piesele acestui triptic omiletic aveau 
o ordine fixă sau puteau fi reordonate în funcţie 
de priorităţile pastorale ale momentului. Spre 
această idee ne conduce afirmaţia din încheierea 
altei omilii la Romani: 


„Aş vrea, fraţilor, să adresez câte o cuvântare 
la fiecare cuvânt al apostolului, dar întrucât 
prelegerea îndelungată provoacă plictiseala 
celui ce ascultă și (pentru că) nu putem să 
mai tăcem cu privire a virtuțile evangheli- 
ce, dragostea (voastră) să găsească acceptabil 
faptul că închei lectura de faţă cu o cuvântare 


succintă” (Sermo CXX.9). 


Din acest pasaj deducem că tâlcuirea la 
Apostol a fost adresată înainte de explicarea pe- 


19! Peter Sanlon, Augustines Theology of Preaching, p. 12. 

ricopei evanghelice. Exordiul unei omilii (VI.1) 
la Psalmul 99 face tranziţia de la o predică la Fiul 
risipitor (cel mai probabil Sermo III sau V). Deci 
structura tripticului era destul de fluidă şi nu 
putem exclude nicio eventuală intercalare a lec- 
turilor scripturistice între respectivele cuvântări. 
În ceea ce priveşte stilul omiletic al Sfântului 
Petru Chrysologul se poate observa că spre de- 
osebire de predicatorii orientali, el nu epuizea- 
ză ultimul sens ce poate fi extras din textul ales, 
cum fac autorii răsăriteni, ci preferă o abordare 
superficială, limitată deliberat la evidenţierea câ- 
torva elemente prin antiteze sau analogii pentru 
a întipări „în mintea ascultătorilor săi un singur 
adevăr, fără să-i solicite peste măsură”!%?. Ceea 
ce îl interesează pe episcopul latin este claritatea 
mesajului într-o construcţie elegantă, dar succin- 
tă. Şi acesta este motivul pentru care își merită 
supranumele de C/rysologos sau Cuvântul de aur. 
O suprapunere a acestor două elemente, 
concizia și dorinţa de a preda o învățătură simplă 
şi uşor de reținut, poate fi constatată și în cazul 
celor două serii de omilii dedicate tâlcuirii Sim- 
bolului de Credinţă și Rugăciunii domneşti. 
Aparent simple în formă și în conţinut, aces- 
te două suite de predici sunt de fapt sinteze me- 
nite să fie foarte accesibile catehumenilor, care 
încă nu au ajuns la un grad prea înalt de iniţiere 


1% Pr. Radu N. Vasile, „Studiu introductiv”, p. 19. 

în doctrina creştină. Expunerea învățăturii de 
credinţă este o provocare chiar şi pentru catehet, 
care lasă de-o parte explicarea logică-raţională 
pentru a evidenția caracterul de taină al unor 
puncte de doctrină, nepătrunse nici măcar de 
către creştinii cei mai iniţiaţi. Cu atât mai mult 
se dovedeşte dificilă transpunerea lor în cuvinte, 
căci „limba este un tălmaci neputincios al pro- 
priei minţi”. De aceea Sfântul Petru apelează la 
un model simplificat care este un veritabil „com- 
pendiu al învățăturilor lui Hristos”, restrâns anu- 
me pentru a nu solicita memoria ascultătorilor, 
şi un suport eficient pentru a deprinde degrabă 
ceea ce este necesar unei credinţe simple. 

Departe de a fi desuete, Omi/iile la Crez sunt 
repere care reamintesc semnificaţiile teologice 
ale rezumatului doctrinar pe care îl rostim une- 
ori cu superficialitate, pierzând din vedere uni- 
tatea învățăturii, rugăciunii și a trăirii. În mod 
analog, Omiliile la Rugăciunea domnească scot în 
evidenţă faptul că Za] nostru este nu doar un 
exemplu de comunicare cu Dumnezeu, ci și un 
model de a ne raporta la EI, de a relaţiona cu El. 
Cuvântările Sfântului Petru accentuează calita- 
tea lui Dumnezeu de Tată iubitor şi a noastră de 
copii ai Săi, reîmprospătând în noi convingerea 
că a deveni fiii Săi după har este un adevărat 
privilegiu. 

Abrevieri 


CCSL  — Corpus Christianorum Series Latina 
CSEL  — Corpus Scriptorum Ecclesiasticorum Latinorum 
GCS  — Griechische Christliche Schrifisteller 


PSB  — Părinţi şi Scriitori bisericeşti 

PI, — Patrologiae Cursus Completus, Series Latina 
PG — Patrologiae Cursus Completus, Series Graeca 
PO — Patrologia Orientalis 

